എന്‍എച്ച്എസില് സിടി സ്‌കാനറുകളും പരിശീലനം സിദ്ധിച്ച റേഡിയോളജിസ്റ്റുകളും ആവശ്യത്തിനില്ല; രോഗികളുടെ ഒഴിവാക്കാനാകുന്ന മരണങ്ങള് ഏറുന്നതായി മുന്നറിയിപ്പ് | Malayalam UK\nഎന്‍എച്ച്എസില് സിടി സ്‌കാനറുകളും പരിശീലനം സിദ്ധിച്ച റേഡിയോളജിസ്റ്റുകളും ആവശ്യത്തിനില്ല; രോഗികളുടെ ഒഴിവാക്കാനാകുന്ന മരണങ്ങള് ഏറുന്നതായി മുന്നറിയിപ്പ്\nNovember 09 05:06 2018 by News Desk 5\tPrint This Article\nആധുനിക സിടി സ്‌കാനറുകളുടെയും പരിശീലനം സിദ്ധിച്ച റേഡിയോളജിസ്റ്റുകളുടെയും ക്ഷാമം എന്‍എച്ച്എസില് രൂക്ഷമാണെന്ന് വിദഗ്ദ്ധര്. ഇതേത്തുടര്‍ന്ന് നിരവധി രോഗികള് ശരിയായ ചികിത്സ കിട്ടാതെ മരിക്കുന്നുണ്ടെന്ന് ഇവര് മുന്നറിയിപ്പ് നല്‍കുന്നു. ഹാര്‍ട്ട് അറ്റാക്കുമായി ആശുപത്രികളില് എത്തുന്ന ആയിരക്കണക്കിന് രോഗികള്‍ക്ക് ഈ പ്രതിസന്ധി മൂലം വിശദമായ പരിശോധനകള് നടത്താന് കഴിയാത്ത അവസ്ഥയാണ് നിലവിലുള്ളത്. കഴിഞ്ഞ വര്‍ഷം മാത്രം നെഞ്ചുവേദനയുമായി ആശുപത്രിയിലെത്തിയ 56,289 പേര്‍ക്ക് സിടി സ്‌കാന് ടെസ്റ്റ് നടത്താന് കഴിഞ്ഞില്ല. റോയല് കോളേജ് ഓഫ് റേഡിയോളജിസ്റ്റ്‌സിന്റെ കണക്കുകളാണ് ഇത് വ്യക്തമാക്കുന്നത്. വിട്ടുമാറാത്ത നെഞ്ചുവേദനയുമായി എത്തുന്നവര്‍ക്ക് ഈ പരിശോധന നിര്‍ബന്ധമായും നടത്തിയിരിക്കണമെന്നാണ് എന്‍എച്ച്എസ് മാനദണ്ഡങ്ങള് പറയുന്നത്.\nഈ പരിശോധനയ്ക്കായുള്ള വെയിറ്റിംഗ് ലിസ്റ്റ് യുകെയില് പലയിടത്തും 26 ആഴ്ച വരെ നീളുന്നുണ്ടെന്ന് ആര്‍സിആര് വ്യക്തമാക്കുന്നു. കഴിഞ്ഞ വര്‍ഷം ആന്‍ജിന എന്ന നെഞ്ചുവേദനയുമായെത്തിയവരില് പരിശോധന നടത്താന് കഴിയാതിരുന്നവരുടെ യഥാര്‍ത്ഥ എണ്ണം 1,32,000 ആണെന്നും ആര്‍സിആര് വിലയിരുത്തുന്നു. സ്‌കാന് പരിശോധന നേരത്തേ നടത്താന് കഴിഞ്ഞാല് രോഗിയുടെ ജീവന് രക്ഷിക്കാന് കഴിയും. അടുത്ത ആഞ്ചു വര്‍ഷത്തിനുള്ളില് ഹൃദയാഘാതം വന്ന് മരിക്കാനുള്ള സാധ്യത പകുതിയായി കുറയ്ക്കാനും പരിശോധനയിലൂടെ സാധിക്കുമെന്ന് റേഡിയോളജിസ്റ്റുകള് വ്യക്തമാക്കുന്നു. റേഡിയോളജിസ്റ്റുകളും ഉപകരണങ്ങളും ആവശ്യത്തിനുണ്ടെങ്കില് ആയിരക്കണക്കിനാളുകളെ മരണത്തില് നിന്ന് രക്ഷിക്കാന് തങ്ങള്‍ക്ക് കഴിയുമെന്നാണ് ആര്‍സിആര് അവകാശപ്പെടുന്നത്.\nആധുനിക ഉപകരണങ്ങള് ഉപയോഗിച്ചുള്ള പരിശോധനയിലൂടെ രോഗികള്‍ക്ക് മരുന്നു മാത്രം മതിയാകുമോ അതോ ശസ്ത്രക്രിയ ആവശ്യമാകുമോ എന്ന കാര്യത്തില് ഉടന് തീരുമാനമെടുക്കാന് കഴിയുമെന്ന് ആര്‍സിആര് മെഡിക്കല് ഡയറക്ടര് ഡോ.ആന്‍ഡ്രൂ ബീല് പറയുന്നു. ആര്‍ട്ടറികളിലെ ബ്ലോക്കുകള് ഉള്‍പ്പെടെയുള്ളവ കണ്ടെത്താന് ഇതിലൂടെ കഴിയും. ഇതു മാത്രമല്ല, നെഞ്ചു വേദന ഹൃദയാഘാതത്തിന്റെ ലക്ഷണമല്ലെന്നും അടുത്ത അഞ്ചു വര്‍ഷത്തേക്ക് ഇത്തരം പ്രശ്‌നങ്ങള് ഉണ്ടാകില്ലെന്നും രോഗിക്ക് അറിയാന് കഴിഞ്ഞാല് അതുണ്ടാക്കുന്ന ആശ്വാസം എത്ര വലുതായിരിക്കുമെന്നും അദ്ദേഹം ചോദിക്കുന്നു.\nഇന്ത്യക്കാരുടെ സ്വന്തം എന്‍എച്ച്എസ്! വിദേശീയരായ സ്റ്റാഫുകളുടെ എണ്ണത്തില് ഇന്ത്യാക്കാര് ഒന്നാം സ്ഥാനത്ത്; ഡോക്ടര്‍മാരിലും ഇന്ത്യ ഒന്നാമത്; ഇന്ത്യന് നഴ്‌സുമാര് എണ്ണത്തില് രണ്ടാമത്; ആകെ ഇന്ത്യന് സ്റ്റാഫുകളുടെ എണ്ണം 18,348;…\nഎന്‍എച്ച്എസ് മാനേജര്‍മാര്‍ക്ക് ലീഡര്‍ഷിപ്പ് സ്‌കില് പരിശീലനം; നല്‍കുന്നത് സൈന്യം\nപ്രസവമുറിയില് ഒറ്റയ്ക്കാക്കപ്പെടുന്ന ഗര്‍ഭിണികള്! എന്‍എച്ച്എസ് ആശുപത്രികളിലെത്തുന്ന നാലിലൊന്ന് ഗര്‍ഭിണികള്‍ക്കും പ്രസവമുറിയില് സഹായം നിഷേധിക്കപ്പെടുന്നു; കെയര് ക്വാളിറ്റി കമ്മീഷന് കണ്ടെത്തല് ഞെട്ടിക്കുന്നത്


ഇടതുപക്ഷ ഭരണത്തില് ജയിലുകള് ക്രിമിനലുകള്‍ക്ക് സുഖവാസകേന്ദ്രമായി മാറി: കെ സുധാകരന് എംപി\nThu May 26 2022 17:25:21 GMT+0530 (India Standard Time)\nBY NSH21 Sep 2021 4:38 PM GMT\nNSH21 Sep 2021 4:38 PM GMT\nകണ്ണൂര്: ഇടതുപക്ഷ ഭരണത്തില് ജയിലുകള് ക്രിമിനലുകള്‍ക്ക് സുഖവാസകേന്ദ്രമായി മാറിയെന്ന് കെസിപിസി പ്രസിഡന്റ് കെ സുധാകരന് എംപി. കണ്ണൂര് ഡിസിസി ഓഫിസില് നടന്ന കോണ്‍ഗ്രസ് നേതൃയോഗം ഉദ്ഘാടനം ചെയ്യുകയായിരുന്നു അദ്ദേഹം. മുഖ്യമന്ത്രി കൈകാര്യം ചെയ്യുന്ന ആഭ്യന്തരം തികഞ്ഞ പരാജയമാണ്. കൊടി സുനിമാരാണ് ജയിലുകള് ഭരിക്കുന്നത്. ജയില് സൂപ്രണ്ടിന്റെ ഓഫിസ് ഫോണ് പോലും ക്രിമിനലുകള് ഉപയോഗിച്ചുവെന്ന റിപോര്‍ട്ട് ഞെട്ടിപ്പിക്കുന്ന സംഭവമാണ്. ജയില് സൂപ്രണ്ടിന്റെ അധികാരം ഇത്തരം ക്രിമിനലുകള് നല്‍കിയോ എന്നത് മുഖ്യമന്ത്രി വ്യക്തമാക്കണം. ഇത്തരം ആരോപണങ്ങളുയരുമ്പോള് നിശബ്ദനായി ഒന്നും ഉരിയാടാതെ അദ്ദേഹം മാധ്യമങ്ങള്‍ക്ക് മുന്നിലേക്ക് കടന്നുവരാതെ മാറിനില്‍ക്കുന്നു.\nമുട്ടില് മരം മുറി പോലുള്ള അഴിമതി ആരോപണങ്ങള് ഉയരുമ്പോള് മുഖ്യമന്ത്രി പിണറായി വിജയന് കാണിക്കുന്ന മൗനം അഴിമതിയില് പങ്കുണ്ട് എന്നതിന്റെ തെളിവാണെന്ന് അദ്ദേഹം ആരോപിച്ചു. ബ്രിട്ടീഷുകാരെ പോലെ മതത്തിന്റെ പേരില് ജനങ്ങളെ വിഭജിച്ച് അധികാരം നിലനിര്‍ത്തുന്നതിന് വേണ്ടി സിപിഎമ്മും ബിജെപിയും വര്‍ഗീയത സൃഷ്ടിക്കുകയാണ്. മഹാത്മാ ഗാന്ധി സഹനസമരത്തിലൂടെയാണ് ബ്രിട്ടീഷുകാരില്‍നിന്നും തങ്ങളുടെ അവകാശങ്ങള് നേടിയെടുത്തത്. അതുപോലെയുള്ള ഗാന്ധിയന് രീതിയിലുള്ള പ്രവര്‍ത്തനമാണ് നമുക്ക് പാര്‍ട്ടിയെ ശക്തിപ്പെടുത്താന് ഇന്ന് ആവശ്യം. സിപിഎം- ബിജെപി കൂട്ടുകെട്ടിനെ പ്രതിരോധിക്കാന് കോണ്‍ഗ്രസ് പാര്‍ട്ടിയെ ശക്തിപ്പെടുത്തേണ്ടത് കാലഘട്ടത്തിന്റെ ആവശ്യകതയാണെന്ന് കെ സുധാകരന് പറഞ്ഞു.\nചടങ്ങില് ഡിസിസി പ്രസിഡന്റ് അഡ്വ. മാര്‍ട്ടിന് ജോര്‍ജ് അധ്യക്ഷത വഹിച്ചു. കോണ്‍ഗ്രസ് വര്‍ക്കിങ് പ്രസിഡന്റുമാരായ കൊടിക്കുന്നില് സുരേഷ് എംപി, എംഎല്‍എമാരായ പി ടി തോമസ്, ടി സിദ്ദിഖ്, രാജ്‌മോഹന് ഉണ്ണിത്താന് എംപി എന്നിവര് സംസാരിച്ചു. അഡ്വ. സണ്ണി ജോസഫ് എംഎല്‍എ, മുന് ഡിസിസി പ്രസിഡന്റ് സതീശന് പാച്ചേനി, കെപിസിസി ജനറല് സെക്രട്ടറിമാരായ സോണി സെബാസ്റ്റ്യന്, വി എ നാരായണന്, സജീവ് മാറോളി, മേയര് അഡ്വ.ടി ഒ മോഹനന്, സെക്രട്ടറിമാരായ ഡോ. കെ വി ഫിലോമിന, ചന്ദ്രന് തില്ലങ്കേരി, യുഡിഎഫ് ചെയര്‍മാന് പി ടി മാത്യു, മുന് യുഡിഎഫ് ചെയര്‍മാന് പ്രഫ. എ ഡി മുസ്തഫ, എം നാരായണന്‍കുട്ടി, കെ സി മുഹമ്മദ് ഫൈസല് തുടങ്ങിയവര് സംബന്ധിച്ചു.\nPrisons criminals controversy K Sudhakaran MP -against ldf government


യൂറോപ്പിന് തിരിച്ചടിയായി കോവിഡ് രണ്ടാം വ്യാപനം; സ്‌പെയിന് വീണ്ടും ലോക്ക്ഡൗണില് | Malayalam News\nമാധ്യമങ്ങൾ ഇന്നേ കാണൂ, പിന്നെ ഞങ്ങളേ കാണൂ; പെൺകുട്ടിയുടെ കുടുംബത്തെ ഭീഷണിപ്പെടുത്തി മജിസ്‌ട്രേറ്റ്\nപെണ്‍കുട്ടി ബലാത്സംഗത്തിന് ഇരയായിട്ടില്ലെന്ന്, ബീജത്തിന്റെ അംശം കണ്ടെത്താനായില്ല, വിവാദ പോസ്റ്റ്‌മോര്‍ട്ടം റിപ്പോര്‍ട്ട്\nയൂറോപ്പിന് തിരിച്ചടിയായി കോവിഡ് രണ്ടാം വ്യാപനം; സ്‌പെയിന് വീണ്ടും ലോക്ക്ഡൗണില്\nമാഞ്ചസ്റ്റര്-ബ്രിട്ടന് നെഞ്ചിടിപ്പേകി യൂറോപ്പില് കൊറോണ രണ്ടാംഘട്ട വ്യാപനം ശക്തം. സ്‌പെയിനില് ലോക്ക്ഡൗണ് തിരിച്ചെത്തി. സാമൂഹിക അകല നിയമങ്ങള് ആളുകള് പാലിക്കാതെ വന്നതിന്റെ ഫലമായി ഗ്രീസും ജര്‍മനിയും ഫ്രാന്‍സും പുതിയ കേസുകളുടെ വ്യാപനത്തിന്റെ കാര്യത്തില് മുള്‍മുനയിലായി. ഗ്രീസില് കേസുകള് മൂന്ന് മാസത്തിനിടെയുള്ള ഏറ്റവും ഉയര്‍ന്ന നിരക്കിലാണ്. ജര്‍മനി രണ്ടാംഘട്ടത്തിലൂടെയാണ് ഇപ്പോള് കടന്നുപോകുന്നതെന്ന് ഡോക്ടര്‍മാരുടെ യൂണിയന് വ്യക്തമാക്കി. ഫ്രാന്‍സിലാവട്ടെ ഏത് നിമിഷം വേണമെങ്കിലും നിയന്ത്രണം കൈവിട്ട് പോകുമെന്ന സ്ഥിതിയിലാണ് കാര്യങ്ങള്. ഇറ്റലി മാത്രമാണ് കേസുകള് അധികം വര്‍ദ്ധിക്കാതെ പിടിച്ചുനില്‍ക്കുന്നത്. എന്നാല് റോമിലെ സിവിറ്റാവെഷിയ പോര്‍ട്ടില് രണ്ട് ക്രൂയിസ് കപ്പലുകള് ക്വാറന്റൈനില് തുടരുന്നതിന്റെ കൂടുതല് വിവരങ്ങള് പുറത്തുവന്നിട്ടില്ല.\nസ്‌പെയിനില് ഒരാഴ്ച കൊണ്ട് 8500 പുതിയ കേസുകളാണ് രേഖപ്പെടുത്തിയത്. ഇതോടെ സുപ്രധാന ടൂറിസ്റ്റ് കേന്ദ്രങ്ങള് വീണ്ടും അടച്ചിടേണ്ട അവസ്ഥയാണ്. മാഡ്രിഡിലെ നോര്‍ത്ത് മേഖലയിലുള്ള രണ്ട് പട്ടണങ്ങള് കര്‍ശനമായ ലോക്ക്ഡൗണിലേക്ക് നീക്കി. കോവിഡ് കേസുകള് ഉയരുന്ന സാഹചര്യത്തില് വര്‍ക്ക് അറ്റ് ഹോമിന് ജനങ്ങളോട് ആവശ്യപ്പെട്ടിരിക്കുകയാണ് ഫിന്‍ലാന്‍ഡ്.\nഫ്രാന്‍സില് കഴിഞ്ഞ ആഴ്ച 7000 പുതിയ കേസുകള് റിപ്പോര്‍ട്ട് ചെയ്തു. ഇന്റന്‍സീവ് കെയറില് എത്തുന്നവരുടെ എണ്ണത്തിലും വര്‍ദ്ധനവുണ്ട്. നിലവില് സ്ഥിതി നിയന്ത്രണത്തിലാണെങ്കിലും ജനങ്ങള് സഹകരിച്ചില്ലെങ്കില് ഏത് നിമിഷവും ഇത് കൈവിട്ട് പോകാമെന്ന് സയന്റിഫിക് കമ്മിറ്റി വ്യക്തമാക്കി.\nഅയല് രാജ്യങ്ങളില് നിന്ന് വിഭിന്നമല്ല യുകെയുടെ സ്ഥിതിയും. മാഞ്ചസ്റ്ററിലും, നോര്‍ത്ത് വെസ്റ്റ് മേഖലയിലുമുള്ള നാലര മില്ല്യണ് ജനങ്ങള് ലോക്ക്ഡൗണ് നിയന്ത്രണത്തിലാണ്. 16 കൗണ്‍സിലുകളില് കടുത്ത ലോക്ക്ഡൗണ് ഏര്‍പ്പെടുത്തിയിട്ടുണ്ട്.\nInternational France Italy UK tourists\n10/01/2020 - 18:45\nസുരക്ഷ തേടി നടി നുസ്രത്ത് ജഹാന് എംപി ലണ്ടനിലെ ഇന്ത്യന് ഹൈക്കമ്മീഷനില്\n09/30/2020 - 17:15\nഇന്ത്യ കോവിഡ് മരണനിരക്ക് മറച്ചുവെയ്ക്കുന്നു- ട്രംപ്\n09/30/2020 - 17:00\nജര്‍മ്മനിയില് നിന്ന് ഇന്ത്യയിലേക്കുള്ള എല്ലാ വിമാന സര്‍വീസുകളും നിര്‍ത്തിവെച്ചു


രാജ്യ സുരക്ഷയില് വിട്ടുവീഴ്ചയില്ല, മസൂദ് അസറിനെ ആഗോളഭീകരനാക്കിയ നടപടി സ്വാഗതം ചെയ്ത് ഇന്ത്യ | india welcomes mazhood azhar declared as global terrorist\nDelhi, First Published 2, May 2019, 5:01 PM IST\nരാജ്യ സുരക്ഷയില് വിട്ടുവീഴ്ചയില്ലെന്നും യുഎന്നിന്‍റേത് ഇന്ത്യക്ക് ഗുണകരമായ തീരുമാനമാണെന്നും വിദേശകാര്യ മന്ത്രാലയം. പാകിസ്ഥാന്‍റേത് ശ്രദ്ധതിരിക്കാനുള്ള ശ്രമമെന്നും ഇന്ത്യ.\nദില്ലി: ജെയ്ഷെ തലവൻ മസൂദ് അസറിനെ ആഗോള ഭീകരനായി പ്രഖ്യാപിച്ച ഐക്യരാഷ്ട്ര രക്ഷാ സമിതിയുടെ നടപടി സ്വാഗതം ചെയ്യുന്നതായി വിദേശകാര്യ മന്ത്രാലയം. രാജ്യ സുരക്ഷയില് വിട്ടുവീഴ്ചയില്ലെന്നും യുഎന്നിന്‍റേത് ഇന്ത്യക്ക് ഗുണകരമായ തീരുമാനമാണെന്നും വിദേശകാര്യ മന്ത്രാലയം അറിയിച്ചു. പാകിസ്ഥാന്‍റേത് ശ്രദ്ധതിരിക്കാനുള്ള ശ്രമമെന്നും ഇന്ത്യ വിമര്‍ശിച്ചു.\nഇന്ത്യയുടെ കാലങ്ങളായുള്ള ആവശ്യമായിരുന്നു മസൂദ് അസറിനെ ആഗോള ഭീകരനായി പ്രഖ്യാപിക്കണം എന്നത്. യുഎന്നിന്‍റെ പ്രഖ്യാപനത്തിന് പുൽവാമ ഭീകരാക്രമണം കാരണമായി. പാകിസ്ഥാന് വലിയ നയതന്ത്ര തിരിച്ചടിയാണിതെന്നും ഇന്ത്യയുടെ വിദേശകാര്യ മന്ത്രാലയം അറിയിച്ചു. ബുധനാഴ്ചയാണ് ജെയ്ഷെ തലവൻ മസൂദ് അസറിനെ ആഗോള ഭീകരനായി പ്രഖ്യാപിച്ചത്. ഐക്യരാഷ്ട്ര രക്ഷാ സമിതിയുടെ പ്രത്യേക യോഗത്തിലായിരുന്നു തീരുമാനം.\nഅതേസമയം, വരുന്ന തെരഞ്ഞെടുപ്പ് ഘട്ടങ്ങളിൽ ദേശസുരക്ഷ മുഖ്യ തെരഞ്ഞെടുപ്പ് വിഷയമാക്കാന് ഒരുങ്ങുകയാണ് ബിജെപി. മോദിയുടെ നേട്ടമായി ബി ജെ പി അവതരിപ്പിക്കുമ്പോള് അസറിനെ നേരത്തെ മോചിപ്പിച്ചത് ബിജെപി സര്‍ക്കാരാണെന്ന് പ്രതിപക്ഷം തിരിച്ചടിക്കുന്നു. യുപിഎ സര്‍ക്കാരിന്‍റെ കാലത്ത് ആറ് മിന്നലാക്രമണങ്ങള് നടത്തിയിട്ടുണ്ടെന്ന് കോണ്‍ഗ്രസ് അവകാശപ്പെട്ടു.\nഭീകരതയോടുള്ള പ്രധാനമന്ത്രി നരേന്ദ്ര മോദിയുടെ വിട്ടുവീഴ്ചയില്ലാത്ത സമീപനം. മസൂദ് അസറിനെ അഗോള ഭീകരനായി പ്രഖ്യാപിക്കാൻ കാരണം ഇതെന്നാണ് ബി ജെ പിയുടെ വാദം. നയതന്ത്ര രംഗത്ത് രാജ്യത്തിന്‍റെ ഏറ്റവും വലിയ നേട്ടമാണിത്. പക്ഷേ പ്രതിപക്ഷം മാത്രം ഇത് ആഘോഷമാക്കുന്നില്ല. അതേസമയം, അസറിനെ 99 ൽ ബിജെപി സര്‍ക്കാര് വിട്ടയച്ചതാണെന്നാണ് കോണ്‍ഗ്രസ് ഓര്‍മിപ്പിക്കുന്നു. 2009 ൽ യുപിഎ സര്‍ക്കാരാണ് അസറിനെ ആഗോള ഭീകരനായി പ്രഖ്യാപിക്കാനുള്ള നടപടി തുടങ്ങിയതെന്ന് ഗുലാം നബി ആസാദ് പ്രതികരിച്ചു. യുപിഎ കാലത്തും പാകിസ്ഥാന് നേരെ മിന്നലാക്രമണം നടത്തിയിട്ടുണ്ടെന്ന് സ്ഥാപിക്കാൻ മുന് സൈനിക മേധാവിയുടെ പ്രസ്താവന സഹിതം കോണ്‍ഗ്രസ് അവതരിപ്പിക്കുന്നു.\nഅസറിനെ നേരത്തെ മോചിപ്പിച്ച ബിജെപി ഇപ്പോള് മസൂദ് അസറിന്‍റെ പേരിൽ വോട്ട് തേടുന്നത് അപലപനീയമെന്ന് മായാവതി വിമര്‍ശിച്ചു. മോദിയുടെ കയ്യിൽ രാജ്യം സുരക്ഷിതമെന്ന പ്രചാരണ സജീവമാക്കുമ്പോള് കഴിഞ്ഞ അഞ്ചുവര്‍ഷമുണ്ടായ ഭീകരാക്രമണങ്ങളുടെ പട്ടിക നിരത്തുകയാണ് പ്രതിപക്ഷം.\nmazhood azhar as global terrorist


രജ്പുത്താന റൈഫിൾസിൻ്റെ ധീര താരങ്ങൾ സുബേദാർ നീരജ് ചോപ്രയ്ക്കും സുബേദാർ ദീപക് പുനിയയ്ക്കും റെജിമെൻ്റിൻ്റെ ആദരം\nAug 11, 2021, 04:55 pm IST\nടോക്കിയോ ഒളിമ്പിക്സിൽ നടത്തിയ ധീരമായ പ്രകടനത്തിന് ഇന്ത്യൻ ജാവലിൻ ത്രോ താരം നീരജ് ചോപ്രയും ഗുസ്തി താരം ദീപക് പുനിയയും രജ്പുത്താന റൈഫിൾസ് കേണൽ ലെഫ്റ്റനന്റ് ജനറൽ കെജെഎസ് ദില്ലനിൽ നിന്ന് ആദരം ഏറ്റുവാങ്ങി. യഥാക്രമം6ലക്ഷത്തിന്റെയും 4.55 ലക്ഷത്തിന്റെയും ചെക്കാണ് ഇവർക്ക് പാരിതോഷികമായി ലഭിച്ചത്. രണ്ട് കായികതാരങ്ങളും ഇന്ത്യൻ ആർമിയുടെ രജപുതന റൈഫിൾസ് റെജിമെന്റിൽ സേവനമനുഷ്ഠിക്കുന്നു.\n2021 ടോക്യോ ഒളിമ്പിക്സിൽ ജാവലിൻ ത്രോയിൽ 87.58 മീറ്റർ എറിഞ്ഞാണ് നീരജ് ചോപ്ര സ്വർണ്ണം നേടിയത്. ഒളിമ്പിക് അത്‌ലറ്റിക്‌സിൽ ഒരു മെഡൽ നേടുന്ന ആദ്യ ഇന്ത്യൻ താരമെന്ന റെക്കോഡ് നീരജ് സ്വന്തമാക്കി. അഭിനവ് ബിന്ദ്രയ്ക്ക് ശേഷം ഒളിമ്പിക്‌സ് വ്യക്തിഗത വിഭാഗത്തിൽ സ്വർണം നേടുന്ന താരവും നീരജ് ആണ്.\n‘ക്രോര്‍പതി’യിലും തിളക്കമാർന്ന പ്രകടനം; 25 ലക്ഷം രൂപ നേടി നീരജും ശ്രീജേഷും\nസ്വർണ്ണ മെഡൽ നേട്ടത്തിന് പിന്നാലെ ലോക റാങ്കിങ്ങില് പതിനാറാം സ്ഥാനത്ത് നിന്ന് രണ്ടാം സ്ഥാനത്തേക്കുയർന്ന് നീരജ് ചോപ്ര\nജൂനിയർ ലോക റെക്കോർഡ് നേടിയ ഏക ഇന്ത്യൻ താരമാണ് നീരജ് ചോപ്ര. 2016 ൽ പോളണ്ടിലെ ബീഗോഷിൽ നടന്ന ഐ.എ.എ.എഫ് ലോക യൂത്ത് അത്‌ലറ്റിക്‌സ് മീറ്റിലാണ് ജാവലിൻ ത്രോയിൽ നീരജ് ലോക റെക്കോർഡോടെ സ്വർണ്ണ മെഡൽ സ്വന്തമാക്കിയത്. ലോക അത്‌ലറ്റിക് ചാമ്പ്യൻഷിപ്പിൽ സ്വർണ്ണമെഡൽ നേട്ടം സ്വന്തമാക്കുന്ന ആദ്യ ഇന്ത്യൻ താരവുമാണ് നീരജ്. 86.48 മീറ്റർ ദൂരത്തേക്ക് ജാവലിൻ പായിച്ചാണ് ഇരുപത്തിമൂന്ന്കാരനായ ഇന്ത്യൻ താരം ചരിത്ര നേട്ടം സ്വന്തമാക്കിയത് . 2018 ജക്കാർത്ത ഏഷ്യൻ ഗെയിംസിൽ 88.06 മീറ്റർ ദൂരത്തേക്ക് ജാവലിൻ പായിച്ച നീരജ് സ്വർണ മെഡൽ നേടി ദേശീയ റെക്കോർഡും സ്വന്തം പേരിലാക്കി.\n“നമ്മുടെ രാജ്യത്ത് അത്‌ലറ്റിക്‌സിൽ ഒരു സ്വർണ മെഡൽ എന്ന സ്വപ്നം ഒരു നിറവേറ്റിയിരുന്നു. എനിക്ക് എല്ലായ്പ്പോഴും പിന്തുണ ലഭിച്ചു, പക്ഷേ ഇന്ന്, എനിക്ക് ലഭിച്ച ആദരവും സ്നേഹവും മറ്റൊരു തലത്തിലാണ്. ഒരു സ്വർണ്ണ മെഡൽ കഴുത്തിൽ അണിയുകയും നമ്മുടെ ദേശീയഗാനത്തിന്റെ അകമ്പടിയോടെ പതാക ഉയർത്തുന്നത് കാണുകയും ചെയ്യുന്ന ഒരു നിമിഷം ഒരു അത്ലറ്റ് എപ്പോഴും സ്വപ്നം കാണുന്നു. അത് ഒരു വ്യത്യസ്ത വികാരമാണ്. ഞാൻ നേടിയ മെഡൽ അന്തരിച്ച മിൽഖ സിംഗ് ജിയുടെ സ്വപ്നമാണെന്നും ആ സ്വപ്നം സഫലമായെന്നും ഞാൻ വിശ്വസിക്കുന്നു. അദ്ദേഹം നമ്മുടെ ഇടയിൽ ഇല്ല എന്നത് നിർഭാഗ്യകരമാണ്, എന്നാലിന്ന് എവിടെയായിരുന്നാലും അദ്ദേഹം സന്തുഷ്ടനായിരിക്കണം.” ടോക്കിയോ ഗെയിംസിൽ നിന്ന് മടങ്ങിയെത്തിയപ്പോൾ പ്രത്യേക അഭിമുഖത്തിൽ സംസാരിക്കുമ്പോൾ ചോപ്ര പറഞ്ഞു.\n“അത്‌ലറ്റിക്‌സിന്റെ ഭാവി അതിശയിപ്പിക്കുന്നതാണ്. ഞാൻ മാത്രമല്ല, നിരവധി കായികതാരങ്ങൾ നന്നായി ചെയ്യുന്നതായി ഞങ്ങൾ കണ്ടു. അതിനാൽ അത്ലറ്റിക്സിന്റെ വരാനിരിക്കുന്ന ഭാവി ശോഭനമാകുമെന്ന് ഞങ്ങൾക്കറിയാം.” ഇന്ത്യയിലെ അത്‌ലറ്റിക്‌സിന്റെ ഭാവി എന്തായിരിക്കുമെന്ന് ചോദ്യത്തിന് ചോപ്ര പറഞ്ഞു\nടോക്കിയോ ഒളിമ്പിക്സിൽ പുരുഷന്മാരുടെ ജാവലിൻ ത്രോയിൽ സ്വർണ്ണ മെഡൽ നേടിയതിന് നീരജ് ചോപ്രയെ ഇന്ത്യൻ ആർമി ഉന്നതർ അഭിനന്ദിച്ചു. 23 കാരനായ അത്ലറ്റ് സായുധ സേനയുടെയും രാഷ്ത്രത്തിന്റെയും അഭിമാനം വാനോളമുയർത്തിയെന്ന് ചീഫ് ഓഫ് ഡിഫൻസ് സ്റ്റാഫ് ജനറൽ ബിപിൻ റാവത്ത് പറഞ്ഞു. ”തുടർന്നുള്ള വർഷങ്ങളിലും നിങ്ങൾ കൂടുതൽ ഉയരങ്ങളിൽ എത്തുമെന്ന് ഞങ്ങൾക്ക് ഉറപ്പുണ്ട്. നിങ്ങളുടെ നേട്ടം മറ്റ് കായികതാരങ്ങളെ പ്രചോദിപ്പിക്കുക മാത്രമല്ല നമ്മുടെ രാജ്യത്തിന് കൂടുതൽ ബഹുമാനവും നൽകും”- റാവത്ത് പറഞ്ഞു\nജാവലിൻ ഫൈനലിൽ സ്വർണ്ണവുമായി അത്ലറ്റിക്സ് മെഡലിനായുള്ള ഇന്ത്യയുടെ കാത്തിരിപ്പ് അവസാനിപ്പിച്ച നീരജ് ചോപ്രയെ കരസേനാ മേധാവി ജനറൽ എംഎം നരവാനെയും അഭിനന്ദിച്ചു\nചൈനീസ് താരം ലിനി സുഷനെ 6-3ന് പരാജയപ്പെടുത്തിയാണ് ദീപക് പുനിയ പുരുഷൻമാരുടെ ഫ്രീസ്‌റ്റൈൽ 86 കിലോഗ്രാം വിഭാഗത്തിൽ പുരുഷ ഗുസ്തി മത്സരത്തിൽ സെമിയിലെത്തിയത്. എന്നാൽ, സെമി ഫൈനലിൽ 10-0 ന് കനത്ത തോൽവി നേരിട്ട അദ്ദേഹത്തിന് വിജയമാർഗങ്ങളിൽ ഉറച്ചുനിൽക്കാനായില്ല. സാൻ മരീനോയുടെ മൈൽസ് അമിനിനോട് 2-4 ന് തോറ്റതോടെ പുനിയ വെങ്കല മെഡൽ നഷ്ടപ്പെടുകയും ഒടുവിൽ നാലാം സ്ഥാനം കൊണ്ട് തൃപ്തിപ്പെടുകയും ചെയ്തു.\nTags: Neeraj ChopraTOKYO OLYMPICSDeepak Punia\nയുപിയില് ഗുണ്ടാസംഘങ്ങളില് നിന്ന് കണ്ടുകെട്ടിയത് 1848 കോടിയുടെ സ്വത്തെന്ന് പോലീസ് വെളിപ്പെടുത്തല്


റോമയ്ക്ക് മുന്നില് ബാഴ്‌സ കൊമ്പുകുത്തി, അവിശ്വസനീയ തോല്‍വി!! സിറ്റിയുടെ ചീട്ട് കീറി ലിവര്‍പൂള് - myKhel Malayalam\n» റോമയ്ക്ക് മുന്നില് ബാഴ്‌സ കൊമ്പുകുത്തി, അവിശ്വസനീയ തോല്‍വി!! സിറ്റിയുടെ ചീട്ട് കീറി ലിവര്‍പൂള്\nലണ്ടന്/ റോം: മുന് വിജയികളും കിരീട ഫേവറിറ്റുകളുമായ ബാഴ്‌സലോണ യുവേഫ ചാംപ്യന്‍സ് ലീഗ് ഫുട്‌ബോളില് ഞെട്ടിക്കുന്ന തോല്‍വിയോടെ പുറത്തായി. ഇറ്റാലിയന് ടീം എഎസ് റോമയാണ് ബാഴ്‌സയുടെ കഥ കഴിച്ചത്. ആദ്യപാദത്തില് 4-1ന്റെ തകര്‍പ്പന് വിജയവുമായി സെമി ഫൈനല് ടിക്കറ്റ് ഉറപ്പിച്ചുവെന്ന ആത്മവിശ്വാസത്തോടെ ഇറങ്ങിയ ബാഴ്‌സയെ ഹോം മാച്ചില് റോമ 0-3ന് സ്തബ്ധരാക്കുകയായിരുന്നു. ഇതോടെ സ്‌കോര് ഇരുപാദങ്ങളിലുമായി 4-4നു തുല്യമായി മാറി. തുടര്‍ന്നാണ് എവേ ഗോള് ആനുകൂല്യം റോമയ്ക്ക് നേട്ടമായി മാറിയത്. നേരത്തേ ബാഴ്‌സയുടെ മൈതാനത്ത് നേടിയ ആശ്വാസ ഗോള് റോമയ്ക്കു ജയവവും സെമി ടിക്കറ്റും സമ്മാനിക്കുകയായിരുന്നു.\nസ്‌പെയിനില് നടന്ന ഒന്നാംപാദത്തില് ആധികാരിക വിജയം നേടിയ ബാഴ്‌സ രണ്ടാംപകുതിയില് ഇങ്ങനെയൊരു ദുരന്തത്തിലേക്ക് വീഴുമെന്ന് ആരും സ്വപ്‌നം കണ്ടിരുന്നില്ല. എന്നാല് അസാധ്യമെന്നു കരുതിയ സ്വപ്‌നം യാഥാര്‍ഥ്യമാക്കിയ റോമ ഫുട്‌ബോള് ലോകത്തെ തന്നെ അമ്പരപ്പിക്കുകയായിരുന്നു. റോമ ആഗ്രഹിച്ചതുപോലെ തന്നെ കളി തുടങ്ങി ആറാം മിനിറ്റില്‍ത്തന്നെ എഡിന് സെക്കോ ടീമിനു ലീഡ് സമ്മാനിച്ചിരുന്നു.\n58ാം മിനിറ്റില് ഡാനിയേല് ഡി റോസ്സിയിലൂടെ റോമ ലീഡുയര്‍ത്തി. ഫൈനല് വിസിലിന് എട്ടു മിനിറ്റ് ബാക്കിയുള്ളപ്പോള് കോസ്റ്റാസ് മനോലസ് മൂന്നാം ഗോളും നേടിയതോടെയാണ് ബാഴ്‌സയ്ക്കു മരണമണി മുഴങ്ങിയത്. ഒരു ഗോള് മടക്കിയിരുന്നെങ്കില് സെമിയിലെത്താന് സാധിക്കുമെന്നതിനാല് അവസാന മിനിറ്റുകളില് ബാഴ്‌സ കിണഞ്ഞു ശ്രമിച്ചെങ്കിലും റോമ വിട്ടുകൊടുത്തില്ല.\nഅതേസമയം, ഇംഗ്ലീഷ് ടീമുകള് തമ്മിലുള്ള പോരാട്ടത്തില് മാഞ്ചസ്റ്റര് സിറ്റിയെ തകര്‍ത്ത് ലിവര്‍പൂള് സെമി ഫൈനലില് കടന്നു. സിറ്റിയുടെ മൈതാനത്ത് നടന്ന രണ്ടാംപാദത്തില് ഒന്നിനെതിരേ രണ്ടു ഗോളുകള്‍ക്കാണ് റെഡ്‌സ് വെന്നിക്കൊടി പാറിച്ചത്. നേരത്തേ ഹോംഗ്രൗണ്ടിലെ ആദ്യപാദത്തില് 3-0നു ജയിച്ച ക്ലോപ്പിന്റെ കുട്ടികള് ഇരുപാദങ്ങളിലുമായി 5-1ന് പെപ്പിന്റെ ശിക്ഷ്യമാന്‍മാരെ വാരിക്കളയുകയായിരുന്നു.\nസെമി സാധ്യത നിലനിര്‍ത്താന് നാലു ഗോള് മാര്‍ജിനില് ജയം അനിവാര്യമായിരുന്ന സിറ്റിയുടെ തുടക്കം മികച്ചതായിരുന്നു. രണ്ടാം മിനിറ്റില് തന്നെ ഗബ്രിയേല് ജീസസ് സിറ്റിക്കു വേണ്ടി ലക്ഷ്യം കണ്ടു. എന്നാല് 56ാം മിനിറ്റില് സിറ്റിയുടെ തിരിച്ചുവരവ് ദുഷ്‌കരമാക്കി ഈജിപ്ഷ്യന് സെന്‍സേഷന് മുഹമ്മദ് സലാ ലിവര്‍പൂളിന്റെ ഗോള് മടക്കി. 77ാം മിനിറ്റില് സിറ്റിക്കു മേല് അവസാന ആണിയും അടിച്ചുകയറ്റി റോബര്‍ട്ടോ ഫിര്‍മിനോ ലിവര്‍പൂളിന്റെ വിജയഗോള് കണ്ടെത്തി.\nRead more about: champions league uefa barcelona liverpool manchester city as roma football semi final ചാംപ്യന്‍സ് ലീഗ് യുവേഫ ബാഴ്‌സലോണ ലിവര്‍പൂള് മാഞ്ചസ്റ്റര് സിറ്റി എഎസ് റോമ ഫുട്‌ബോള്


Gold smuggling case: Why M Sivasankar hesitated to call customs officers? Sivasankar's statement makes clarity | അക്കാര്യത്തിന് വേണ്ടി സ്വപ്‌ന വിളിച്ചു, പക്ഷേ ഇടപെടില്ലെന്ന് പറഞ്ഞു- ശിവശങ്കറിന്റെ മൊഴിയെന്ന് വാർത്ത - Malayalam Oneindia\nസ്വപ്‌ന വെറും മുഖം മാത്രം, സ്വര്‍ണക്കടത്തിന് പിന്നില് ശിവശങ്കറാകാം; എന്‍ഫോഴ്‌സ്‌മെന്റ് ഹൈക്കോടതിയിൽ\n13 min ago സംസ്ഥാനത്ത് ഇന്ന് 8253 പേര്‍ക്ക് കോവിഡ്, 6468 പേർക്ക് രോഗമുക്തി, ഇന്ന് 25 കൊവിഡ് മരണങ്ങൾ\n23 min ago ബീഹാറിൽ ബിജെപി പ്രതിസന്ധിയിൽ, തിരഞ്ഞെടുപ്പ് ചുമതലയുളള ദേവേന്ദ്ര ഫട്നാവിസിന് കൊവിഡ്\n23 min ago ഈ സര്‍ക്കാര് ഭരിക്കുമ്പോള് നീതി ഇല്ലെങ്കില് ഞങ്ങള്‍ക്ക് എവിടെ കിട്ടും നീതി: സന്തോഷ് കീഴാറ്റൂര്\nMovies ഞാന് വിവാഹിതയല്ല, ഇവന് എന്റെ മകനുമല്ല;ഓണ്‍സ്‌ക്രീനിലെ മകനെ കുറിച്ച് പറഞ്ഞ് ചക്കപ്പഴത്തിലെ പൈങ്കിളി\nഅക്കാര്യത്തിന് വേണ്ടി സ്വപ്‌ന വിളിച്ചു, പക്ഷേ ഇടപെടില്ലെന്ന് പറഞ്ഞു- ശിവശങ്കറിന്റെ മൊഴിയെന്ന് വാർത്ത\nPublished: August 1 2020, 19:34 [IST]\nകൊച്ചി: സ്വര്‍ണക്കടത്ത് കേസില് മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം ശിവശങ്കറിനെ കസ്റ്റംസും എന്‍ഐഎയും ചോദ്യം ചെയ്തുകഴിഞ്ഞു. കസ്റ്റംസ് ഒരു തവണയും എന്‍ഐഎ രണ്ട് തവണയും ചോദ്യം ചെയ്തു. ശിവശങ്കര് ഉടന് അറസ്റ്റിലാകുമെന്ന രീതിയില് ആയിരുന്നു മുഖ്യധാര മാധ്യമങ്ങളില് വാര്‍ത്തകള് വന്നുകൊണ്ടിരുന്നത്. എന്നാല് ഒന്നും സംഭവിച്ചില്ല.\nഇപ്പോള് പുറത്ത് വരുന്നത് മറ്റൊരു വാര്‍ത്തയാണ്. എന്‍ഐഎയ്ക്ക് ശിവശങ്കര് നല്‍കിയ മൊഴി എന്ന മട്ടിലാണ് വാര്‍ത്ത റിപ്പോര്‍ട്ട് ചെയ്തിരിക്കുന്നത്. മാതൃഭൂമിയിലാണ് വാര്‍ത്ത. വിശദാംശങ്ങള് ഇങ്ങനെ...\nസ്വര്‍ണക്കടത്ത് കേസില് ശിവശങ്കര് നിര്‍ണായക മൊഴി നല്‍കി എന്നാണ് മാതൃഭൂമി വാര്‍ത്ത. വിമാനത്താവളത്തില് നിന്ന് ബാഗേജ് വിട്ടുകിട്ടാന് സഹായം തേടി സ്വപ്‌ന സുരേഷ് തന്നെ വിളിച്ചിരുന്നു എന്ന് ശിവശങ്കര് മൊഴി നല്‍കിയിട്ടുണ്ട് എന്നാണ് വാര്‍ത്ത.\nബാഗേജിന്റെ കാര്യത്തില് താന് ഇടപെടില്ലെന്നാണ് സ്വപ്‌നയ്ക്ക് നല്‍കി മറുപടി എന്നും ശിവശങ്കര് മൊഴി നല്‍കിയിട്ടുണ്ടത്രെ. കോണ്‍സുലേറ്റിന്റെ വിഷയം ആയതിനാല് ഇടപെടില്ല എന്നാണ് ശിവശങ്കര് പറഞ്ഞത് എന്നും മൊഴിയില് ഉണ്ടെന്നാണ് വാര്‍ത്തയില് പറയുന്നത്. എന്തായാലും എന്‍ഐഎ ഇത്തരം ഒരു മൊഴിയെ കുറിച്ച് ഔദ്യോഗികമായി പ്രതികരിച്ചിട്ടില്ല.\nസ്വര്‍ണക്കടത്തില് എം ശിവശങ്കറിനെതിരെ എന്തെങ്കിലും തെളിവുള്ളതായി അന്വേഷണ ഏജന്‍സികള് ഒന്നും ഇതുവരെ സ്ഥിരീകരിച്ചിട്ടില്ല. ശിവശങ്കര് അറസ്റ്റ് ഒഴിവാക്കുന്നതിന് വേണ്ടി മുന്‍കൂര് ജാമ്യം ഉള്‍പ്പെടെ ഒരു നിയമവഴികളും തേടിയിട്ടും ഇല്ല. എന്നാല് പല മാധ്യമങ്ങളിലും വന്ന വാര്‍ത്തകള് ൃ, ശിവശങ്കറിനെ പ്രതിചേര്‍ക്കാന് ഇടയുണ്ട് എന്നായിരുന്നു. എന്‍ഐഎ രണ്ടാം തവണയും ചോദ്യം ചെയ്ത് വിട്ടയച്ചതോടെയാണ് ഇത്തരം വാര്‍ത്തകള് അപ്രത്യക്ഷമായത്.\nവിവാദമായ മറ്റൊരു വാര്‍ത്ത\nഇതിനിടെ മാതൃഭൂമി പത്രത്തില് പ്രസിദ്ധീകരിക്കപ്പെട്ട മറ്റൊരു വാര്‍ത്തയും വിവാദമായിരുന്നു. ' ശിവശങ്കര് കസ്റ്റംസിനെ വിളിക്കാതിരുന്നതിന്റെ കാരണം തേടി എന്‍ഐഎ' എന്നതായിരുന്നു തലക്കെട്ട്. ബാഗേജ് വിട്ടുകിട്ടുന്നതിനായി ശിവശങ്കര്, കസ്റ്റംസിനെ വിളിച്ചു എന്ന മട്ടിലായിരുന്നു അതിന് മുമ്പ് പല മാധ്യമങ്ങളും റിപ്പോര്‍ട്ട് ചെയ്തിരുന്നത്. ചില ബിജെപി, കോണ്‍ഗ്രസ് നേതാക്കളാണ് ഇത്തരം ആക്ഷേപം ആദ്യം ഉന്നയിച്ചത്.\nകോണ്‍സുല് ജനറലും അറ്റാഷെയും\nസ്വര്‍ണക്കടത്ത് കേസ് ഇപ്പോള് പുതിയ തലങ്ങളിലേക്ക് നീങ്ങിക്കൊണ്ടിരിക്കുകയാണ്. യുഎഇ കോണ്‍സുല് ജനറലിനും അറ്റാഷേയ്ക്കും ഇതില് പങ്കുണ്ട് എന്നാണ് പിടിയിലായ സ്വപ്‌നയും സന്ദീപ് നായരും മൊഴി നല്‍കിയിട്ടുള്ളത്. കോണ്‍സുല് ജനറലിനേയും അറ്റാഷെയേയും ചോദ്യം ചെയ്യാനുള്ള നടപടികളിലേക്ക് കടക്കുകയാണ് എന്‍ഐഎ ഇപ്പോള്.\nമുഖ്യമന്ത്രി അറിയാതെ പോയതാണോ അതോ അറിഞ്ഞിട്ടും കണ്ണടച്ചതാണോ? പത്ത് ചോദ്യങ്ങളുമായി ചെന്നിത്തല\nസ്വർണ്ണക്കടത്ത് കേസിൽ വഴിത്തിരിവ്? മൂന്ന് പേർ തമിഴ്നാട്ടിൽ പിടിയിൽ,അന്വേഷണം കേരളത്തിന് പുറത്തേക്ക്!!\nസ്വര്‍ണക്കടത്തിന് ടെലഗ്രാമില് 'സിപിഎം കമ്മിറ്റി'... സരിത്തിന്റെ മൊഴി; കേസിലെ വഴിത്തിരിവുകള്\nസ്വപ്നയുമായി3തവണ വിദേശത്ത് പോയി; സ്വര്‍ണം വിട്ടുകിട്ടാൻ പലവട്ടം സമീപിച്ചു: ശിവശങ്കറിന്‍റെ മൊഴി\nഡോളർ കടത്തിലും കുരുക്ക് മുറുകും: സ്വപ്ന സുരേഷിനും സരിത്തിനുമെതിരെ പുതിയ കേസ്\nഡോളര് കടത്ത്: ശിവശങ്കറിനെതിരെയുള്ള പുതിയ കേസ് പഴുതുകളടച്ചതോ? ഞെട്ടിപ്പിക്കുന്ന വിവരങ്ങള്\nസ്വർണ്ണക്കടത്ത് കേസ് സാധാരണ കേസല്ല: മുഖ്യമന്ത്രി രാജിവെക്കണമെന്ന് വി മുരളീധരൻ\nപിറന്നാളാഘോഷത്തിൽ പങ്കെടുത്തു; സ്വപ്‌നയുമായി അടുത്ത സൗഹൃദം: മുന്‍കൂർ ജാമ്യാപേക്ഷയിൽ എം ശിവശങ്കർ\nലൈഫ് മിഷന്: സര്‍ക്കാരിനെതിരെ സിബിഐ അന്വേഷണത്തിന് തടയിട്ട് ഹൈക്കോടതി; രണ്ട് മാസത്തേക്ക് സ്‌റ്റേ\nകൊടുത്താൽ കൊല്ലത്തും കിട്ടും, സോളാർ ഓർമ്മപ്പെടുത്തി സിപിഎമ്മിനെ തിരിച്ചടിച്ച് മുൻ മന്ത്രി കെ ബാബു\nബിജെപിയുടേയും യുഡിഎഫിന്റേയും നേതൃകേന്ദ്രമായി സ്വപ്ന സുരേഷ് മാറി, പിന്നിൽ ആസൂത്രിതശ്രമമെന്ന് കോടിയേരി\nswapna suresh gold smuggling gold customs nia സ്വർണ്ണം കള്ളക്കടത്ത് കസ്റ്റംസ് സ്വപ്‌ന സുരേഷ്\nGold smuggling case: Why M Sivasankar hesitated to call customs officers? Sivasankar's statement makes clarity\nStory first published: Saturday, August 1, 2020, 19:34 [IST]\nഇന്ത്യ-യുഎസ് ബന്ധം ട്രംപിന് വെറും ഫോട്ടോ ഷൂട്ട് മാത്രം;വിമർശനവുമായി ബൈഡൻ, ജയിച്ചാൽ ഇന്ത്യക്കൊപ്പം\nകൊവിഡ് ഭീതി; ഉയർന്ന് ഇൻഫ്ളുവൻസ പ്രതിരോധ കുത്തിവെയ്പ്പ് എടുക്കുന്നവരുടെ എണ്ണം


Kerala Assembly Election 2021: Mullappally Ramachandran consider in Kannur, K Sudhakaran reply | 1196 വോട്ട് മറികടക്കാം; മുല്ലപ്പള്ളി രാമചന്ദ്രന് കണ്ണൂരില് സ്ഥാനാര്‍ഥിയായേക്കും; സ്വാഗതമോതി സുധാകരന് - Malayalam Oneindia\n3 min ago ചാര്‍ലിയും വരില്ല ടെസ്സയും വരില്ല! ആരും തെക്കുംനാഥനും ആവില്ല! എന്നാലും ആ ട്രോളുകള് മറക്കാനാകുമോ\n30 min ago നിരന്തരം മൊഴിമാറ്റി സനുമോഹൻ: ത്രിശങ്കുവിലായി പോലീസ്, ഫ്ലാറ്റിൽ കണ്ടെത്തിയ രക്തക്കറ ആരുടേത്?\nmullappally ramachandran k sudhakaran congress kannur udf kerala assembly election 2021 മുല്ലപ്പള്ളി രാമചന്ദ്രന് കെ സുധാകരന് കോണ്‍ഗ്രസ് കണ്ണൂര് യുഡിഎഫ് കേരള നിയമസഭാ തിരഞ്ഞെടുപ്പ് 2021 politics\nകണ്ണൂര്: കെപിസിസി അധ്യക്ഷന് മുല്ലപ്പള്ളി രാമചന്ദ്രന് നിയമസഭാ തിരഞ്ഞെടുപ്പില് മല്‍സരിക്കാന് ഒരുങ്ങുന്നു. ആദ്യം അദ്ദേഹത്തിന്റെ പേര് ഉയര്‍ന്നുകേട്ടിരുന്നെങ്കിലും പിന്നീട് മല്‍സരിക്കാനില്ലെന്നും പ്രചാരണത്തിന് എല്ലായിടത്തും എത്തുമെന്നുമായിരുന്നു റിപ്പോര്‍ട്ടുകള്. ഇപ്പോള് മറിച്ചുള്ള വിവരങ്ങളാണ് പുറത്തുവന്നിരിക്കുന്നത്.\nവയനാട്ടിലെ കല്‍പ്പറ്റ, കോഴിക്കോട്ടെ കൊയിലാണ്ടി എന്നീ മണ്ഡലങ്ങളിലാണ് മുല്ലപ്പള്ളിയുടെ പേര് ഉയര്‍ന്നുകേട്ടത്. എന്നാല് യുഡിഎഫിന്റെ ശക്തി കേന്ദ്രമായ കണ്ണൂര് മണ്ഡലത്തില് അദ്ദേഹത്തിന്റെ പേര് സജീവമായി പരിഗണിക്കുന്നു എന്നാണ് ഏറ്റവും ഒടുവില് പുറത്തുവന്ന വിവരം. വിശദാംശങ്ങള് ഇങ്ങനെ....\nനിയമസഭാ തിരഞ്ഞെടുപ്പിന്റെ ആദ്യ ചര്‍ച്ചകള് തുടങ്ങിയ വേളയില് മുല്ലപ്പള്ളി രാമചന്ദ്രന് മല്‍സര രംഗത്തുണ്ടാകുമെന്ന സൂചനയാണ് ലഭിച്ചിരുന്നത്. പ്രമുഖരായ കോണ്‍ഗ്രസ് നേതാക്കളെല്ലാം മല്‍സരിക്കുമെന്നും രമേശ് ചെന്നിത്തല, ഉമ്മന് ചാണ്ടി, മുല്ലപ്പള്ളി രാമചന്ദ്രന് എന്നിവര് സ്ഥാനാര്‍ഥി പട്ടികയിലുണ്ടെന്നുമുള്ള വിവരം പുറത്തുവന്നു. എന്നാല് പിന്നീട് മുല്ലപ്പള്ളി നിലപാട് മാറ്റുകയായിരുന്നു.\nപുതിയ വിവരങ്ങള് ഇങ്ങനെ\nമല്‍സരിക്കാന് ഇല്ലെന്നും 140 മണ്ഡലങ്ങളിലും പ്രചാരണത്തിന്റെ ഭാഗമായി എത്തുമെന്നുമായിരുന്നു അദ്ദേഹം മാധ്യമങ്ങളോട് പ്രതികരിച്ചത്. മല്‍സരിക്കുന്ന കാര്യത്തില് ഹൈക്കമാന്റ് തീരുമാനം എടുക്കുമെന്നും അദ്ദേഹം സൂചിപ്പിച്ചിരുന്നു. ഇപ്പോള് സ്ഥാനാര്‍ഥി പട്ടികയില് മുല്ലപ്പള്ളിയുമുണ്ട് എന്നാണ് വിവരം.\nവയനാട് ജില്ലയിലെ കല്‍പ്പറ്റ മണ്ഡലത്തിലാണ് മുല്ലപ്പള്ളിയുടെ പേര് ആദ്യം ഉയര്‍ന്നത്. യുഡിഎഫിന്റെ ഉറച്ച കോട്ടയാണ് കല്‍പ്പറ്റ. എന്നാല് മുസ്ലിം ലീഗ് പ്രാദേശിക നേതൃത്വം ഈ സീറ്റിന് അവകാശവാദം ഉന്നയിച്ചതോടെ വിവാദമായി. സംസ്ഥാന ലീഗ് നേതാക്കള് ഇടപെട്ട് രംഗം ശാന്തമാക്കുകയാണ് ചെയ്തത്.\nകൊയിലാണ്ടിയില് ലക്ഷ്യം വച്ചത്\nകോഴിക്കോട് ജില്ലയിലെ കൊയിലാണ്ടി മണ്ഡലത്തിലും മുല്ലപ്പള്ളിയുടെ പേര് കേട്ടിരുന്നു. സിപിഎമ്മിന്റെ കെ ദാസന് തന്നെയാണ് എല്‍ഡിഎഫിനെ പ്രതിനിധീകരിച്ച് കൊയിലാണ്ടിയില് മല്‍സരിക്കുക എന്നാണ് വിവരം. ശക്തനായ സ്ഥാനാര്‍ഥിയെ മല്‍സരിപ്പിച്ചാല് കൊയിലാണ്ടി പിടിച്ചടക്കാമെന്ന് കോണ്‍ഗ്രസ് കണക്കുകൂട്ടുന്നു. അതിനിടെയാണ് പുതിയ മറ്റൊരു വിവരം.\nകണ്ണൂരില് യുഡിഎഫ് ഒറ്റക്കെട്ട്\nകണ്ണൂര് മണ്ഡലത്തില് മുല്ലപ്പള്ളി രാമചന്ദ്രന് മല്‍സരിക്കുമെന്ന സൂചനയുണ്ട്. യുഡിഎറിന്റെ ശക്തി കേന്ദ്രമാണിത്. 2016ല് ഈ സീറ്റ് നഷ്ടപ്പെടാന് കാരണം ഗ്രൂപ്പ് പോരും മുന്നണിയിലെ പടലപ്പിണക്കവുമാണ് എന്നാണ് വിലയിരുത്തല്. ഇത്തവണ യുഡിഎഫ് ഒറ്റക്കെട്ടാണ്. വിജയം ഉറപ്പാണ് കോണ്‍ഗ്രസ് കരുതുന്നു.\nസ്വാഗതം ചെയ്ത് സുധാകരന്\nമുല്ലപ്പള്ളിയെ കണ്ണൂരിലേക്ക് സ്വാഗതം ചെയ്തിരിക്കുകയാണ് കണ്ണൂര് എംപി കെ സുധാകരന്. മുല്ലപ്പള്ളിക്ക് എവിടെ വേണമെങ്കിലും മല്‍സരിക്കാം. മല്‍സരിക്കുമെന്ന കാര്യത്തില് അന്തിമ തീരുമാനം ആയിട്ടില്ല. ആവശ്യപ്പെടുന്ന സീറ്റ് കോണ്‍ഗ്രസ് നല്‍കുമെന്നും സുധാകരന് പറഞ്ഞു. മുല്ലപ്പള്ളി കെപിസിസി അധ്യക്ഷ പദിവ ഒഴിഞ്ഞാല് പരിഗണിക്കുന്നവരില് ഒരാളാണ് സുധാകരന്.\n1196 വോട്ടിന്റെ ഭൂരിപക്ഷം\nമന്ത്രി രാമചന്ദ്രന് കടന്നപ്പള്ളിയാണ് 2016ല് കണ്ണൂരില് ജയിച്ചത്. 1196 വോട്ടുകള്‍ക്കാണ് അദ്ദേഹം കോണ്‍ഗ്രസിന്റെ സതീശന് പാച്ചേനിയെ തോല്‍പ്പിച്ചത്. ഡിസിസി അധ്യക്ഷനായ പാച്ചേനിയുടെ പേരും കണ്ണൂര് മണ്ഡലത്തില് ഉയര്‍ന്നുകേള്‍ക്കുന്നുണ്ട്. ഇവിടെ യുഡിഎഫ് അമിതമായ പ്രതീക്ഷ വച്ചുപുലര്‍ത്തുന്നുണ്ട്. ശക്തനായ സ്ഥാനാര്‍ഥി മല്‍സരിച്ചാല് മറികടക്കാവുന്ന ഭൂരിപക്ഷമേ എല്‍ഡിഎഫിനൊള്ളൂ എന്ന് കോണ്‍ഗ്രസ് നേതാക്കള് പറയുന്നു.\nKerala Assembly Election 2021: Mullappally Ramachandran consider in Kannur Constituency, K Sudhakaran reply\nകർപ്പൂരവും ഗ്രാമ്പുവും യൂക്കാലിപ്റ്റസ് ഓയിലും ചേർത്ത് ശ്വസിച്ചാൽ ശ്വാസതടസ്സം മാറുമോ? സത്യാവസ്ഥയെന്ത്?


പാലാരിവട്ടം പാലം ഉടന് സര്‍ക്കാറിന് കൈമാറുമെന്ന് അവസാനവട്ട പരിശോധനയ്ക്ക് ശേഷം ഡിഎംആര്‍സി ഉപദേശക സമിതി അംഗം ഇ ശ്രീധരന്. -\nഎല്‍ഡിഎഫ് സര്‍ക്കാര് പുതുക്കി പണിത പാലാരിവട്ടം പാലത്തിന്‍റെ ഭാരപരിശോധനകള് പൂര്‍ത്തിയായി. നാളെയോ മറ്റന്നാളോ പാലം സര്‍ക്കാറിന് കൈമാറുമെന്ന് പാലത്തില് നടത്തിയ അവസാനവട്ട പരിശോധനയ്ക്ക് ശേഷം ഡിഎംആര്‍സി ഉപദേശക സമിതി അംഗം ഇ ശ്രീധരന് പറഞ്ഞു.\nനിശ്ചയിച്ചതിലും നേരത്തെ പണിപൂര്‍ത്തിയാക്കിയ ഊരാളുങ്കല് ലേബര് കോണ്‍ട്രാക്‌ട് സൊസൈറ്റിക്ക് ഇ ശ്രീധരന് നന്ദി പറഞ്ഞു. എട്ടുമാസമാണ് കരാറില് നല്‍കിയിരുന്ന സമയപരിധിയെങ്കിലും അഞ്ച് മാസവും എട്ട് ദിവസവുംകൊണ്ട് ഊരാളുങ്കല് പണി പൂര്‍ത്തിയാക്കിയെന്നും ഇ ശ്രീധരന് പറഞ്ഞു.\nപാലം പണിയില് സഹകരിച്ച നാട്ടുകാര്‍ക്കും പൊലീസേന ഉള്‍പ്പെടെയുള്ള സംവിധാനങ്ങള്‍ക്കും ഇ ശ്രീധരന് നന്ദിയറിയിച്ചു. ക‍ഴിഞ്ഞ യുഡിഎഫ് ഭരണകാലത്ത് നിര്‍മിച്ച പാലാരിവട്ടം പാലത്തില് രണ്ടുവര്‍ഷത്തിനുള്ളില് വിള്ളല് കണ്ടതിനെ തുടര്‍ന്ന് അടച്ചിടുകയും പിന്നീട് കോടതി നിര്‍ദേശ പ്രകാരം പൊളിച്ച് പുതുക്കി പണിയുകയുമായിരുന്നു. പാലാരിവട്ടം പാലം നിര്‍മാണത്തിലെ അ‍ഴിമതിയില് അന്നത്തെ പൊതുമരാമത്ത് മന്ത്രി വികെ ഇബ്രാഹിം കുഞ്ഞിനെ വിജിലന്‍സ് അറസ്റ്റ് ചെയ്തിരുന്നു.\nTags : CompletedE. SreedharanKeralaLatestNewsLoad TestnewsOver BridgePalarivattomunique timesUnique Times Malayalam\nPrevious Postസംസ്ഥാനത്തെ വിവിധ ജില്ലകളില് ഇന്ന് താപനില ഉയരാന് സാദ്ധ്യതയുണ്ടെന്ന് ദുരന്ത നിവാരണ അതോറിട്ടിയുടെ മുന്നറിയിപ്പ്.\nNext Postതാത്ക്കാലിക ജീവനക്കാരെ സ്ഥിരപ്പെടുത്തിയ സര്‍ക്കാര് ഉത്തരവ് ഹൈക്കോടതി മരവിപ്പിച്ചു.


World Cup final 2011: 2011 ലോകകപ്പ് ഫൈനലിൽ ശ്രീലങ്ക ഇന്ത്യക്കായി തോറ്റുകൊടുത്തതോ? അന്വേഷണം പ്രഖ്യാപിച്ച് കായിക മന്ത്രാലയം! - 2011 world cup final loss against india: sri lanka order investigation | Samayam Malayalam\n2011 world cup final loss against india: sri lanka order investigation\n2011 ലോകകപ്പ് ഫൈനലിൽ ശ്രീലങ്ക ഇന്ത്യക്കായി തോറ്റുകൊടുത്തതോ? അന്വേഷണം പ്രഖ്യാപിച്ച് കായിക മന്ത്രാലയം!\nSreejith T | Samayam Malayalam | Updated: 30 Jun 2020, 01:44:22 PM\nഇന്ത്യക്കെതിരായ 2011ലെ ലോകകപ്പ് ഫൈനലിൽ ശ്രീലങ്ക തോറ്റുകൊടുത്തതായി ആരോപണം. ലങ്കൻ കായിക മന്ത്രാലയം അന്വേഷണം പ്രഖ്യാപിച്ചു.\n1983 ലോകകപ്പിന് ശേഷം ഇന്ത്യ ആദ്യമായി ക്രിക്കറ്റ് ലോകകപ്പ് നേടിയത് 2011ൽ മഹേന്ദ്ര സിങ് ധോണിയുടെ നേതൃത്വത്തിലാണ്. മുംബൈ വാങ്കഡെ സ്റ്റേഡിയത്തിൽ നടന്ന ഫൈനലിൽ ശ്രീലങ്കയെ പരാജയപ്പെടുത്തിയായിരുന്നു ഇന്ത്യയുടെ വിജയം. ഫൈനലിലെ ലങ്കയുടെ തോൽവിയുമായി ബന്ധപ്പെട്ട് ക്രിമിനൽ അന്വേഷണം പ്രഖ്യാപിച്ചിരിക്കുകയാണ് ശ്രീലങ്കൻ ക്രിക്കറ്റ് ബോർഡ്. കായിക മന്ത്രാലയം സെക്രട്ടറി കെഡിഎസ് റുവാൻചന്ദ്രയാണ് അന്വേഷണം പ്രഖ്യാപിച്ചതായി അറിയിച്ചത്. ശ്രീലങ്കയുടെ മുൻ കായിക മന്ത്രി മഹിന്ദാനന്ദ ആലുത‍്‍ഗാമേജ് ഫൈനലുമായി ബന്ധപ്പെട്ട് ആരോപണം ഉന്നയിച്ചിരുന്നു. ഇതിന് ശേഷമാണ് അന്വേഷണം പ്രഖ്യാപിച്ചത്.\nപ്രഖ്യാപിച്ചത് ക്രിമിനൽ അന്വേഷണം\n2011ലെ ലോകകപ്പ് ഫൈനലുമായി ബന്ധപ്പെട്ട് ഗുരുതര ക്രമക്കേട് നടന്നുവെന്നാണ് ആരോപണം ഉയർന്നിരിക്കുന്നത്. ലങ്കൻ പൊലീസിലെ സ്പെഷ്യൽ ഇൻവെസ്റ്റിഗേഷൻ ടീം ആണ് അന്വേഷണം നടത്തുക. കായിക മേഖലയിലെ ക്രമക്കേടുകളുമായി ബന്ധപ്പെട്ട് അന്വേഷണം നടത്തുന്ന ടീമാണിത്. 1996ലാണ് ശ്രീലങ്ക ഒരേയൊരു ലോകകപ്പ് കിരീടം നേടിയിട്ടുള്ളത്. 2007ലും 2011ലും തുടർച്ചയായി രണ്ട് ഫൈനലുകളിൽ ശ്രീലങ്ക പരാജയപ്പെടുകയാണ് ചെയ്തത്.\nഫൈനലിൽ ശ്രീലങ്ക മോശമായി കളിച്ചോ ?\n1996 ലോകകപ്പിൽ ശ്രീലങ്കയെ വിജയത്തിലേക്ക് നയിച്ച മുൻ നായകൻ അർജുന രണതുംഗയും 2011 ലോകകപ്പ് ഫൈനലിലെ തോൽവിയുമായി ബന്ധപ്പെട്ട് സംശയം ഉന്നയിച്ചിരുന്നു. മത്സരത്തിൽ തുടക്കം മുതൽ മേൽക്കൈ ഉണ്ടായിരുന്ന ലങ്ക പിന്നീട് പരാജയപ്പെടുന്ന കാഴ്ചയാണ് കണ്ടത്. കുമാർ സങ്കക്കാരയുടെ നേൃത്വത്തിലാണ് ലങ്ക 2011 ലോകകപ്പ് കളിച്ചിരുന്നത്. മുൻ നായകനും 1996 ലോകകപ്പ് ടീം അംഗവുമായിരുന്ന അരവിന്ദ ഡിസിൽവയായിരുന്നു ലോകകപ്പ് ടീമിൻെറ സെലക്ടർ.\nധോണിയും ഗംഭീറും തിളങ്ങി, ഇന്ത്യ ജയിച്ചു...\nമഹേന്ദ്ര സിങ് ധോണിയുടെ നേതൃത്വത്തിൽ തികഞ്ഞ ആത്മവിശ്വാസത്തോടെയാണ് ഇന്ത്യ ലങ്കക്കെതിരെ കളിച്ചത്. 97 റൺസ് നേടിയ ഓപ്പണർ ഗംഭീറും അർധശതകം നേടിയ നായകൻ ധോണിയുമാണ് ടീമിനെ വിജയത്തിലേക്ക് നയിച്ചത്. ആദ്യം ബാറ്റ് ചെയ്ത ശ്രീലങ്ക മഹേള ജയവർധനെയുടെ സെഞ്ച്വറിയുടെ ബലത്തിൽ6വിക്കറ്റ് നഷ്ടത്തിൽ 274 റൺസാണ് നേടിയത്. 31 റൺസിന്2വിക്കറ്റ് നഷ്ടപ്പെട്ടിടത്ത് നിന്നാണ് ഇന്ത്യ വിജയത്തിലെത്തിയത്.\nലങ്കൻ ക്രിക്കറ്റിൽ മുമ്പും അഴിമതി ആരോപണം\nശ്രീലങ്കൻ ക്രിക്കറ്റിൻെറ ചരിത്രത്തിൽ മുമ്പും ക്രമക്കേടിൻെറയും അഴിമതി ആരോപണങ്ങളുടെയും വാർത്തകൾ പുറത്ത് വന്നിട്ടുണ്ട്. 2018ൽ ഇംഗ്ലണ്ടിനെതിരായ ടെസ്റ്റ് മത്സരവുമായി ബന്ധപ്പെട്ട് ആരോപണം ഉയർന്നിരുന്നു. മൂന്ന് മുൻതാരങ്ങൾക്കെതിരെ ഐസിസി അന്വേഷണം നടത്തുന്നുണ്ടെന്ന് ലങ്കൻ ക്രിക്കറ്റ് ബോർഡ് വെളിപ്പെടുത്തിയിരുന്നു. ആരുടെയും പേര് വെളിപ്പെടുത്തിയിരുന്നില്ല. വാതുവെപ്പ് കേസിൽ കുറ്റക്കാരാണെന്ന് കണ്ടെത്തിയാൽ ശ്രീലങ്കയിൽ പത്ത് വർഷം വരെ ജയിൽശിക്ഷ ലഭിക്കും.\nകൊവിഡ് 19: ഓസ്ട്രേലിയയും സിംബാവെയും തമ്മിലുള്ള ഏകദിന പരമ്പര മാറ്റിവെച്ചുആര്‍ട്ടിക്കിള് ഷോ\nലോകകപ്പ് 2011 ഇന്ത്യ vs ശ്രീലങ്ക World Cup final 2011 Sri Lanka Cricket India vs Sri Lanka world cup final 2011 World Cup\nWeb Title : 2011 world cup final loss against india: sri lanka order investigation


14വര്‍ഷത്തെ ഇടവേളയ്ക്ക് ശേഷം നാദിര്‍ഷ 'ശുഭരാത്രി'യില് ; ക്യാരക്റ്റര് പോസ്റ്റര് കാണാം - Malayali Express\n14വര്‍ഷത്തെ ഇടവേളയ്ക്ക് ശേഷം നാദിര്‍ഷ ‘ശുഭരാത്രി’യില് ; ക്യാരക്റ്റര് പോസ്റ്റര് കാണാം\nദിലീപിനെ നായകനാക്കി വ്യാസന് കെ.പി. സംവിധാനം ചെയ്യുന്ന ചിത്രമാണ് ‘ശുഭരാത്രി. ചിത്രത്തിന്റെ ക്യാരക്ടര് പോസ്റ്റര് പുറത്തുവിട്ടു. 14 വര്‍ഷത്തെ ഇടവേളയ്ക്ക് ശേഷം നാദിര്‍ഷ മുഖ്യ അഭിനേതാക്കളില് ഒരാളാവുന്നു എന്ന പ്രത്യേകതയും ചിത്രത്തിനുണ്ട്. നാദിര്‍ഷ- ഷാനവാസ് എന്ന കഥാപാത്രത്തെയാണ് അവതരിപ്പിക്കുന്ന്ത്.\nഅനു സിതാരയാണ് ദിലീപിന്റെ നായികയായെത്തുന്നത്. ദിലീപിനൊപ്പം സിദ്ദിഖും ചിത്രത്തിലുണ്ട്. കോടതി സമക്ഷം ബാലന് വക്കീല് എന്ന ഹിറ്റ് ചിത്രത്തിനുശേഷം ദിലീപ്-സിദ്ദിഖ് ടീം വീണ്ടും ഒന്നിക്കുന്ന ചിത്രമാണ് ‘ശുഭരാത്രി.’ ഏറെ നിരൂപക പ്രശംസനേടിയ അയാള് ജീവിച്ചിരിപ്പുണ്ട് എന്ന ചിത്രത്തിനുശേഷം വ്യാസന് കെ.പി (വ്യാസന് എടവനക്കാട്) രചനയും സംവിധാനവും നിര്‍വഹിക്കുന്ന ചിത്രത്തില് ദമ്ബതികളായാണ് ദിലീപും അനുവും എത്തുന്നത്.യഥാര്‍ഥ സംഭവത്തെ ആസ്പദമാക്കിയാണ് സിനിമ ഒരുങ്ങുന്നത്. ലൈലത്തുല് ഖദര് എന്ന അടിക്കുറിപ്പോടെയാണ് ചിത്രം പ്രേക്ഷകരിലേക്കെത്തുന്നത്.\nനെടുമുടി വേണു, സായികുമാര്, സുരാജ് വെഞ്ഞാറമൂട്, ഇന്ദ്രന്‍സ്, നാദിര്‍ഷ, ഹരീഷ് പേരടി, മണികണ്ഠന്, സൈജു കുറിപ്പ്, സുധി കോപ്പ, സന്തോഷ് കീഴാറ്റൂര്, പ്രശാന്ത്, ചേര്‍ത്തല ജയന്, ശാന്തി കൃഷ്ണ, ഷീലു ഏബ്രഹാം, കെ.പി.എ.സി ലളിത, തെസ്‌നി ഖാന് എന്നിവരാണ് ചിത്രത്തിലെ മറ്റുതാരങ്ങള്. മണികണ്ഠന് ആചാരി, വിജയ് ബാബു എന്നിവര് അഭിനയിച്ച ‘അയാള് ജീവിച്ചിരിപ്പുണ്ട്’ ആണ് കെ പി വ്യാസന്റെ ആദ്യ ചിത്രം.\nRelated Topics:charecter posternadirshasubharathri\nഫണ്ട് നല്‍കിയിട്ടും തോടുകള് ശുചീകരിക്കാത്ത ഉദ്യോഗസ്ഥര്‍ക്കെതിരെ അന്വേഷണത്തിന് ഉത്തരവിട്ട് മനുഷ്യാവകാശ കമ്മീഷന്


Rahul Gandhi and Priyanka Gandhi reaches Hathras | രാഹുലും പ്രിയങ്കയും ഹത്രാസ് പെൺകുട്ടിയുടെ വീട്ടിൽ, പൊട്ടിക്കരഞ്ഞ് കുടുംബം, പ്രദേശത്ത് വൻ സുരക്ഷ - Malayalam Oneindia\nUpdated: Sat, Oct 3, 2020, 19:54 [IST]\nലഖ്നൌ: പ്രതിബന്ധങ്ങൾ മറികടന്ന് ഹത്രാസിൽ എത്തി കോൺഗ്രസ് മുൻ അധ്യക്ഷൻ രാഹുൽ ഗാന്ധിയും എഐസിസി ജനറൽ സെക്രട്ടറി പ്രിയങ്ക ഗാന്ധിയും. ഹത്രാസിൽ കൂട്ടബലാത്സംഗത്തിന് ഇരയായി കൊല്ലപ്പെട്ട പെൺകുട്ടിയുടെ വീട്ടിൽ രാഹുലും പ്രിയങ്കയും എത്തി. പെൺകുട്ടിയുടെ കുടുംബാംഗങ്ങളുമായി സംസാരിക്കുകയാണ്. രാഹുലിന്റെയും പ്രിയങ്കയുടേയും സന്ദർശനത്തിന്റെ പശ്ചാത്തലത്തിൽ പ്രദേശത്ത് കനത്ത സുരക്ഷയാണ് ഒരുക്കിയിരിക്കുന്നത്. വികാരഭരിതമായ രംഗങ്ങളാണ് രാഹുലിനും പ്രിയങ്കയ്ക്കും മുന്നിൽ ഹത്രാസ് പെൺകുട്ടിയുടെ വീട്ടിൽ നടന്നത്. വിശദാംശങ്ങൾ ഇങ്ങനെ..\nദില്ലിയില് നിന്ന് നീണ്ട 200 കിലോമീറ്റര് ദൂരവും നിരവധി പ്രതിബന്ധങ്ങളും മറികടന്നാണ് രാഹുല് ഗാന്ധിയും പ്രിയങ്ക ഗാന്ധിയും നയിക്കുന്ന കോണ്‍ഗ്രസ് നേതാക്കളുടെ സംഘം ഉത്തര് പ്രദേശിലെ ഹത്രാസില് എത്തിയിരിക്കുന്നത്. രാഹുലിനും പ്രിയങ്കയ്ക്കും ഒപ്പമുളളത് കോണ്‍ഗ്രസ് നേതാക്കളായ കെസി വേണുഗോപാല്, അധിര് രഞ്ജന് ചൗധരി, രണ്‍ദീപ് സിംഗ് സുര്‍ജേവാല എന്നിവരാണ്.\nഹത്രാസിൽ വൻ സുരക്ഷ\nരാത്രി ഏഴരയോടെയാണ് രാഹുലും പ്രിയങ്കയും ഹത്രാസില് എത്തിയത്. തുടര്‍ന്ന് നേരെ പെണ്‍കുട്ടിയുടെ വീട്ടിലേക്ക് പോവുകയായിരുന്നു. കനത്ത സുരക്ഷയാണ് കോണ്‍ഗ്രസ് നേതാക്കളുടെ സന്ദര്‍ശനത്തിന്റെ സാഹചര്യത്തില് ഹത്രാസില് ഒരുക്കിയിരിക്കുന്നത്. സുരക്ഷാ ഉദ്യോഗസ്ഥരും പ്രാദേശിക കോണ്‍ഗ്രസ് പ്രവര്‍ത്തകരും മാധ്യമ പ്രവര്‍ത്തകരും അടക്കം വന് സംഘം പെണ്‍കുട്ടിയുടെ വീട്ടിലും പരിസരത്തുമായുണ്ട്.\nപ്രദേശത്ത് കനത്ത സുരക്ഷ\nവീടിനകത്ത് കയറിയ പ്രിയങ്കയും രാഹുലും പെണ്‍കുട്ടിയുടെ അമ്മയും അച്ഛനും അടക്കമുളളവരുമായി സംസാരിക്കുകയാണ്. പൊട്ടിക്കരഞ്ഞ് കൊണ്ടാണ് പെണ്‍കുട്ടിയുടെ അമ്മ അടക്കമുളളവര് രാഹുലിനോടും പ്രിയങ്കയോടും കാര്യങ്ങള് വിശദീകരിച്ചത്. ഹത്രാസ് സംഭവത്തിന് ശേഷം ഇതാദ്യമായാണ് രാഷ്ട്രീയ നേതാക്കള്‍ക്ക് ഹത്രാസ് പെണ്‍കുട്ടിയുടെ കുടുംബത്തെ കാണാന് അനുവാദം നല്‍കുന്നത്.\nഎന്തൊക്കെ സംഭവിച്ചാലും ഹത്രാസിലേക്ക്\nരണ്ടാമത്തെ ശ്രമത്തിലാണ് രാഹുലിനും പ്രിയങ്കയ്ക്കും ഹത്രാസില് എത്താന് സാധിച്ചിരിക്കുന്നത്. കഴിഞ്ഞ ദിവസം ഹത്രാസിലേക്കുളള രാഹുലിന്റെയും പ്രിയങ്കയുടേയും യാത്ര യുപി പോലീസ് തടഞ്ഞിരുന്നു. അന്ന് മടങ്ങിപ്പോയ രാഹുലും പ്രിയങ്കയും ഇന്ന് രാവിലെയാണ് തങ്ങള് എന്തൊക്കെ സംഭവിച്ചാലും ഹത്രാസിലേക്ക് പോകുമെന്ന് വ്യക്തമാക്കി രംഗത്ത് എത്തിയത്.\nനോയ്ഡയില് വെച്ച് യാത്ര തടഞ്ഞു\nതാന് ഹത്രാസിലേക്ക് പോകുന്നതില് നിന്നും ഒരു ശക്തിക്കും തടയാന് ആവില്ലെന്നാണ് രാഹുല് പ്രതികരിച്ചത്. കോണ്‍ഗ്രസ് എംപിമാരുടേയും പ്രവര്‍ത്തകരുടേയും വലിയൊരു സംഘമാണ് ദില്ലിയില് നിന്ന് വൈകിട്ടോടെ ഹത്രാസിലേക്ക് തിരിച്ചത്. വന് പോലീസ് സന്നാഹത്തെ നോയ്ഡയില് അടക്കം യുപി സര്‍ക്കാര് ഏര്‍പ്പെടുത്തിയിരുന്നു. നോയ്ഡയില് വെച്ച് യാത്ര പോലീസ് തടഞ്ഞു.\nതുടര്‍ന്ന്5പേര്‍ക്ക് മാത്രം ഹത്രാസിലേക്ക് പോകാനുളള അനുമതി പോലീസ് നല്‍കുകയായിരുന്നു. സ്ഥലത്ത് അധിക നേരം തങ്ങാതെ പെട്ടെന്ന് മടങ്ങണം എന്നും മാധ്യമങ്ങളോട് സംസാരിക്കരുത് എന്നും അടക്കമുളള നിബന്ധനകള് രാഹുലിനും സംഘത്തിനും മുന്നില് പോലീസ് വെച്ചതായാണ് റിപ്പോര്‍ട്ടുകള്. ഹത്രാസില് കഴിഞ്ഞ ദിവസം മുതല് നിരോധനാജ്ഞ നിലനില്‍ക്കുകയാണ്.\nhathras case dead body യോഗി ആദിത്യനാഥ് sexual harrasment kc venugopal\nRahul Gandhi and Priyanka Gandhi reaches Hathras


ആറ്റിങ്ങലിൽ വാഹനാപകടത്തിൽ അച്ഛനും മകനും മരിച്ചത് ആത്മഹത്യയെന്ന് സൂചന; ഭാര്യയും സുഹൃത്തുക്കളും, അപകടത്തിന് മുൻപ് ഫേസ്ബുക്കിൽ പങ്കുവെച്ച കുറിപ്പ് ചർച്ചയാകുന്നു - Pathram Online\nതിരുവനന്തപുരം : ടാങ്കർ ലോറിയിൽ കാർ ഇടിച്ച് കയറ്റി അച്ഛനും മകനും മരിച്ചു. ദേശീയപാതയിൽ ആറ്റിങ്ങൽ മാമത്ത് ആയിരുന്നു അപകടം. ഇന്നലെ രാത്രിയിലായിരുന്നു അപകടം ഉണ്ടായത്. നെടുമങ്ങാട് നല്ലമ്പ്രക്കോണം സ്വദേശി പ്രകാശ് ദേവരാജനും മകനുമാണ് മരിച്ചത്. അപകടം നടന്ന ഉടൻ തൊട്ടടുത്ത താലൂക്ക് ആശുപത്രിയിൽ എത്തിച്ചെങ്കിലും മരണം സംഭവിച്ചിരുന്നു.\nടാങ്കർ ലോറിയിൽ കാർ ഇടിപ്പിച്ചാണ് നെടുമങ്ങാട് നല്ലമ്പ്രക്കോണം സ്വദേശി പ്രകാശ് ദേവരാജൻ, മകൻ ശിവദേവ് (12) എന്നിവർ മരിച്ചത്. ദേശീയപാതയിൽ ആറ്റിങ്ങൽ മാമത്ത് ഇന്നലെ രാത്രിയായിരുന്നു സംഭവം നടക്കുന്നത്.രാത്രി പതിനൊന്നരയോടെയാണ് മാമം പെട്രോൾ പമ്പിന് സമീപം വെച്ച് അപകടമുണ്ടായത്. ഇതിന് മുമ്പ് രാത്രി 10.59 ഓടെയാണ് പ്രകാശ് ആത്മഹത്യ ചെയ്യുന്നത് സംബന്ധിച്ച് ഫെയ്‌സ്ബുക്ക് പോസ്റ്റിട്ടത്. അഞ്ചുപേരുടെ ചിത്രം സഹിതമായിരുന്നു ഫെയ്‌സ്ബുക്ക് പോസ്റ്റ്. പ്രകാശിന്റെ ഫെയ്‌സ്ബുക്ക് പോസ്റ്റ്മരണത്തിന് ഉത്തരവാദികളെ നിയമത്തിന് മുന്നിൽ കൊണ്ടു വരണമെന്നും ഫേസ്ബുക്ക് പോസ്റ്റിൽ ആവശ്യപ്പെട്ടിട്ടുണ്ട്.\nഅതേസമയം ഈ വിവരങ്ങൾ സംബന്ധിച്ച് പോലീസ് ഇതുവരെ സ്ഥിരീകരണം നൽകിയിട്ടില്ല. പ്രകാശ് ദേവരാജന്റെ ഫേസ്ബുക്ക് പോസ്റ്റിലും ആത്മഹത്യ സൂചനയുള്ളതായി പറയുന്നു. മൃതദേഹങ്ങൾ വലിയകുന്ന് താലൂക്ക് ആശുപത്രയിൽ നിന്നും തിരുവനന്തപുരം മെഡിക്കൽ കോളേജിലേക്ക് മാറ്റി. ‘എന്റെയും എന്റെ മക്കളുടേയും മരണത്തിന് കാരണക്കാരായ ഇവരെ നിയമത്തിന് മുന്നിൽ കൊണ്ടുവന്ന് പരമാവധി ശിക്ഷ വാങ്ങിക്കൊടുക്കണമെന്ന് അപേക്ഷിക്കുന്നു’ വെന്നാണ് പ്രകാശ് ഫേസ്ബുക്കിൽ കുറിച്ചത്. അഞ്ച് ചിത്രങ്ങളും പങ്കുവെച്ചിട്ടുണ്ടായിരുന്നു.\nഅപടകം മനപൂർവം ഉണ്ടാക്കിയതെന്നാണ് പ്രാഥമിക നിഗമനം. കാർ വിശദമായി പരിശോധിച്ചപ്പോൾ ആത്മഹത്യ കുറിുപ്പ് കണ്ടെത്തി. തൻറേയും മക്കളുടേയും മരണത്തിന് ഉത്തരവാദികൾ ഇവരാണെന്ന് കാണിച്ച് ചിലരുടെ ചിത്രങ്ങൾ ഫെയ്സ്ബുക്കിൽ പോസ്റ്റ് ഇട്ട ശേഷമാണ് ദേവരാജൻ മകനൊപ്പം ആത്മഹത്യ ചെയ്തത് . ദേവരാജന് ഒരു മകൾ കൂടിയുണ്ട്. ഭാര്യ വിദേശത്താണ്. പൊലീസ് കൂടുതൽ അന്വേഷണം നടത്തുന്നുണ്ട്\nവനിതാ പോലീസുകാരെ യുവതി കടിച്ച് പരിക്കേല്‍പ്പിച്ചു


ഫേസ്ബുക്ക് ഉപയോഗത്തെച്ചൊല്ലി തര്‍ക്കമുണ്ടായിരുന്നു; രേഷ്മ ഗര്‍ഭിണിയാണെന്ന് അറിയില്ലായിരുന്നെന്നും ഭര്‍ത്താവ് - Keralabhooshanam Daily ഫേസ്ബുക്ക് ഉപയോഗത്തെച്ചൊല്ലി തര്‍ക്കമുണ്ടായിരുന്നു; രേഷ്മ ഗര്‍ഭിണിയാണെന്ന് അറിയില്ലായിരുന്നെന്നും ഭര്‍ത്താവ്\nHome/NEWS/BREAKING NEWS/ഫേസ്ബുക്ക് ഉപയോഗത്തെച്ചൊല്ലി തര്‍ക്കമുണ്ടായിരുന്നു; രേഷ്മ ഗര്‍ഭിണിയാണെന്ന് അറിയില്ലായിരുന്നെന്നും ഭര്‍ത്താവ്\nകൊല്ലം: രേഷ്മ ഗര്‍ഭിണിയാണെന്ന കാര്യം തനിക്ക് അറിയില്ലായിരുന്നുവെന്ന് ഭര്‍ത്താവ് വിഷ്ണു. അവള് പ്രസവിച്ച കുഞ്ഞിനെയാണ് ഉപേക്ഷിച്ചതെന്നും തനിക്ക് അറിയില്ലായിരുന്നുവെന്ന് വിഷ്ണു പറഞ്ഞു. കല്ലുവാതുക്കലില് കരിയിലക്കൂനയില് നവജാതശിശുവിനെ ഉപേക്ഷിച്ച സംഭവത്തില് അറസ്റ്റിലായ രേഷ്മയുടെ ഭര്‍ത്താവാണ് വിഷ്ണു.\nരേഷ്മ ഗര്‍ഭിണിയായ വിവരമോ, പ്രസവിച്ചതോ സംബന്ധിച്ച് യാതൊരു അറിവും തനിക്ക് ഉണ്ടായിരുന്നില്ലെന്നാണ് വിഷ്ണു പറയുന്നത്. രേഷ്മ മണിക്കൂറുകളോളം ഫേസ്ബുക്കില് ചെലവിടുന്നതിന്റെ പേരില് തങ്ങള് തമ്മില് തര്‍ക്കമുണ്ടായിരുന്നെന്നും വിഷ്ണു പറയുന്നു.\n‘ഒരു ദിവസം ആ ഫോണ് ചോദിച്ചിട്ട് തന്നില്ല. അതിന്റെ പേരില് ഫോണ് താന് എറിഞ്ഞുടയ്ക്കുകയും ചെയ്തിരുന്നു. അതിനുശേഷം രേഷ്മ ഫേസ്ബുക്ക് അക്കൗണ്ടുകള് ക്രിയേറ്റ് ചെയ്തത് അറിയില്ല’ വിഷ്ണു പറഞ്ഞു. ഇത്രയും കാലം തന്നെ പൊട്ടനാക്കിയ രേഷ്മയെ ഇനി തനിക്ക് വേണ്ടെന്നാണ് വിഷ്ണുവിന്റെ നിലപാട്.\nഅതേസമയം കുഞ്ഞിനെ ഉപേക്ഷിച്ച സംഭവത്തില് രേഷ്മ കുറ്റം സമ്മതിച്ചെങ്കിലും ഇനിയും വ്യക്തത വരാനുണ്ടെന്നാണ് പോലീസ് പറയുന്നത്. രേഷ്മ രണ്ട് ഫേസ്ബുക്ക് അക്കൗണ്ടുകളില് നിന്ന് കാമുകനുമായി സംസാരിച്ചിട്ടുണ്ടെന്ന് പറയുമ്പോഴും ഇതുവരെയും ഈ കാമുകനെ കണ്ടെത്താന് കഴിഞ്ഞിട്ടില്ല. സൈബര് സെല്ലിന്റെ സഹായത്തോടെ നടത്തിയ അന്വേഷണത്തിലും ഇയാളെ കണ്ടെത്താന് കഴിയാതെ വന്നതോടെ ഫേസ്ബുക്കിന്റെ സഹായം തേടിയിരിക്കുകയാണ് പോലീസ്.\nരേഷ്മയുടെ ഫേസ്ബുക്ക് അക്കൗണ്ട് ആര്യ പരിശോധിക്കാറുണ്ടായിരുന്നുവെന്നും ആത്മഹത്യ ചെയ്ത ആര്യയുടെ ഭര്‍ത്താവ് രഞ്ജിത്ത് പറഞ്ഞു. ആണ്‍സുഹൃത്തുമായി രേഷ്മ ചാറ്റ് ചെയ്യുന്നത് ആര്യ പരിശോധിക്കാറുണ്ടായിരുന്നുവെന്നാണ് രഞ്ജിത്ത് പറയുന്നു.


എന്തുകൊണ്ട് കെ.ആർ.ഗൗരിയമ്മ കേരളം ഭരിച്ചില്ല എന്ന ചോദ്യത്തിൻ്റെ ഉത്തരവും അതു തന്നെയാണ് …. - Boolokam\nHome personality എന്തുകൊണ്ട് കെ.ആർ.ഗൗരിയമ്മ കേരളം ഭരിച്ചില്ല എന്ന ചോദ്യത്തിൻ്റെ ഉത്തരവും അതു തന്നെയാണ് ….\nAmal C Rajan എഴുതുന്നു…\nനിയമസഭയിൽ ഭരണപക്ഷത്തേയും പ്രതിപക്ഷത്തേയും നോക്കി “നിങ്ങൾക്കു വോട്ടാണ് പ്രധാനം. അല്ലാതെ സാമൂഹ്യ നീതിയല്ല ” എന്നു പൊട്ടിത്തെറിച്ചിട്ടുണ്ട് കെ.ആർ.ഗൗരി. എന്തുകൊണ്ട് കെ.ആർ.ഗൗരിയമ്മ കേരളം ഭരിച്ചില്ല എന്ന ചോദ്യത്തിൻ്റെ ഉത്തരവും അതു തന്നെയാണ്. ഗൗരിയമ്മക്കു പ്രധാനം സാമൂഹ്യനീതിയായിരുന്നു. അവരെന്നും ചിന്തിച്ചത് സമൂഹത്തിലെ ഏറ്റവും ദുർബലരെ കുറിച്ച് മാത്രമായിരുന്നു.\nസംശയമുള്ളവർ 1996 ലെ കേരള പട്ടികവർഗക്കാർ (ഭൂമി കൈമാറ്റ നിയന്ത്രണവും അന്യാധീനപ്പെട്ട ഭൂമി തിരിച്ചു കൊടുക്കലും) ഭേദഗതി ബില്ലിൻ്റെ നാൾവഴികൾ പരിശോധിക്കുക. ഗൗരിയമ്മയുടെ അടിയേറ്റ് ഭരണപക്ഷവും പ്രതിപക്ഷവും ഒരു പോലെ പുളയുന്നതു കാണാം. ആദിവാസികൾക്കായി ഒറ്റക്കൊരാൾ വീറോടെ പൊരുതുന്നതു കാണാം…\nകെ.ആർ. ഗൗരിയമ്മ :\n” ശ്രീ . സത്യൻ മൊകേരി ആദിവാസി കൾക്കുവേണ്ടി ധാരാളം പ്രവർത്തിക്കുന്നുണ്ടായിരിക്കും. ആദിവാസികൾ പഴയ ആളുകൾ അല്ല. വിദ്യാഭ്യാസത്തിലും മറ്റു കാര്യങ്ങളിലും ആദിവാസികൾ വളരെ ഉന്നതമായിട്ടുള്ള നിലയിലെത്തി എന്നാണ് അദ്ദേഹം പറഞ്ഞത്. എന്നാൽ, ഇന്നും ആദിവാസികൾ സങ്കേതത്തിൽ കഴിയുന്നവരാണ്. ആ നിലയിൽ ഈ നിയമം ആദിവാസികളെ രക്ഷിക്കാനാണോ ? ശ്രീമാൻ കെ.എം. മാണി ആത്മാർത്ഥമായിട്ടെങ്കിലും പറഞ്ഞു, അദ്ദേഹം കൊണ്ടുവന്ന നിയമം കൃഷിക്കാരനെ രക്ഷിക്കാനാണെന്ന് . ആദിവാസികളെ രക്ഷിക്കാനാണെന്ന് ഇവിടെ പറഞ്ഞില്ല. ഈ നിയമത്തിൽ ആദിവാസികളെ രക്ഷിച്ചു എന്നാണ് പറയുന്നത്. കൂട്ടത്തോടെ വംശനാശം വരുത്താനാണ് അവരെ മാറ്റി താമസിപ്പിക്കും എന്നു പറയുന്നത്. ഭൂമി എവിടെയുണ്ട്. മലയിലുണ്ടോ ? നിങ്ങളുടെ ഈ സിറ്റിയിലുണ്ടോ ഭൂമി അവർക്കു കൊടുക്കാൻ . കാഞ്ഞിരപ്പള്ളിയിൽ ഒരൊറ്റ ആദിവാസിയുണ്ടോ ?\nഅവരുടെ ഭൂമി ഇന്നു മുഴുവൻ അന്യരുടെ കയ്യിൽ, കൂട്ടത്തോടെ അവരെ നശിപ്പിച്ചു . ഭൂമി അവർക്കുണ്ടോ ? ധനാഢ്യന്മാരും രാഷ്ട്രീയത്തിൽ സ്വാധീനമുള്ളവരും ഭൂമി അവരിൽ നിന്നും തട്ടിപ്പറിച്ചു. അവരെ അവരുടെ ഭൂമിയിൽ നിന്നും ആട്ടിപ്പായിച്ചു. അട്ടപ്പാടിയിലും വയനാട്ടിലും ഒരൊറ്റ ആദിവാസിക്കെങ്കിലും താമസിക്കുന്ന സ്ഥലമല്ലാതെ കൃഷി ചെയ്യാൻ വേറെ ഭൂമിയുണ്ടോ ? ഈ അടുത്തകാലത്ത് ഞാൻ പോയ ഒരു വീട്ടിൽ ഇങ്ങനെ ഒരു അനുഭവം കണ്ടു. ആ വീട്ടിൽ മൂന്നു തലമുറകളാണ് താമസിക്കുന്നത് . അവിടുത്തെ കൊച്ചുമകൻ കല്ല്യാണം കഴിച്ചുകൊണ്ടുവന്ന പെൺകുട്ടി കെട്ടിത്തൂങ്ങി ചത്തു. കാരണം ആ കുട്ടിയെ എല്ലാവരും ഒന്നിച്ചു താമസിക്കുന്ന മുറിയിൽ വിവസ്ത്രയാക്കി. അപമാനഭാരത്താൽ ആ കുട്ടി ആത്മഹത്യ ചെയ്തു. അട്ടപ്പാടിയിലെ സ്കീം എവിടെ ? സുഗന്ധഗിരി എവിടെ ? പൂക്കോട്ട് ഡയറി എവിടെ ? ഇവിടെയൊക്കെ ഉണ്ടായിരുന്ന മറ്റു സ്കീമുകൾ എവിടെ ? അതുമുഴുവൻ നിങ്ങളുടെ ഉദ്യോഗസ്ഥർ തിന്നു തീർത്തിട്ട് മിണ്ടിയിട്ടില്ല. ഒറിജിനൽ നിയമത്തിൽ മറ്റു വകുപ്പുകൾ കൂടി പരിശോധിക്കാൻ, ഭൂമി വേഗം തിരിച്ചെടുക്കാൻ ആവശ്യമുള്ള ഭേദഗതികൾ എഴുതുന്നതിനുപകരം കൃഷിക്കാർക്ക് ഭൂമിയും ആദിവാസികൾക്ക് ഗവൺമെന്റിന്റെ ഉറപ്പും ഉണ്ടാകണം. അവർ പാവപ്പെട്ടവരാണ്. അവരെ സഹായിക്കാൻ ആരുമില്ല. അതുകൊണ്ട് ഈ നിയമം ഇതുപോലെ പാസ്സാക്കിയാൽ ആദിവാസികൾക്കിടയിൽ വംശനാശമുണ്ടാകും. മുമ്പൊരിക്കൽ ഈ വിഭാഗക്കാരെ വയനാട്ടിൽ നിന്ന് , വെട്ടാൻ കൊണ്ടുപോകുന്ന മൃഗങ്ങളെപ്പോലെ ഇവിടെ ആട്ടിത്തെളിച്ചുകൊണ്ടുവന്നിരുന്നു. ശ്രീ.കണാരൻ ഇത്രപെട്ടെന്ന് അവരെ കശാപ്പു ചെയ്യുമെന്ന് ഞാൻ കരുതിയില്ല . അവരെ താമരശ്ശേരിയിൽ വച്ചാണ് കണ്ടത്. കാര്യം സാധിച്ചല്ലോ കണാരാ. കർഷകത്തൊഴിലാളികളെ രക്ഷിക്കാൻ നടക്കുന്നു. അവരെ അവിടെത്തന്നെ താമസിപ്പിക്കണം. കൃഷിക്കാരേയും ആദിവാസികളേയും തമ്മിൽ തല്ലിക്കാത്തവിധത്തിൽ ഗവൺമെന്റിന്റെ പണമുപയോഗിച്ച് കൃഷിക്കാരെ മാറ്റിത്താമസിപ്പിക്കണം . കൃഷിക്കാർക്ക് വേറെ ഭൂമിയും പണവും വേണം. ആദിവാസി റീഹാബിലിറ്റേഷൻ ഫണ്ടിനെപ്പറ്റി ഇങ്ങനെ പറയുന്നു : The said fund mainly consist of grants and loans from the Government . ഇനി ആദിവാസികൾക്ക് ബഡ്ജറ്റിൽ പ്രൊവിഷൻ കാണുകയില്ല. എല്ലാം റീഹാബിലിറ്റേഷനു പോകും. ആ വിധത്തിലുള്ള നടപടിയുണ്ടാകും . അതാണ് വരാൻ പോകുന്നത്. ഈ നിയമം നടപ്പിലാക്കിയാൽ പാവപ്പെട്ട ആദിവാസിയെ ഇല്ലായ്മ വരുത്തുന്നതിന്റെ ഉത്തരവാദിത്വം ശ്രീ.ഇസ്മയിലിന്റെ തലയിൽ തന്നെ വരും. അവരെ മാറ്റിത്താമസിപ്പിച്ചാൽ അവർ ജീവനോടെ കാണുകയില്ല. മത്സ്യത്തെ കരയിൽ വളർത്തുന്നതിന് തുല്യമാണ് വരാൻ പോകുന്നത്. ആ വിധത്തിൽ ഈ നിയമം പുനഃപരിശോധിക്കണം. കൃഷിക്കാർ സംഘടിതമാണ്. വയനാട്ടിൽ രണ്ടുലക്ഷം ആദിവാസികളുള്ളപ്പോൾ നാലുലക്ഷം കൈയേറ്റക്കാരുണ്ട്. നിങ്ങൾക്കു വോട്ടാണ് പ്രധാനം. അല്ലാതെ സാമൂഹ്യ നീതിയല്ല. ആദിവാസികളെ എങ്ങനെ രക്ഷിക്കാം, അവരെ ഏതുവിധത്തിൽ പുനരധിവസിപ്പിക്കാം എന്നു നോക്കുന്നതിനുപകരം എന്താണ് നിങ്ങൾ നോക്കുന്നത് ? അതുകൊണ്ട് ഇത് എതിർക്കേണ്ട നിയമമാണ്. ആ വിധത്തിൽ ഞാൻ ഇതിനെ എതിർക്കുകയാണ് ”\nബില്ല് നിയമസഭ പാസാക്കി. ഗൗരിയമ്മ മാത്രമെതിർത്തു. രാഷ്ട്രപതി ബില്ല് ചവറ്റു കൊട്ടയിലെറിഞ്ഞു.. ഇതേ നിയമം മറ്റൊരു രൂപത്തിൽ 1999ൽ വീണ്ടും സഭയിലെത്തി.. അന്നും കെ.ആർ ഗൗരി ആദിവാസികൾക്കായി പൊരുതി. ഒറ്റക്കുള്ള പോരാട്ടം അവർക്ക് ജീവിതമായിരുന്നു. അവരെന്നും സാമൂഹ്യനീതിയുടെ പക്ഷത്തായിരുന്നു. പാവപ്പെട്ടവരുടെ മനസിൽ ഗൗരിയമ്മ മരിക്കില്ല, അതിനുള്ള ശക്തിയൊന്നും മരണത്തിനില്ല.\nPrevious articleവാക്‌സിനേഷനും ഹെർഡ് ഇമ്മ്യൂണിറ്റിയും\nNext articleനിമിഷ സജയൻ ചിരിക്കാത്തത് ആണ് ചിലരുടെ പ്രശ്നം


റെക്കോർഡിൽ വീണ്ടും മുത്തമിട്ട് വിരാട് കോഹ്‌ലി; ടെസ്റ്റിലെ 6-ാമത് ഇരട്ട സെഞ്ചുറി-Virat Kohli Scores 6th Double Century\nറെക്കോർഡിൽ വീണ്ടും മുത്തമിട്ട് വിരാട് കോഹ്‌ലി; ടെസ്റ്റിലെ 6-ാമത് ഇരട്ട സെഞ്ചുറി\nനാഗ്പൂരിൽ നടന്ന രണ്ടാം ടെസ്റ്റിലും കോഹ്‌ലി ഇരട്ട സെഞ്ചുറി നേടിയിരുന്നു. ഇതിനുപിന്നാലെയാണ് മൂന്നാം ടെസ്റ്റിലും കോഹ്‌ലിയുടെ ഇരട്ട സെഞ്ചുറി നേട്ടം\nUpdated: December 3, 2017 11:54:17 am\nന്യൂഡൽഹി: ശ്രീലങ്കയ്ക്കെതിരായ മൂന്നാം ടെസ്റ്റിൽ ക്യാപ്റ്റൻ വിരാട് കോഹ്‌ലിക്ക് ഇരട്ട സെഞ്ചുറി. ടെസ്റ്റ് ക്രിക്കറ്റിലെ കോഹ്‌ലിയുടെ 6-ാമത്തെ ഇരട്ട സെഞ്ചുറിയാണിത്. നാഗ്പൂരിൽ നടന്ന രണ്ടാം ടെസ്റ്റിലും കോഹ്‌ലി ഇരട്ട സെഞ്ചുറി നേടിയിരുന്നു. ഇതിനുപിന്നാലെയാണ് മൂന്നാം ടെസ്റ്റിലും കോഹ്‌ലിയുടെ ഇരട്ട സെഞ്ചുറി നേട്ടം.\nആറു ഇരട്ട സെഞ്ചുറികൾ നേടുന്ന ആദ്യത്തെ ക്യാപ്റ്റനെന്ന റെക്കോർഡ് വിരാട് കോഹ്‌ലി സ്വന്തം പേരിൽ കുറിച്ചു. വെസ്റ്റ് ഇൻഡസിന്റെ ബ്രെയിൻ ലാറയുടെ റെക്കോർഡാണ് കോഹ്‌ലി മറികടന്നത്. നാഗ്പൂരിൽ ഇരട്ട സെഞ്ചുറി നേടിയതോടെ വെസ്റ്റ് ഇൻഡീസിന്റെ ബ്രെയിൻ ലാറയ്ക്കൊപ്പം കോഹ്‌ലി എത്തിയിരുന്നു. ഇന്നത്തെ ഇരട്ട സെഞ്ചുറി നേട്ടത്തോടെ 11 വർഷത്തെ ബ്രെയിൻ ലാറയുടെ റെക്കോർഡ് കോഹ്‌ലി തിരുത്തിക്കുറിച്ചു.\nഏറ്റവും കൂടുതൽ ഇരട്ട സെഞ്ചുറി നേടിയ5ക്യാപ്റ്റന്മാർ\nവിരാട് കോഹ്‌ലി (ഇന്ത്യ)\t– 6\nബ്രെയിൻ ലാറ (വെസ്റ്റ് ഇൻഡീസ്) – 5\nഡോൺ ബ്രാഡ്മാൻ (ഓസ്ട്രേലിയ)\t– 4\nഗ്രെയിം സ്മിത്ത് (സൗത്ത് ആഫ്രിക്ക)\t– 4\nമിച്ചൽ ക്ലാർക്ക് (ഓസ്ട്രേലിയ)\t– 4\nBack to back double for King Kohli #INDvSL pic.twitter.com/NDMmtzbs4W\nഏറ്റവും കൂടുതൽ ഇരട്ട സെഞ്ചുറി നേടിയ5ഇന്ത്യൻ താരങ്ങൾ\nവിരാട് കോഹ്‌ലി – 6\nവിരേന്ദർ സെവാഗ്\t– 6\nസച്ചിൻ തെൻഡുൽക്കർ\t– 6\nരാഹുൽ ദ്രാവിഡ്\t– 5\nസുനിൽ ഗവാസ്കർ\t– 4\n23 റൺസ് വീതമെടുത്ത ശിഖർ ധവാന്റെയും ചേതേശ്വർ പൂജാരെയുടെയും 155 റൺസെടുത്ത മുരളി വിജയ്‌യുടെയും വിക്കറ്റുകളാണ് ഇന്ത്യയ്‌ക്ക് നഷ്‌ടപ്പെട്ടത്. ഡൽഹിയിലെ ഫിറോസ് ഷാ കോട്‌ല സ്‌റ്റേഡിയത്തിലാണ് മത്സരം. പരമ്പരയിൽ ഇന്ത്യ 1-0ത്തിന് മുന്നിലാണ്. മൂന്നാം ടെസ്റ്റ് സമനില ആയാൽ പോലും ഇന്ത്യയ്ക്ക് പരമ്പര സ്വന്തമാക്കാം. മറുവശത്ത് ലങ്കയ്ക്ക് ജയിച്ചാൽ മാത്രമേ പരമ്പര സമനിലയിൽ ആക്കാൻ സാധിക്കൂ. കൊൽക്കത്ത വേദിയായ ആദ്യ ടെസ്റ്റ് സമനിലയിൽ അവസാനിച്ചപ്പോൾ നാഗ്‌പൂരിൽ നടന്ന രണ്ടാം ടെസ്റ്റിൽ ഇന്ത്യ ഇന്നിങ്സിനും 239 റൺസിനും ഗംഭീര വിജയം സ്വന്തമാക്കി. നിലവിലെ സാഹചര്യങ്ങളും കണക്കുകളും പരിശോധിച്ചാൽ മൂന്നാം ടെസ്റ്റിൽ ഇന്ത്യയ്ക്ക് തന്നെയാണ് മുൻതൂക്കം.\nWeb Title: Virat kohli scores 6th double century\nഗോൾ കാറ്റിനായി ബ്ലാസ്റ്റേഴ്സ് ആരാധകർ; മഞ്ഞപ്പട ഇന്ന് മുംബൈക്കെതിരെ


ജനുവരിയിലെ കുറിപ്പുകള് – Azad Online\nLeaveaComment on ജനുവരിയിലെ കുറിപ്പുകള്\nനമ്മുടെ സാമ്പത്തിക പരിഷ്‌ക്കാരങ്ങള് നിശ്ചയിക്കുന്നത് അമേരിക്കന് ധനകാര്യ ഏജന്‍സികളും നയതന്ത്രശാലകളുമാണെന്ന് ഒരിക്കല്‍ക്കൂടി വെളിപ്പെട്ടിരിക്കുന്നു. അഞ്ഞൂറ് ആയിരം രൂപാ നോട്ടുകളുടെ പിന്‍വലിക്കലും പണരഹിത വിനിമയങ്ങളിലേക്കുള്ള അകാലധൃതിയും യുനൈറ്റഡ് സ്റ്റേറ്റ്‌സ് ഏജന്‍സി ഫോര് ഇന്റര്‍നാഷണല് ഡവലപ്‌മെന്റിന്റെ സമ്മര്‍ദ്ദഫലമാണെന്ന റിപ്പോര്‍ട്ടാണ് പുറത്തു വന്നിരിക്കുന്നത്.\nപണരഹിത പങ്കാളിത്തത്തിലേക്കും സാമ്പത്തികരംഗത്തെ ഘടനാപരമായ തുടര് പരിഷ്‌ക്കാരങ്ങളിലേക്കും യുഎസ് ഏജന്‍സി നിരന്തരമായി ഇന്ത്യയെ പ്രേരിപ്പിച്ചു വരികയായിരുന്നു. വികസനമേഖലകളിലെ സകല സഹായങ്ങളുടെയും മുന്നുപാധിയായി പണരഹിത ഇടപാടുകളുടെ പാത സ്വീകരിക്കണമെന്നായിരുന്നു നിര്‍ബന്ധം. പകുതിയിലേറെ ഇന്ത്യക്കാര്‍ക്കും ബാങ്ക് അക്കൗണ്ടുകളില്ലെന്നതോ ബാങ്കുകള്‍തന്നെ അപ്രാപ്യമാണെന്നതോ പരിഗണിക്കാതെയാണ് ഗവണ്‍മെന്റിനു വഴങ്ങേണ്ടി വന്നത്.\nതീര്‍ത്തും രഹസ്യമായ വ്യവസ്ഥകളും ഇടപാടു രീതികളുമാണ് യു എസ് എ ഐ ഡി അവലംബിക്കുന്നത്. ആധാര് വഴി പൗരന്മാരുടെ ബയോമെട്രിക് വിവരശേഖരണത്തിന് ധൃതിപ്പെട്ടവര്‍തന്നെയാണ് തുടര് പ്രവര്‍ത്തനങ്ങളുടെ ഭാഗമായ പരിഷ്‌ക്കാരങ്ങളിലേക്കു നീങ്ങിയതും. ഇക്കാര്യം പ്രധാന സാമ്പത്തിക കാര്യ പത്രങ്ങള് വെളിപ്പെടുത്തിയിരിക്കുന്നു.\nറിസര്‍വ് ബാങ്ക് തലപ്പത്ത് 2013 സെപ്തംബര് മുതല് 2016 സെപ്തംബര്‍വരെ തുടര്‍ന്ന രഘുറാം രാജന് പേരിനു കളങ്കം വരുത്താതെ നല്ലപിള്ള ചമഞ്ഞ് അമേരിക്കയിലേക്കു തിരിച്ചുപോയിരിക്കുന്നു. അമേരിക്കന് നേതൃത്വത്തില് ലേകധനകാര്യ സ്ഥാപനങ്ങളെ നിയന്ത്രിച്ചിരുന്ന മുപ്പതു പ്രഗത്ഭരുടെ സംഘത്തിലെ അംഗംകൂടിയാണ് രഘുറാം. ഇന്ത്യന് ഉത്തരവാദിത്തം ഏറ്റെടുക്കുന്നതിനു മുമ്പ് ഐ എം എഫിന്റെ മുഖ്യ ചുമതലക്കാരനായിരുന്നു. കേരള മുഖ്യമന്ത്രിയുടെ ഉപദേഷ്ടാവായ ഗീതയുടെ ഗുരു റാഗോഫും ഈ സംഘത്തിലെ പ്രഗത്ഭനാണ്. ഇന്ത്യയിലെത്തി സാമ്പത്തികരംഗത്ത് രഘുറാം വരുത്തിയ മാറ്റം അമേരിക്കന് സാമ്രാജ്യത്വ താല്‍പ്പര്യങ്ങള്‍ക്കും പുനസംവിധാന അജണ്ടകള്‍ക്കും അനുകൂലമായിരുന്നു. വലിയ ജനരോഷമുണ്ടാകാവുന്ന തീരുമാനത്തിനു തൊട്ടുമുമ്പ് മണ്ണൊരുക്കി രഘുറാം രാജ്യം വിട്ടു.\nകഴിഞ്ഞ ഒരു വര്‍ഷക്കാലം ഇന്ത്യന് ധനകാര്യ മന്ത്രാലയവുമായി നടത്തിപ്പോന്ന ചര്‍ച്ചകളിലെല്ലാം പണരഹിത വിനിമയത്തിന്റെ തീരുമാനംവേണമെന്ന ശാഠ്യം യു എസ് ഏജന്‍സി പുലര്‍ത്തിപ്പോന്നു. അതിനു വഴങ്ങാതെ സ്വന്തം പാതവെട്ടാന് നരേന്ദ്രമോഡി സര്‍ക്കാറിന് ത്രാണിയുണ്ടായില്ല. രാജ്യത്തെ സാമ്രാജ്യത്വ ഏജന്‍സികള്‍ക്കും കോര്‍പറേറ്റ് ഭീമന്മാര്‍ക്കും കീഴ്‌പ്പെടുത്തുന്ന നയപദ്ധതികളേ ഭരണരാഷ്ട്രീയത്തിനുള്ളു. ഈ വഴിയേയാണ് അധികാരബദ്ധ രാഷ്ട്രീയ പ്രസ്ഥാനങ്ങളെല്ലാം നീങ്ങുന്നതെങ്കില് ഇന്ത്യന് ജനാധിപത്യത്തിന്റെ ഭാവി പ്രവചിക്കാനാവില്ല.\n2 ജനവരി 2017\nരാഷ് ട്രീയ പാര്‍ട്ടികളില്‍നിന്ന് മതനാമങ്ങള് എടുത്തുകളയണം. മതസംബന്ധിയായ ചിന്തകളും ചിഹ്നങ്ങളും ദുരുപയോഗം ചെയ്യുന്നത് അവസാനിപ്പിക്കുകയും വേണം. കോടതിവിധിയുടെ പശ്ചാത്തലത്തില് ആത്മപരിശോധനയ്ക്കും പുനര് വിചാരത്തിനും എല്ലാവരും നിരുപാധികം തയ്യാറാവണം.\nമതങ്ങളുടെ പേരുള്ള പാര്‍ട്ടികള്, മതമൂല്യങ്ങളെ മുറുകെ പുണരുന്ന പാര്‍ട്ടികള്, മതങ്ങളെ ആവശ്യാനുസരണം ഉപയോഗപ്പെടുത്തുന്ന പാര്‍ട്ടികള് എന്നീ ഗണങ്ങളില് പെടാത്ത അധികാരബദ്ധ രാഷ്ട്രീയ പ്രസ്ഥാനങ്ങളില്ലെന്നു പറയാം. ഈ മൂന്നുഗണവും ഒരേപോലെയാണോ എന്ന ചര്‍ച്ചയില് കാര്യമില്ല. മതങ്ങളെ രാഷ്ട്രീയത്തില് നിലനിര്‍ത്തുന്നതിലും അതിന്റെ വിലപേശല്‍ശേഷി വര്‍ദ്ധിപ്പിക്കുന്നതിലും മൂന്നു കൂട്ടരും മത്സരിക്കുന്നുണ്ട്. കുറെകാലമായി പൊതുസമ്മതം നേടിയെന്ന് അവകാശപ്പെടുന്ന ഈ അന്തരീക്ഷമാണ് ഫാസിസത്തിനും ഭീകരവാദത്തിനും നമ്മുടെ രാജ്യത്ത് വാതിലുകള് തുറന്നുകൊടുത്തത്.\nനിങ്ങള് ഫാസിസത്തിനും ഭീകരവാദത്തിനും എതിരാണെങ്കില് അതു പ്രസംഗങ്ങളിലല്ല കാണേണ്ടത്. മതങ്ങളെ പ്രീണിപ്പിക്കുകയോ ദുരുപയോഗം ചെയ്യുകയോ അരുത്. മേല്‍പറഞ്ഞ മൂന്നുഗണത്തില്‍പെട്ടവരും അതില്‍നിന്നു പിന്മാറണം. മറ്റുള്ളവരെ പഴിച്ച് സ്വയം ന്യായീകരിയ്ക്കാവുന്ന കാര്യമല്ല അവര് ചെയ്യുന്നത്.\nമതനാമങ്ങളുള്ള പാര്‍ട്ടികള് അതുപേക്ഷിക്കണം. വ്യത്യസ്ത മതക്കാരായ മനുഷ്യര്‍ക്ക് ധൈര്യവും അവകാശബോധവും പകരാന്, ശക്തമായ മതേതര പ്രസ്ഥാനങ്ങളാണു വേണ്ടത്. മതമൂല്യങ്ങളിലേയ്ക്കു പിന്‍മടങ്ങാന് ജനാധിപത്യ രാഷ്ട്രീയം ദുര്‍ബ്ബലപ്പെടുത്തുകയാണ് ഇക്കൂട്ടരെല്ലാം. ദേശീയ സംസ്ക്കാരത്തെ മത സംസ്ക്കാരമെന്നു തെറ്റിദ്ധരിപ്പിക്കാനുള്ള ശ്രമം അതിന്റെ ഭാഗമാണ്. പുരോഗമന മതേതര പ്രസ്ഥാനങ്ങളെന്ന് അവകാശപ്പെടുന്നവരും പ്രീണിപ്പിക്കല് നയമാണ് പിന്തുടരുന്നത്. എല്ലാവരും പ്രഖ്യാപിക്കേണ്ടത് ഞങ്ങള് തിരുത്തുന്നു എന്നാണ്. അതല്ലെങ്കില് ജനങ്ങള് വലിയൊരു തിരുത്തിന് തയ്യാറാവേണ്ടിവരും.\n5 ജനവരി 2017\nഇന്നു ദേശാഭിമാനിയില് നീലോല്‍പ്പല് ബസുവിന്റെ അഭിമുഖം കണ്ടു. പഞ്ചാബിന്റെ പാര്‍ട്ടി ചുമതല അദ്ദേഹത്തിനാണ്. പഞ്ചാബ് തെരഞ്ഞെടുപ്പില് സിപിഐ, സിപിഐഎംഎല് ലിബറേഷന്,മംഗത്റാം പസ്ലയുടെ സിപി ആര് എം എല് എന്നീ പാര്‍ട്ടികളുമായി സഖ്യമുണ്ടാക്കിയാണ് സിപിഎം മത്സരിക്കുന്നതെന്ന് അദ്ദേഹം പറയുന്നു. തീര്‍ച്ചയായും അത് നല്ല കാര്യമാണ്. എ എ പിയുമായിക്കൂടി നീക്കുപോക്കുണ്ടാക്കിയിരുന്നെങ്കില് കൂടുതല് നന്നാവുമായിരുന്നു.\nമംഗത്റാം പസ്ലയുടെ പാര്‍ട്ടിയുമായി സഖ്യമുണ്ടാക്കാനെടുത്ത തീരുമാനം സ്വാഗതാര്‍ഹവും മാതൃകാപരവുമാണ്. പസ്ല ജനറല് സെക്രട്ടറി യായ പാര്‍ട്ടിയുടെ പേര് ആര് എം പി ഐ ആണെന്നാണ് നമുക്കറിയാവുന്നത്. രാഷ്ട്രീയ സന്ദര്‍ഭം ആവശ്യപ്പെടുന്ന ഗൗരവതരമായ ഉത്തരവാദിത്തം ഏറ്റെടുക്കാന് ഇരു പാര്‍ട്ടികളും സന്നദ്ധമായത് ചെറിയ കാര്യമല്ല.\nകേരളത്തില് പകയുടെയും വാശിയുടെയും വഴിയിലേ ഇരു പാര്‍ട്ടികളും സന്ധിക്കാറുള്ളു. പഞ്ചാബിലെ സഖ്യത്തെ സംബന്ധിച്ച് ഇരു കൂട്ടര്‍ക്കും കേരളത്തില് എന്താണ് പറയാനുള്ളതെന്നു കേള്‍ക്കണം. രാജ്യത്തിന്റെ സ്ഥിതിയോര്‍ത്ത് മറ്റെല്ലാം മറക്കുകയും പൊറുക്കുകയുമാണെന്ന് അവര് പറയുമോ?\nപഞ്ചാബില് ആര് എംപി കൊള്ളാം കേരളത്തില് കൊള്ളില്ല എന്നു സിപി എമ്മും പഞ്ചാബില് സിപിഎം കൊള്ളാം കേരളത്തില് കൊള്ളില്ല എന്ന് ആര് എം പിയും പറയുമോ? രണ്ടുകൂട്ടരും വിശദീകരിയ്ക്കേണ്ടി വരും. രാഷ്ട്രീയ വിമര്‍ശനത്തെ സങ്കുചിത വികാരപ്രകടനമോ തറവാടിത്ത ഘോഷണമോ ആക്കുന്നതിന്റെ സ്വാഭാവിക ദുരന്തമാണ് അവരനുഭവിക്കുന്ന പ്രതിസന്ധി.\n7 ജനവരി 2017\nഎതിര്‍ക്കേണ്ടതും തകര്‍ക്കേണ്ടതും വ്യാപാര വിദ്യാഭ്യാസ അധീശത്വത്തെ\nവിദ്യാഭ്യാസ വ്യാപാരികള്‍ക്കും അവരുടെ നടത്തിപ്പു സംഘങ്ങള്‍ക്കും തലമുറകളെ വന്ധ്യംകരിക്കാനും തങ്ങളുടെ ധനേച്ഛാ പരീക്ഷണങ്ങള്‍ക്ക് ഗിനിപ്പന്നികളാക്കാനുമുള്ള സവിശേഷാധികാര പ്രയോഗമാണ് ഉന്നതവിദ്യാഭ്യാസമെന്ന് വന്നിരിക്കുന്നു. അഥവാ സ്വാശ്രയ മുതലാളിമാര് അങ്ങനെ വരുത്തിയിരിക്കുന്നു. രജനി എസ് മുതല് ജിഷ്ണു പ്രണോയ് വരെ ഈ അമിതാധികാര വ്യാപാര വാഴ്ച്ചയുടെ ഇരകളായവരേറെയാണ്.\nരജനിയുടെയും ജിഷ്ണുവിന്റെയും ജീവനെടുത്തത് അപമാനവികമായ വ്യാപാര താല്‍പ്പര്യങ്ങളാണ്. ദയാശൂന്യവും മനുഷ്യത്വരഹിതവുമായ ഇടപെടലുകളോ കൊടുക്കല് വാങ്ങലുകളോ ആയി ബോധനത്തെ വ്യാപാരികള് മാറ്റിത്തീര്‍ത്തിരിക്കുന്നു. സര്‍ഗാത്മകമോ യുക്തിഭദ്രമോ ആയ ഒന്നും അവരവശേഷിപ്പിക്കുന്നില്ല. ജനാധിപത്യ രാഷ്ട്രീയത്തിന്റെയോ വിദ്യാര്‍ത്ഥി കേന്ദ്രിത വിദ്യാഭ്യാസത്തിന്റെയോ ബാലപാഠം അവര് ശീലിച്ചിട്ടില്ല.\nസ്വന്തം കുരുതിയിലേക്കുള്ള നിസ്സഹായമായ യാത്രയില്‍നിന്നും നമ്മുടെ കുട്ടികളെ നാമെങ്ങനെ വിമോചിപ്പിക്കും ? അതിനു പറ്റിയില്ലെങ്കില് നാമെങ്ങനെ നല്ല രക്ഷിതാക്കളോ ജനാധിപത്യ ബോധമുള്ള പൗരസമൂഹമോ ആവും? തേറ്റമുളച്ച വ്യാപാരികളില്‍നിന്നും വിദ്യാഭ്യാസത്തെയും വിദ്യാര്‍ത്ഥികളെയും വീണ്ടെടുക്കേണ്ടതുണ്ട്. അതിനുള്ള ചങ്കുറപ്പ് ഭരണകൂടം പ്രകടിപ്പിക്കണം. ചെന്നായ്ക്കളോട് ചോരകുടിക്കല്ലേ എന്നു യാചിക്കുകയല്ല, അവയെ മനുഷ്യര് പാര്‍ക്കുന്നിടത്തുനിന്ന് ഓടിക്കുകയാണ് വേണ്ടത്.\nപണമുതലാളിത്തത്തിന് വിദ്യാഭ്യാസരംഗം ചൂതാടാന് വിട്ടുകൊടുത്തവരും അതിന്റെ കളിനിയമങ്ങള്‍ക്കനുസരിച്ചു ജീവിക്കണമെന്നു ശഠിക്കുന്നവരും കുറ്റക്കാരാണ്. ഇനിയെങ്കിലും പൊളിച്ചെഴുതേണ്ടത് പൊളിച്ചെഴുതണം. വരുംതലമുറകള് അതാവശ്യപ്പെടുന്നുണ്ട്. ജിഷ്ണുവിനോടുള്ള അനുഭാവവും പരിഗണനയും അതിനു നിര്‍ബന്ധിക്കുന്നുണ്ട്.\n9 ജനവരി 2017\nരജനിയും രോഹിത്തും ജിഷയും ജിഷ്ണുവുമെല്ലാം നമ്മുടെ സാമ്പത്തികാസൂത്രണ പദ്ധതികളുടെ ഇരകളാണ്. കണ്‍മുന്നിലെ കരുക്കളെ വെട്ടി രോഷം പ്രകടിപ്പിച്ചതുകൊണ്ടായില്ല. കരുക്കളെ ഇങ്ങനെ വിന്യസിച്ചവരാവണം മുഖ്യശത്രുക്കള്. അവരെ നയിച്ച നയസമീപനമാണ് വിചാരണ ചെയ്യപ്പെടേണ്ടത്.\nകുടുംബത്തിനു നഷ്ടപരിഹാരത്തുക നല്‍കിയോ വെറുതെ ഒരന്വേഷണ നാടകമാടിയോ കൈകഴുകാനാവുമോ സര്‍ക്കാറിന്? മനുഷ്യരക്തം കുടിക്കുന്ന ചെന്നായ്ക്കളെ തുറന്നുവിട്ടവര് ആദ്യം ആ ഹിംസ്രജന്തുക്കളെ കൂട്ടിലടയ്ക്കട്ടെ. നിയന്ത്രണങ്ങള്‍ക്കു വഴങ്ങാത്ത മത്സരമൂലധനത്തെ ജനങ്ങള് സ്വസ്ഥമായി പാര്‍ക്കുന്നിടത്ത് മേയാന് വിട്ടുകൂടാ. അത് അതിന്റെ ചോരകുടിയന് സ്വഭാവം കാണിച്ചുതുടങ്ങുമ്പോള് നിഷ്ക്കളങ്ക ഭാവം അഭിനയിച്ചു പൊലിപ്പിച്ചിട്ടെന്ത്? ഓരോ ചെന്നായയെ ചൂണ്ടി ആചെന്നായയാണ് കുഴപ്പക്കാരനെന്ന് ഒറ്റപ്പെടുത്തിക്കണ്ടിട്ടെന്ത്?\nനീതിയും നിയമവും മൂല്യബോധവുമേശാത്ത സ്വകാര്യ വിദ്യാവ്യാപാരികളെ പിടിച്ചുകെട്ടാന് ത്രാണിയില്ലാത്ത രാഷ്ട്രീയ പ്രസ്ഥാനങ്ങളും അവര് നയിക്കുന്ന സര്‍ക്കാറുമാണ് യഥാര്‍ത്ഥ കുറ്റവാളികള്. ജിഷ്ണുവിനോടും ഇരകളാക്കപ്പെട്ട അനേകരോടും നീതി പുലര്‍ത്താന് വിദ്യാഭ്യാസ രംഗം മൂലധനശക്തികളില്‍നിന്നു മോചിപ്പിക്കണം. നയം നിശ്ചയിക്കേണ്ടത് ജനങ്ങള്‍ക്ക് അനുകൂലമായാണ്. അങ്ങനെ ചെയ്യാമെന്നു പറയാനാവുമോ സര്‍ക്കാറിന്? അങ്ങനെ ആവശ്യപ്പെടാനുള്ള ത്രാണി കാട്ടുമോ രാഷ്ട്രീയ പ്രസ്ഥാനങ്ങള്? പൊളിക്കേണ്ടത് കെട്ടിടങ്ങളല്ല നയ സമീപനങ്ങളാണെന്നു തിരിച്ചറിയുമോ വിദ്യാര്‍ത്ഥികള്?\n11 ജനവരി 2017\nകമല്‍സിയോടും നദിയോടും ചെയ്യുന്നതെന്തെന്നു സംസ്ഥാനത്തെ ആഭ്യന്തര വകുപ്പു വെളിപ്പെടുത്തണം. അവരാരോപിക്കുന്നതുപോലെ നിരന്തരം വേട്ടയാടുകയാണെങ്കില് അതെന്തിനെന്നു പൊതു സമൂഹത്തിനറിയണം. ഒരിക്കല് അറസ്റ്റു ചെയ്തു ചോദ്യംചെയ്തശേഷം അവരെ വിട്ടയക്കുമ്പോള് വെറും സംശയത്തിന്റെ പേരിലായിരുന്നു അറസ്റ്റെന്നും കേസുകളൊന്നും നിലനില്‍ക്കുന്നില്ലെന്നും മാധ്യമങ്ങളോടു പറഞ്ഞത് പൊലീസ് മേധാവികളാണ്. പിന്നീടെന്തു സംഭവിച്ചുവെന്നു അവര് പറയണം.\nഎഴുത്തുകാര്‍ക്കും പൊതുപ്രവര്‍ത്തകര്‍ക്കുമെതിരെ കേസുകളുണ്ടാകുമ്പോള് പൊതുസമൂഹം അതറിയേണ്ടതുണ്ട്. എഴുത്തും പൊതുപ്രവര്‍ത്തനവും കുറ്റകരമായി കാണാനിടവരരുത്. അധികാര കേന്ദ്രങ്ങള്‍ക്ക് അഹിതമായതൊന്നും പറഞ്ഞുകൂടാ എന്നാണെങ്കില് ആ ചിന്ത ജനാധിപത്യ ഭരണകൂടത്തിന്റേതല്ല. ഫാസിസത്തിന്റേതാണ്. കമലും നദിയും അങ്ങനെയെന്തെങ്കിലും പറഞ്ഞതായിപ്പോലും അറിവില്ല. പ്രകടനപരനമായ ദേശസ്‌നേഹത്തിന്റെ പൊള്ളത്തരം പല എഴുത്തുകാരും ചൂണ്ടിക്കാട്ടിയിട്ടുണ്ട്. മതാധിഷ്ഠിതരാഷ്ട്രീയങ്ങളുടെ ഗൂഢ താല്‍പ്പര്യങ്ങളും തുറന്നുകാണിക്കപ്പെട്ടിട്ടുണ്ട്. അത്തരം സന്ദര്‍ഭങ്ങളിലൊക്കെ അക്രമിക്കപ്പെടുകയോ ജീവഹാനി സംഭവിക്കുകയോ ചെയ്ത എഴുത്തുകാരുടെ വലിയ നിരയുണ്ട്. അക്കൂട്ടത്തിലേക്കു വലിച്ചിഴയ്ക്കപ്പെടാന് കമല് സി ചവറയും നദിയും ചെയ്ത പാതകമെന്തെന്ന് അറിയണം. സംസ്ഥാന ഭരണകൂടത്തിന് അതിലുള്ള താല്‍പ്പര്യമെന്താണ്?\nതീവ്രമതാത്മകതയല്ല ഭരണകൂട ഭീകരതയാണ് ഇവരെ വേട്ടയാടുന്നത്. പിറകില് തീര്‍ച്ചയായും രാജ്യത്തെ രാഷ്ട്രീയ ഹിന്ദുത്വത്തിന്റെ പദ്ധതികള് കാണും. ദേശീയഗാന വിവാദത്തില് കമല്‍സിയുടെ പ്രതികരണം പുറത്തുവന്നിരുന്നു. അതവരെ ചൊടിപ്പിക്കുക സ്വാഭാവികം. പക്ഷെ, അവര്‍ക്കനുസൃതമായി പ്രവര്‍ത്തിക്കേണ്ട ഗവണ്‍മെന്റാണോ നമ്മുടെ സംസ്ഥാനത്തുള്ളത്? അതല്ലെങ്കില് പിന്നെ എന്തു താല്‍പ്പര്യമെന്നു വെളിപ്പെടുത്താനുള്ള ബാധ്യത ഗവണ്‍മെന്റിനുണ്ട്.\nഅതേസമയം താന് എഴുത്തു നിര്‍ത്തുകയാണെന്നും രചിച്ച പുസ്തകങ്ങളെല്ലാം തീയിടുകയാണെന്നും കമല്‍സി തീരുമാനിക്കുന്നത് ഖേദകരമാണ്. ഒരു ജനതയുടെ പരാജയം ആഘോഷിക്കലാവും അത്. ഏതൊരു സമൂഹത്തിലും അതിജീവനത്തിന്റെയും പ്രതിരോധത്തിന്റെയും ആയുധങ്ങള് സംരക്ഷിക്കപ്പെടണം. അതുറപ്പു വരുത്തല് പൊതു സമൂഹത്തിന്റെ ബാധ്യതയാണ്. ജനാധിപത്യ ഭരണകൂടത്തിന്റെ ബാധ്യതയാണ്. കോഴിക്കോട്ടെ തെരുവില് ഒരു പുസ്തകമെങ്കിലും അഗ്നിക്കിരയാവാന് ഇടവരുന്നത് സാംസ്‌ക്കാരിക കേരളത്തിന്റെ ലജ്ജാകരമായ കീഴടങ്ങലാണ്. എംടിയെയും കമലിനെയും കമല് സി ചവറയെയും നദിയെയും അഭിപ്രായങ്ങളുണ്ട് എന്നതിന്റെ പേരില് അക്രമിക്കാന് അനുവദിച്ചുകൂടാ.\nപുസ്തകം കത്തിക്കുന്നതിനു മുമ്പ് സാംസ്‌ക്കാരിക വകുപ്പു ഇടപെടണം. ഒരെഴുത്തുകാരന്റെ നിസ്സഹായത തിരിച്ചറിയാനായില്ലെങ്കില് അങ്ങനെയൊരു വകുപ്പു തുടരുന്നതിനെന്തര്‍ത്ഥം? സാംസ്‌ക്കാരിക സ്ഥാപനങ്ങളുടെ മേധാവികളേ, നീതിബോധം അവശേഷിക്കുന്നുവെങ്കില് ഇപ്പോള് പ്രതികരിക്കുവിന്! ജനങ്ങളുടെ ഹൃദയമിടിപ്പറിയുന്നുവെങ്കില് ജനാധിപത്യ ഭരണകൂടമേ, ഇപ്പോള് ഇപ്പോഴതു തെളിയിക്കൂ\n14 ജനുവരി 2017\nകമല്‍സിയുടെ വിഷയത്തില് ഇന്നലെ പൊലീസ് പ്രസിദ്ധീകരിച്ച പത്രക്കുറിപ്പ് കണ്ടു. ആഭ്യന്തര വകുപ്പു എന്തു പറയുന്നു എന്ന ചോദ്യത്തിന് അതൊരു ഉത്തരമാണ്. ആ കേസു സംബന്ധിച്ചു നേരത്തേ വ്യക്തമാക്കിയ നിലപാടുതന്നെയാണ് തുടരുന്നതെന്നു പൊലീസ് മേധാവി പറയുന്നു. പക്ഷെ, കമല്‍സിയുടെ പ്രതിഷേധം നിര്‍ത്തിവച്ചില്ല. പറയുന്നതല്ല പൊലീസ് ചെയ്യുന്നതെന്നാണ് അദ്ദേഹത്തിന്റെ ഭാഷ്യം. എങ്കില് അക്കാര്യം അദ്ദേഹമാണ് വ്യക്തമാക്കേണ്ടത്.\nപൊലീസ് കൂടെക്കൂടെ ഭീഷണിപ്പെടുത്തുകയോ റെയ്ഡ് നടത്തുകയോ തടസ്സം സൃഷ്ടിക്കുകയോ ചെയ്യുന്നുവെന്നാണ് പരാതിയെന്നു തോന്നുന്നു. അങ്ങനെയെങ്കില് പൊലീസ് മേധാവിയുടെ പത്രക്കുറിപ്പിനുശേഷം ഒരു മറുപടി ആവശ്യമായി വരുന്നു. കമല്‍സി അതു വിശദീകരിക്കേണ്ടതുണ്ട്. എപ്പോഴെല്ലാമാണ് ആരെല്ലാമാണ് തന്നെ ഭീഷണിപ്പെടുത്തിയതെന്നു പറയണം. നേരത്തേ പൊലീസ് നിലപാടു വ്യക്തമാക്കിയ ശേഷം തന്റെ വീടു റെയ്ഡ് ചെയ്തുവെങ്കില് അതെപ്പോഴെന്നും ഫോണില് വിളിച്ചു ഭീഷണിപ്പെടുത്തിയെങ്കില് അതെവിടെനിന്നെന്നും വെളിപ്പെടുത്തണം. അല്ലാത്തപക്ഷം, കെട്ടിച്ചമയ്ക്കുന്ന സംഭവങ്ങളും ഗൂഢതാല്‍പ്പര്യങ്ങളുമാണ് പ്രചരിക്കുന്നതെന്ന ആരോപണം തള്ളിക്കളയാനാവില്ല.\nപുസ്തകം കത്തിക്കുന്നത് ശരിയാണെന്നു തോന്നുന്നില്ല. എഴുതേണ്ട എന്നു തീരുമാനിക്കാം. പ്രസിദ്ധീകരിച്ചതിനുമേല് എഴുത്തുകാരനു സ്വന്തമല്ല അവകാശം. സാംസ്‌ക്കാരിക ഈടുവെപ്പുകളെ സ്വന്തം അധികാരമോ അവകാശമോ ഉണ്ടെന്നു കരുതി നശിപ്പിക്കുന്നത് കുറ്റകരമാണ്. അതു സമരരൂപമെന്ന നിലയില് ചെയ്യാന് നിര്‍ബന്ധിതമാകുന്ന സന്ദര്‍ഭങ്ങളുണ്ടാവാം. അത്തരമൊരു സന്ദര്‍ഭം എത്തിയെന്നു ബോധ്യപ്പെടുത്തേണ്ടതുണ്ട്. കമല്‍സിയുടെ വിശദീകരണം വേണം.\n15 ജനവരി 2017\nറോഡ് വീതി കൂട്ടുമ്പോള് ചിലര്‍ക്ക് വീടും ജീവസന്ധാരണ മാര്‍ഗവും നഷ്ടപ്പെടുന്ന സാഹചര്യമുണ്ടാവും. അവര്‍ക്ക് ആകര്‍ഷകമായ പുനരധിവാസ പാക്കേജ് നല്‍കാന് ഒരുക്കമാണെന്നു മുഖ്യമന്ത്രി. ഇത്രയും കേള്‍ക്കാന് തുടങ്ങിയിട്ട് ഒരു ദശകം കഴിഞ്ഞിരിക്കുന്നു. മുഖ്യമന്ത്രിമാരേ മാറിയിട്ടുള്ളു. ശബ്ദത്തിനൊരു മാറ്റവുമില്ല.\nശരി. ആകര്‍ഷകമായ പാക്കേജാണോ വേണ്ടത്? അവരര്‍ഹിക്കുന്നതല്ലേ? അത് എപ്രകാരമാണ്? ആ പാക്കേജൊന്നു തുറന്നുകാട്ടാമോ? അതിന്റെ മാനദണ്ഡം വിശദമാക്കാമോ? ഒരാളെയെങ്കിലും കുടിയൊഴിക്കേണ്ട നിര്‍ബന്ധ സാഹചര്യമുണ്ടായാല് ഒഴിപ്പിക്കുന്നതിനുമുമ്പ് പുനരധിവാസം നടത്തിയിരിക്കണമെന്ന എ കെ ജിയുടെ അമരാവതി പ്രഖ്യാപനത്തിന്റെ പൊരുള് പാലിക്കപ്പെടുമോ? അതോ മൂലമ്പള്ളിയിലേതുപോലെ പതിറ്റാണ്ടിനുശേഷവും അധികാരികള്‍ക്കുമുന്നില് യാചിച്ചലയേണ്ടി വരുമോ?\nമുമ്പ് ഇതേമട്ട് ആകര്‍ഷകമായ പരിഹാരവും പുനരധിവാസവും തരാം എന്ന ഉറപ്പില് പുറന്തള്ളിയവരുടെ പ്രശ്‌നം പരിഹരിച്ചുകഴിഞ്ഞിട്ടുപോരേ പുതിയ പ്രഖ്യാപനങ്ങള്. ഉള്ളവന്റെ വികസനത്തെക്കാള് പ്രധാനമാണ് ഇല്ലാത്തവന്റെ നിത്യജീവിതം എന്നു മനസ്സിലാക്കണം. ദരിദ്രസമൂഹം അല്‍പ്പം ഉയര്‍ന്നുവരുന്നതുവരെ ക്ഷമിക്കാനും അല്‍പ്പമൊക്കെ ത്യാഗം ചെയ്യാനും ഉയര്‍ന്ന കൂട്ടര് തയ്യാറായേ പറ്റൂ. അല്ലെങ്കില് നഷ്ടപരിഹാരത്തിനും പുനരധിവാസത്തിനും അവര് പങ്കു നല്‍കട്ടെ. പൊതുവായ ആവശ്യങ്ങള്‍ക്ക് പൊതുവായ ത്യാഗമാണ് വേണ്ടത്.\nഇവിടത്തെ പ്രശ്‌നം അല്‍പ്പം വ്യത്യസ്തമാണ്. കേരളത്തിലെ ദേശീയ പാത നിലവിലുള്ള രീതിയില് വീതികൂട്ടാവുന്നതിനു പരിമിതിയുണ്ട്. ദീര്‍ഘകാല ആവശ്യത്തിന് ഇങ്ങനെ വളഞ്ഞു പുളഞ്ഞു പോകുന്ന പാത മതിയാവില്ല. മറ്റൊന്നിനെപ്പറ്റി ആലോചിക്കേണ്ടി വരും. അത്തരം അന്വേഷണം നടന്നു വരുന്നുണ്ടല്ലോ. തീരദേശ ഹരിത പാതയും മലയോരഹൈവേയും റയില് വികസനവും ജലഗതാഗതവും സജീവ പരിഗണനയിലാണല്ലോ. അങ്ങനെയൊരു സാഹചര്യത്തില് മുപ്പതുമീറ്റര് വീതിയില് ആറുവരിപ്പാതയാണ് ഉചിതവും സ്വാഗതാര്‍ഹവും. അതു സംസ്ഥാനത്തിനു നിശ്ചയിക്കാവുന്നതേയുള്ളു. മുഖ്യമന്ത്രി പറയുന്ന സര്‍വ്വകക്ഷിയോഗത്തിനുശേഷം അങ്ങനെയൊരു തീരുമാനമേ പ്രായോഗികമാവൂ എന്നു ഗവണ്‍മെന്റ് പ്രഖ്യാപിച്ചത് മറക്കരുത്. ബദല് പദ്ധതി അംഗീകരിച്ചുകൊണ്ടുള്ള അറിയിപ്പു പ്രസിദ്ധീകരിച്ചതുമാണ്. പൊതുവേ സ്വീകാര്യമെന്നു വിലയിരുത്തപ്പെട്ട ആ പദ്ധതിയാണ് പ്രായോഗികം.\nപാലിയേക്കരയിലെ പുതിയ വാര്‍ത്തകള് ദേശീയപാതാ വികസനത്തിലെ കോര്‍പറേറ്റ് താല്‍പ്പര്യം പുറത്തുകൊണ്ടുവന്ന സാഹചര്യത്തില് ജനങ്ങളില്‍നിന്നുള്ള എതിര്‍പ്പു കൂടുതല് ശക്തിപ്പെടുകയേയുള്ളു.സംസ്ഥാനം കണ്ട ഏറ്റവും വലിയ കൊള്ളയും ചട്ടലംഘനവമാണ് പാലിയേക്കരയില് നടക്കുന്നത്. ജനാധിപത്യ സര്‍ക്കാര് അവിടെ മൂകസാക്ഷിയാണ്. കൊള്ളക്കാര്‍ക്കു കാവല് നില്‍ക്കേണ്ട ഗതികേടു ലജ്ജാകരമാണ്. പാലിയേക്കരയില് ഗവണ്‍മെന്റ് മുട്ടുകുത്തി നില്‍ക്കുന്നു. അവിടത്തെ യജമാനന്മാര്‍ക്കുവേണ്ട വികസനം പ്രഖ്യാപിക്കാന് ജനങ്ങളുടെ സര്‍ക്കാര് പലവട്ടം ചിന്തിക്കണം. മുഖ്യമന്ത്രിക്കു വീണ്ടുവിചാരം വേണം.\n17 ജനവരി 2017\nകര്‍ഷകരുടെ ഭൂമി പിടിച്ചെടുക്കാനുള്ള അമിതോത്സാഹമാണ് ബംഗാളിലെ സിപി എം ഭരണത്തിന് അന്ത്യം കുറിച്ചത്. ആ പിഴവുകളെ അനുകൂലമാക്കിയ രാഷ്ട്രീയ കൗശലമാണ് മമതയെ അധികാരത്തിലെത്തിച്ചത്. സമരമുഖത്തെ മമതയായിരുന്നില്ല അധികാരത്തിലേത്. അക്രമോത്സുക രാഷ്ട്രീയത്തെ അടിത്തട്ടുവരെ തുറന്നുവിടുകയായിരുന്നു അവര്.\nമമതാ സര്‍ക്കാറിന്റെ പൊലീസും ഗുണ്ടാസംഘവും ചേര്‍ന്ന് രണ്ടു മനുഷ്യരെ സമരമുഖത്ത് വെടിവച്ചു കൊന്നിരിക്കുന്നു. ഒട്ടേറെ പേര് അക്രമിക്കപ്പെട്ടു. പലരെയും കാണാതായി. പവര് ഗ്രിഡ് കോര്‍പറേഷന് ഓഫ് ഇന്ത്യയ്ക്കു സ്ഥലം ഏറ്റെടുക്കുന്നതിന്റെ ഭാഗമായി ഉയര്‍ന്നുവന്ന കര്‍ഷക പ്രതിരോധത്തെ നേരിടുകയായിരുന്നു മമതാ സര്‍ക്കാര്. കര്‍ഷകരുടെ ഭൂമി അവരുടെ താല്‍പ്പര്യം പരിഗണിക്കാതെ പിടിച്ചുപറിക്കാനുള്ള ശ്രമമായിരുന്നു സര്‍ക്കാറിന്റേത്.\nവെറും പതിനാറ് ഏക്കര്‍ഭൂമി മതിയായ വില കൊടുത്തു വാങ്ങാന് ശേഷിയില്ലാത്ത സര്‍ക്കാര് അതിന്റെ പേരില് രണ്ടുപേരെ കൊലപ്പെടുത്തിയിരിക്കുന്നു. പത്തുവര്‍ഷം മുമ്പ് വികസനത്തിന് ഭൂമി ഏറ്റെടുക്കുന്നതു സംബന്ധിച്ച പ്രതിഷേധമാണ് നന്ദിഗ്രാമിനെ രക്തപ്പുഴയാക്കിയത്. അതിന്റെ പാഠങ്ങള് മമത മറന്നിരിക്കുന്നു.\nമമതാ സര്‍ക്കാര് മാത്രമല്ല രാജ്യത്തെ വികസനവാദി സര്‍ക്കാറുകളെല്ലാം ഇതേവഴിയിലാണ് സഞ്ചരിക്കുന്നത്. വളഞ്ഞുനില്‍പ്പാണ് നിറതോക്കുകളും സായുധ സൈനികവ്യൂഹവും. നിങ്ങളുടെ വീടും ഭൂമിയും താ, ഞങ്ങള് ഞങ്ങളുടെ വ്യാപാരം നടത്തട്ടെ എന്ന അഹങ്കാരത്തിന് അധികാരപദം കിട്ടിയിരിക്കുന്നു.\nബംഗാളിലെ പോരാളികള് കേരളത്തെയും പ്രവചിക്കുകയാണ്. ഇവിടെ അധികാരികളുടെ അട്ടഹാസം ഉയര്‍ന്നുകഴിഞ്ഞു. ഇനി വെടിയുണ്ടകള് വികസനമെഴുതും. ബംഗാളിലെ ധീരന്മാര്‍ക്ക് അഭിവാദ്യങ്ങള്.\n18 ജനവരി 2017\nസ്‌കൂള് കലോത്സവത്തിനിടയിലും കണ്ണൂരില് രാഷ്ട്രീയ കൊലപാതകം നടന്നിരിക്കുന്നു. കണ്ണൂരിലേക്കുള്ള യാത്ര, സംസ്ഥാനത്തെങ്ങുമുള്ള കുട്ടികള്‍ക്കും രക്ഷിതാക്കള്‍ക്കും പേടിപ്പെടുത്തുന്ന അനുഭവമായിട്ടുണ്ട്. കണ്ണൂരെന്ന സ്ഥലനാമത്തിന് കൈവന്ന ഹിംസോന്മാദത്തിന്റെ രൂപകപദവി മാഞ്ഞുപോകുന്നില്ല. സുഗതകുമാരി എഴുതിയ തലശ്ശേരികളെന്ന കവിത എത്രയോ കലോത്സവങ്ങളില് കുട്ടികള് പാടിയിട്ടുണ്ട്. പേടിമാറ്റാനും പേടിപ്പിക്കുന്നവരെ നിലയ്ക്കു നിര്‍ത്താനും അതൊന്നും പര്യാപ്തമായിട്ടില്ല. ഏരെ സമ്മര്‍ദ്ദത്തോടെ മാത്രമേ ആര്‍ക്കും കണ്ണൂരിലേക്കു പുറപ്പെടാനാവുന്നുള്ളു.\nകലോത്സവത്തെ എല്ലാ വിഭാഗം ജനതയും വലിയ ആവേശത്തോടെയാണ് കാണുന്നത്. കണ്ണൂരിയെ ജനങ്ങളും പൊതുപ്രവര്‍ത്തകരും വിദ്യാഭ്യാസ സാംസ്‌ക്കാരിക പ്രവര്‍ത്തകരുമെല്ലാം വര്‍ദ്ധിച്ച ആവേശത്തോടെത്തന്നെയാണ് സംസ്ഥാനത്തെങ്ങുമുള്ള വിദ്യാര്‍ത്ഥികളെയും രക്ഷിതാക്കളെയും കലാസ്‌നേഹികളെയും സ്വാഗതം ചെയ്തത്. വളരെ സൗഹാര്‍ദ്ദപരവും ശാന്തവുമായ അന്തരീക്ഷത്തില് നടന്നുവന്ന കലോത്സവത്തിനിടയില് ഒരു കൊലപാതക വാര്‍ത്തയും ഹര്‍ത്താല് ആഹ്വാനവും കടന്നുകയറിയിരിക്കുന്നു. മാഞ്ഞു തുടങ്ങിയ ഭീതി ഞെട്ടിയുണരുന്ന അവസ്ഥ.\nഒരു ജനത തലതാഴ്ത്തി നിങ്ങളോടു യാചിക്കുന്നു. നിര്‍ത്തണം ഈ ഹിംസോന്മാദം. കണ്ണൂരിനെ അറവുശാലയാക്കരുത്. പുതു തലമുറക്ക് അവരുടെ ജീവിതം അനുവദിച്ചുകൊടുക്കണം.\n19 ജനവരി 2017\nനുണനിര്‍മ്മാണ യന്ത്രശാലകളായി ഒരു പ്രസ്ഥാനവും ജീവനറ്റു പോവരുത്. കഥകളും ഉപകഥകളും ലളിതയുക്തികളും തുറന്നുവിടപ്പെട്ട മേച്ചില്‍പ്പറമ്പാവരുത് രാഷ്ട്രീയം. തങ്ങളുടെ ചെയ്തികളെ സാധൂകരിക്കാനോ രക്ഷിക്കാനോ സ്വയം പ്രതിരോധിക്കാനോ ഇതൊക്കെ മതിയെന്നു കരുതുന്നവര് നിറഞ്ഞ മൗഢ്യത്തിലാണെന്നേ പറയാനാവൂ.\nമനുഷ്യനും പ്രകൃതിയ്ക്കും അതിജീവനോര്‍ജ്ജം നല്‍കുന്ന ഒരു ദര്‍ശനമാണ് വേണ്ടത്. അത് ഹിംസയുടെയോ പകപോക്കലിന്റെയോ വഞ്ചനയുടെയോ ചൂഷണത്തിന്റെതോ ആയിക്കൂടാ. അത്തരം മഹത്തായ ദര്‍ശനങ്ങളെപ്പോലും താല്‍ക്കാലിക ലാഭത്തിനുള്ള ഉപാധിയായി കാണുന്നവര് ഉള്ളുപൊള്ളയായ ബഹളങ്ങളില് അഭിരമിക്കും. മഹത്തായ ലക്ഷ്യത്തിന്റെ മാനിഫെസ്റ്റോകള് മുന്നോട്ടുവച്ച പ്രസ്ഥാനങ്ങള് അതു തിരസ്ക്കരിച്ച് ഈ വഴിയേ നയിക്കപ്പെട്ടുകൂടാ.\nവഴിത്തെറ്റുകളിലേയ്ക്കു വഴുതിയവര് ന്യായീകരിയ്ക്കാന് കാണിക്കുന്ന വെപ്രാളം ലജ്ജാകരമാണ്. വലതുപക്ഷ പ്രസ്ഥാനങ്ങള്‍ക്കും മനസ്സുകള്‍ക്കും അതൊന്നും പ്രശ്നമാകേണ്ടതില്ല. കാരണം വര്‍ത്തമാനമേ അവര്‍ക്കു മുന്നിലുള്ളു. ഇടതുപക്ഷ രാഷ്ട്രീയം അങ്ങനെയാവരുത്. എന്തെന്നാല്, ഭാവിയുടെ ദര്‍ശനത്തിന് ഉദാസീനമാകാനാവില്ല.\n21 ജനവരി 2017 (ലെനിന്‍ദിന വിചാരം)\nഓട്ടോറിക്ഷ വാങ്ങാനെടുത്ത വായ്പയുടെ തിരിച്ചടവു മുടങ്ങിയതിന് ഒരു ദളിത് കുടുംബത്തിന്റെ വീടു ജപ്തിചെയ്ത് അവരെ തെരുവിലേയ്ക്ക് ഇറക്കിവിട്ടതായി വാര്‍ത്ത. എറണാകുളം പുത്തന്‍കുരിശു സ്വദേശി തങ്കച്ചന്റെ കുടുംബത്തിനാണ് ഇങ്ങനെയൊരു ദുരവസ്ഥയുണ്ടായിരിക്കുന്നത്. 2012ല് എസ് ബി ടിയില്‍നിന്നെടുത്ത വായ്പയില് ഒരുലക്ഷം രൂപയിലേറെ തിരിച്ചടച്ചിട്ടുണ്ട്. കരള്‍രോഗബാധിതനായതിനെ തുടര്‍ന്ന് തിരിച്ചടവ് മുടങ്ങി. ബാങ്ക് പക്ഷെ, കരുണ കാട്ടിയില്ല. ഓട്ടോറിക്ഷ ജപ്തിചെയ്തു തൃപ്തിപ്പെടാന് ബാങ്ക് ഒരുക്കമായിരുന്നില്ല. ഭാര്യയും കൊച്ചുകുട്ടികളുമായി രോഗാവസ്ഥയില് കഴിയുന്ന വീട് നിഷ്ക്കരുണം അവര് അടച്ചു സീലുവച്ചു. ബാങ്കിനു ഹൃദയമുണ്ടാവില്ലായിരിക്കാം. നാട്ടിലെ ജനാധിപത്യ ഭരണ സംവിധാനത്തിനു പക്ഷെ, അതു കാണണമല്ലോ.\nപതിനായിരക്കണക്കിന് കോടി രൂപ വായ്പയെടുത്തു മുങ്ങുന്നവരും അല്‍പ്പംപോലും തിരിച്ചടയ്ക്കാതെ രാജാക്കന്മാരെപ്പോലെ വാഴുന്നവരും രാജ്യത്ത് ബഹുമാന്യരാണ്. എസ് ബി ടിതന്നെ അത്തരക്കാരുടെ വായ്പ എഴുതിത്തള്ളാന് അത്യുത്സാഹമാണ് കാണിച്ചുപോന്നിട്ടുള്ളത്. അവരുടെ ഒരു നേരത്തെ ഭക്ഷണത്തിന്റെ കാശുമതിയാവും തങ്കച്ചനെപ്പോലെയുള്ളവരുടെ കടം തീര്‍ക്കാന്. ഭരണകൂടത്തിനു രണ്ടു നീതിയാണ്. തങ്കച്ചന്റെ കൂടി പണവും സമ്പത്തുമാണ് അദാനിമാര്‍ക്കും അംബാനിമാര്‍ക്കും വിജയമല്യമാര്‍ക്കും ബാങ്കുകള് വീതിച്ചുകൊടുത്തിരിക്കുന്നത്. ആ അവകാശം മതി തങ്കച്ചന്റെ വായ്പ റദ്ദാക്കാന്. അതിനുപക്ഷെ, നീതിബോധവും കരുണയുമുള്ള സര്‍ക്കാറുകള് വേണം.\nഒരു മനുഷ്യനെപ്പോലും അവരുടെ കിടപ്പാടത്തില്‍നിന്ന് ഇറക്കിവിട്ടുകൂടാ എന്നു നിയമമുണ്ടാകണം. കുട്ടികളുടെ പാല്‍ക്കുപ്പിയോ പാഠപുസ്തകമോ എടുക്കാന്‍പോലും അനുവദിക്കാതിരുന്ന ജപ്തി നടപടി കുറ്റകൃത്യമാണ്. അതു ചെയ്തവരാണ് ശിക്ഷിക്കപ്പെടേണ്ടത്. എത്രയും പെട്ടെന്ന് തങ്കച്ചനെയും കുടുംബത്തെയും അതേ വീട്ടിലേയ്ക്ക് പുനരധിവസിപ്പിക്കണം. അശരണരായ മനുഷ്യരുടെ കടം ഗവണ്‍മെന്റിന്റെ ബാധ്യതയാണ്.\nഒറ്റയ്ക്കു സഞ്ചരിക്കുന്ന ചില നേതാക്കളുണ്ട്. അവരിലൊരാളെ ഒരു സായാഹ്നത്തില് കാണാതായി.\nആഴ്ച്ചകള്‍കൊണ്ടു പടര്‍ന്ന, രക്തത്തില് കുതിര്‍ന്ന ഒരു ഭൂസമരത്തിന്റെ മുദ്രാവാക്യങ്ങള് ചെത്തിക്കൂര്‍പ്പിക്കുകയായിരുന്നു തൊട്ടുമുമ്പത്തെ പകലും രാത്രിയും അയാള്.\nഅയാള് എവിടേയ്ക്കാണ് മറഞ്ഞത്? ആരുടെ അസ്വസ്ഥതയാണ് അയാളെ വിഴുങ്ങിയത്?\nഅയാളുടെ ചോരവാര്‍ന്നു തീരുമ്പോള് പതാകകള് നിറം മാറുമോ?\nമനുഷ്യരുടെ സംഗീതവും പോരാളികളുടെ ക്ഷോഭവും നിലയ്ക്കുമോ?\nബംഗാളില്‍നിന്നു വാര്‍ത്തകളുണ്ട്, കെജിഎസ്. പഴയ കാളീപൂജകളും ചങ്കുപൊട്ടുന്ന പ്രകടനങ്ങളും ഉയരുന്ന മുഷ്ടികളും എല്ലാമുണ്ട്. സിംഗൂരില്‍നിന്ന് ഭംഗാറിലേക്കു പട നയിച്ചവനെ കല്‍ക്കത്തയുടെ ഇരുട്ടു വിഴുങ്ങിയിരിക്കുന്നു.\nവായിക്കുകയും പഠിക്കുകയും ക്ഷോഭിക്കുകയും സംസാരിക്കുകയും ചെയ്ത മുഴുവന്‍പേരുടെയും സ്വീകരണ മുറിയിലേക്കു കയറിച്ചെന്ന ഒരാളെയേ എനിക്കു പരിചയമുള്ളു. ബാക്കിയെല്ലാവരും ടിവിയിലും ഫേസ്ബുക്കിലും വാട്സപ്പിലുമാണ് സംസാരിച്ചത്. അയാള് വേറിട്ടുനിന്നു. കെടാത്ത ഊര്‍ജ്ജത്തിന്റെ ഉറവ.\nഅയാള് എവിടേയ്ക്കാണ് മറഞ്ഞത്?\nഅയാളെ കാണാതെ നാമെങ്ങനെയാണ് ഉറങ്ങുക?\n23 ജനവരി 2017\n(സി പി ഐ ഏം എല് നേതാവ് കെ എന് രാമചന്ദ്രനെ കല്‍ക്കത്തയില് കാണാതായി എന്നു വാര്‍ത്ത)\nലാ അക്കാദമി സമരം ഒത്തുതീര്‍പ്പാക്കാനല്ല, ഉന്നയിക്കപ്പെട്ട പ്രശ്നങ്ങളില് നടപടി സ്വീകരിക്കാനാണ് സര്‍ക്കാര് തയ്യാറാവേണ്ടത്. ഞെട്ടിക്കുന്ന അനുഭവങ്ങളാണ് വിദ്യാര്‍ത്ഥികള് പങ്കുവച്ചിരിക്കുന്നത്. തൃശൂര് പാമ്പാടി നെഹ്റു കോളേജിലെ ജിഷ്ണു പ്രണോയിയുടെ ദുരൂഹ സാഹചര്യത്തിലുള്ള മരണവും തുടര്‍ന്നുള്ള പരാതിപ്രളയവും വിദ്യാഭ്യാസ മേഖലയിലെ അനാശാസ്യ പ്രവണതകള് ഒന്നൊന്നായി തുറന്നുകാട്ടുകയാണ്. ഓരോന്നും കണ്ടും കേട്ടുമിരിക്കെ, ഒന്നും ചെയ്യാനില്ലെന്ന മട്ടില് നിസ്സംഗതയിലമരുകയാണ് സര്‍ക്കാര്.\nസ്വകാര്യ മാനേജ്മെന്റുകളുടെ അഴിഞ്ഞാട്ടമാണ് കുറെ കാലമായി നടക്കുന്നത്. വിദ്യാഭ്യാസ രംഗത്തെ പരമാധികാര റിപ്പബ്ലിക്കുകള് എന്ന നിലയിലാണ് പെരുമാറ്റം. വിദ്യാര്‍ത്ഥികളും അദ്ധ്യാപകരും രക്ഷിതാക്കളും വ്യവസ്ഥാവധത്തിനിരയാവുന്നു. പലമട്ടാണ് ജീവഹാനി സംഭവിക്കുന്നത്. രജനിയും ജിഷ്ണുവും അനീഷ് മാഷും ഫല്‍ഗുനനും അക്കൂട്ടത്തിലെ ചിലരാണ്.\nമൂലധനതാല്‍പ്പര്യത്തിന്റെ സ്വച്ഛന്ദ ലീലകള്‍ക്ക് വിദ്യാഭ്യാസരംഗം വിട്ടുനല്‍കില്ലെന്ന് തീരുമാനിയ്ക്കണം. മാനേജ്മെന്റുകള്‍ക്ക് പെരുമാറ്റച്ചട്ടം ഏര്‍പ്പെടുത്തണം. മതേതരവും മൂല്യാധിഷ്ഠിതവും ജനകീയവുമായി വിദ്യാഭ്യാസനയം അഴിച്ചു പണിയണം. ലാ അക്കാദമി പോലുള്ള സ്ഥാപനങ്ങള് എയ്ഡഡാണോ സ്വാശ്രയമാണോ എന്നുപോലും അറിയാത്ത ഗവണ്‍മെന്റിന് എന്തുചെയ്യാനാവും? പൊതുഭൂമി വിട്ടുനല്‍കിയതിന്റെ രേഖപോലും നഷ്ടപ്പെടുത്തിയിരിക്കുന്നു. എല്ലാ അവിശുദ്ധ കച്ചവടങ്ങള്‍ക്കും ഒരു കൈ സഹായം എന്ന സമീപനമാണ്. സര്‍ക്കാറിന്റേത്. അതു മാറണം.\nരണ്ടാഴ്ച്ച പിന്നിടുന്ന ലാ അക്കാദമി സമരമുന്നയിക്കുന്ന പ്രശ്നങ്ങളില് നടപടി സ്വീകരിയ്ക്കണം. ഈ ബഹളങ്ങളില് മുക്കിക്കളയാതെ ജിഷ്ണു പ്രണോയിയുടെ ജീവനാശത്തിനിടയാക്കിയവരെ കണ്ടെത്തി ശിക്ഷിക്കണം. അനീഷുമാഷെ മരണത്തിലേയ്ക്കു തള്ളിവിട്ട മാനേജരെയും കൂട്ടാളികളെയും നിയമത്തിനു നല്‍കണം. പഠന ആവശ്യത്തിനു വായ്പയെടുത്തു മരണത്തിലേയ്ക്കോ ജയിലിലേയ്ക്കോ തള്ളപ്പെട്ടവര്‍ക്കു നീതി നല്‍കണം.\nചോരകുടിയന് ചെന്നായ്ക്കളെ തുറന്നുവിട്ടവര്‍തന്നെ അവയെ പിടിച്ചുകെട്ടട്ടെ. ഇപ്പോഴത്തെ മൗനവും നിസ്സംഗതയും ചോരമണമുള്ളതാണ്. വിവേകമുണ്ടെങ്കില് തിരുത്തട്ടെ.\n26 ജനവരി 2017\nചലോ തിരുവനന്തപുരം നാളെയുടെ ജനകീയ പ്രസ്ഥാനം\nബിജെപിയെപ്പോലെ ഒരു തീവ്ര വലതു കക്ഷിക്കുപോലുമറിയാം മനുഷ്യരുടെ അടിസ്ഥാന പ്രശ്നം ഭൂമിയാണെന്ന്. ഭൂമിയാണ് നിലനില്‍പ്പ്. അറിവ്, അധികാരം, ആനന്ദം എല്ലാം. അതിനാല് ഭൂമിയില് അവകാശമുണ്ടാവുക പ്രധാനമാണ്.\nആട്ടിയോടിക്കപ്പെട്ടവന്റേത് അസ്വസ്ഥ വംശമാണ്. ഭൂമിയിലേയ്ക്കു തിരിച്ചെത്തുംവരെ അവന് വിശ്രമിക്കാനാവില്ല. ഭൂപരിഷ്ക്കരണം തുടര്‍ച്ചയറ്റതിനാല് മറ്റൊരധിനിവേശമായി പരിമിതപ്പെട്ട നാടാണ് നമ്മുടേത്. മണ്ണിനെ അതുവഴി മനുഷ്യനെ അദ്ധ്വാനംകൊണ്ട് പുതുക്കിക്കൊണ്ടിരുന്നവരാണ് കോളനികളിലേയ്ക്കോ ഓരങ്ങളിലേയ്ക്കോ ഒതുക്കപ്പെട്ടത്. അവരുടെ ഭൂ അവകാശ സമരങ്ങളുടെ പുതിയ ഘട്ടമായ ചലോ തിരുവനന്തപുരം മുന്നേറ്റത്തിന്റെ തുടക്കം ഇന്നു ചെങ്ങറയില് നടക്കുകയാണ്. ജിഗ്നേഷ് മേവാനിയാണ് അഭിവാദ്യം ചെയ്യുന്നത്.\nഅധികാരബദ്ധ രാഷ്ട്രീയ പ്രസ്ഥാനങ്ങളൊന്നും ഭൂപ്രശ്നത്തെയും പ്രകൃതി വിഭവങ്ങളിലും സാമൂഹിക ജീവിതത്തിലുമുള്ള തുല്യാവകാശങ്ങള്‍ക്കുള്ള ഒടുങ്ങാത്ത മുറവിളികളെയും ഗൗരവപൂര്‍വ്വം അഭിസംബോധന ചെയ്യുന്നില്ല. ദളിതരും ആദിവാസികളും ഭൂരഹിത കര്‍ഷകരും പുറന്തള്ളല് വികസനത്തിന്റെ ഇരകളും മത്സ്യത്തൊഴിലാളികളും കര്‍ഷകത്തൊഴിലാളികളും തോട്ടം തൊഴിലാളികളും ലൈംഗിക ന്യൂനപക്ഷങ്ങളും സ്ത്രീകളും ദളിത ക്രൈസ്തവരും ഇതര ദുര്‍ബ്ബല സമുദായങ്ങളും മത ന്യൂനപക്ഷങ്ങളും അവരുടെ റിപ്പബ്ലിക്കിനു പുറത്താണ്. അധികാരത്തിലേയ്ക്കുള്ള വശീകരണമന്ത്രമായാണ് ബിജെപി ഇപ്പോള് ഭൂപ്രശ്നം ഉച്ചരിക്കുന്നത്. പതിറ്റാണ്ടുകളായി അവര് ഭരിക്കുന്ന ഒരിടത്തും ദളിതരെയും പുറന്തള്ളപ്പെട്ട ജനതയെയും അഭിസംബോധന ചെയ്യാന് അവര്‍ക്കു സാധിച്ചിട്ടില്ല.\nവ്യവസ്ഥാപിത ഇടതുപക്ഷവും കോണ്‍ഗ്രസ്സും ഇതര വലതുപക്ഷ പാര്‍ട്ടികളും ഭൂ വിഷയത്തില് ഒരേ നിലപാടിലെത്തിയിരിക്കുന്നു. ഇനിയെന്തു ഭൂ അവകാശ നിയമമെന്ന് ഇടതുപക്ഷം ആശ്ചര്യപ്പെടുന്നു. പുതിയ ഭൂപ്രഭുക്കളും അധിനിവേശ മുതലാളിത്തവും രാഷ്ട്രീയ കക്ഷികളെ കൈപ്പിടിയിലേയ്ക്ക് ഒതുക്കിക്കഴിഞ്ഞു.\nഇത്തരമൊരു ഘട്ടത്തില് അടിസ്ഥാന വിഷയങ്ങള് പൊതു അജണ്ടയിലേയ്ക്ക് ഉയര്‍ത്തിക്കൊണ്ടുവരേണ്ടത് ജനാധിപത്യവാദികളുടെ കടമയാണ്. പുറന്തള്ളപ്പെട്ടവരുടെ\nഐക്യവും പ്രക്ഷോഭവും നാളെയുടെ രാഷ്ട്രീയമാണ്. ഭൂസമരത്തിന്റെ മണ്ണായ ചെങ്ങറയില് നാളെയുടെ ജനകീയ പ്രസ്ഥാനത്തിനാണ് തുടക്കമാവുന്നത്. തൃശൂരില് ജിഗ്നേഷ് മേവാനിതന്നെ പ്രഖ്യാപിച്ച ഭൂ അവകാശ പ്രഖ്യാപനത്തിന്റെ തുടര്‍ച്ചയാണിത്. ചലോ തിരുവനന്തപുരം ചരിത്രം കുറിക്കട്ടെ.\n29 ജനവരി 2017\nഅക്കാദമിക മൂല്യങ്ങളും തത്വങ്ങളും ലംഘിക്കുന്ന സ്ഥാപനങ്ങളെ നിലയ്ക്കുനിര്‍ത്താന് നിയമമില്ലേ?\nതിരുവനന്തപുരം ലാ അക്കാദമി വിഷയത്തില് പൊന്തയില് തല്ലുകയാണ് മാധ്യമങ്ങളും നേതാക്കളും. പ്രിന്‍സിപ്പാള് രാജിവയ്ക്കണോ വേണ്ടേ എന്ന വിഷയമാക്കി യഥാര്‍ത്ഥ പ്രശ്നത്തെ ചുരുക്കിയിരിക്കുന്നു. പ്രിന്‍സിപ്പാളിന്റെ നേതൃത്വത്തില് കോളേജില് നടക്കുന്ന വിദ്യാര്‍ത്ഥിവിരുദ്ധ നടപടികളോടുള്ള പ്രതിഷേധമാണ് ഇപ്പോള് അനിശ്ചിതകാല പ്രക്ഷോഭമായി പൊട്ടിത്തെറിച്ചിരിക്കുന്നത്. പ്രിന്‍സിപ്പാള് രാജി വയ്ക്കണമെന്നു കുട്ടികള് നിര്‍ബന്ധം പിടിക്കുന്നത് ദുരനുഭവങ്ങള് തുടര്‍ന്നുകൂടാ എന്നതുകൊണ്ടാണ്.\nമാനേജുമെന്റ് പ്രതിനിധികൂടിയായ ഒരു പ്രിന്‍സിപ്പാള്‍ക്ക് ഇങ്ങനെ ഏകാധിപതിയായി പെരുമാറാനുള്ള ശേഷിയും ധൈര്യവുമുണ്ടായത് എങ്ങനെയെന്നാണ് പരിശോധിക്കേണ്ടത്. അമിതാധികാര പ്രയോഗത്തിനുള്ള ദുസ്വാതന്ത്ര്യം ആരാണ് അനുവദിച്ചുകൊടുത്തത്? എയ്ഡഡ്പോലുമല്ലാത്ത ഒരു സ്ഥാപനത്തിന് സര്‍വ്വകലാശാലയില് അഫിലിയേഷന് ലഭിച്ചത് എങ്ങനെയാണ്? സര്‍വ്വകലാശാലാ ചട്ടങ്ങളും മനുഷ്യാവകാശങ്ങളും ലംഘിക്കപ്പെടുന്ന സന്ദര്‍ഭത്തില് സ്ഥാപനത്തിന്റെ അഫിലിയേഷന് എടുത്തുകളയാന് സിന്‍ഡിക്കേറ്റ് മുതിരാത്തതെന്ത്?\nപാരലല്‍കോളേജുകളുടെ പ്രിന്‍സിപ്പാള്‍മാരെ നിയമിക്കുന്നതിലും എടുത്തുകളയുന്നതിലും സര്‍വ്വകലാശാലയോ സര്‍ക്കാരോ ഇടപെടേണ്ടതില്ല , അവര്‍ക്കതിന് അവകാശമില്ല എന്നെല്ലാം വാദിക്കാം. ചട്ടപ്രകാരം അതു ശരിയുമാവാം. എന്നാല് ഇങ്ങനെയൊരു പ്രിന്‍സിപ്പാളിന്റെ കീഴില് സംസ്ഥാനത്ത് ഒരു ഉന്നത വിദ്യാഭ്യാസ സ്ഥാപനവും നടത്തേണ്ടതില്ലെന്ന് സര്‍വ്വകലാശാലയ്ക്കും സര്‍ക്കാറിനും തീരുമാനിയ്ക്കാം. അതാണ് നാം പ്രതീക്ഷിക്കുന്ന തീരുമാനം. അതിന് ഒരു സ്റ്റാറ്റ്യൂട്ടും തടസ്സമല്ല.\nസമരത്തിന്റെ ഭാഗമായി ഉയര്‍ന്നുവന്നതായതുകൊണ്ട് ഭൂമി സംബന്ധിച്ച ആരോപണം തള്ളിക്കളയാവുന്നതല്ല. അമ്പതു വര്‍ഷമായി അങ്ങനെയായിരുന്നു എന്നതോ, ആരും പരാതി ഉന്നയിച്ചില്ല എന്നതോ, ആരോപിച്ചവരില് പലര്‍ക്കും രാഷ്ട്രീയ താല്‍പ്പര്യമുണ്ട് എന്നതോ ഭൂമിതട്ടിപ്പ് എന്ന കുറ്റം കുറ്റമല്ലാതാക്കുകയില്ല. നിയമംവിട്ടു പ്രവര്‍ത്തിച്ചവരും തെറ്റിനു സാധൂകരണം കണ്ടെത്തുന്നവരും മൗനംകൊണ്ട് സഹായിക്കുന്നവരും ഒരേ കുറ്റമാണ് ചെയ്യുന്നത്.\nഇരുപതു ദിവസമാകുന്ന സമരം ഉടന് അവസാനിപ്പിക്കാന് ഉത്തരവാദിത്തപ്പെട്ടവര് ഇടപെടണം. അക്രമി മാനേജുമെന്റുകളോട് കേണപേക്ഷിച്ചു തയ്യാറാക്കുന്ന ഒത്തുതീര്‍പ്പുകളല്ല വേണ്ടത്. ഇച്ഛാശക്തിയും ധൈര്യവുമുള്ള ഉന്നതാധികാര സ്ഥാപനങ്ങളുടെ നടപടിയാണ്. അക്കാദമിക മൂല്യങ്ങളും തത്വങ്ങളും പരിപാലിക്കപ്പെടണം. അതുറപ്പാക്കാത്ത സ്ഥാപനങ്ങള് പ്രവര്‍ത്തിക്കില്ലെന്ന് ഉറപ്പു വരുത്തണം.\nമുദ്രകള്: azad article KERALA POLITICS notes on contemporary politics\nPrevious Entry അധികാരമുദ്രകളുമായി ഒരു പാരലല് കോളേജ്\nNext Entry വിവേകാനന്ദന്റെ കട്ടിലില്‍നിന്ന് മനോന്മണീയത്തിന്റെ മണ്ണിലേക്ക് ഒരു താമരക്കണ്ണ്


ജയരാജൻ അമിത് ഷായെ കണ്ടുവെന്നും ബിജെപിയിൽ ചേരുമെന്നും പ്രചാരണം, കല്ല് വെച്ച നുണയെന്ന് സിപിഎം | Kannur CPM rubbishes rumours about P Jayarajan joining BJP - Malayalam Oneindia\nPublished: September 14 2019, 11:24 [IST]\nകണ്ണൂർ: ചെങ്കോട്ടയെന്ന് വിളിപ്പേരുളള കണ്ണൂരിൽ സിപിഎമ്മിന് വേണ്ടി സംഘപരിവാറിന്റെ വളർച്ചയെ ചെറുക്കുന്നത് പി ജയരാജന്റെ നേതൃത്വമാണ് എന്ന് പറയാം. ഓകെ വാസു അടക്കമുളള ബിജെപിക്കാരെ സിപിഎമ്മിലെത്തിക്കുകയും മതേതര ശ്രീകൃഷ്ണ ജയന്തി സംഘടിപ്പിക്കുകയും അടക്കമുളള നീക്കങ്ങളിലൂടെ കണ്ണൂരിൽ ആർഎസ്എസിനെ പലവട്ടം പ്രതിരോധത്തിലാക്കിയിട്ടുണ്ട് ജയരാജൻ . അതുകൊണ്ട് തന്നെയാണ് കണ്ണൂർ സിപിഎമ്മിൽ മറുവാക്കില്ലാത്ത നേതാവായ പിജെ ബിജെപിയിലേക്ക് പോകുന്നുവെന്ന വ്യാപക പ്രചാരണം പാർട്ടി അണികൾക്കടക്കം ചെറുതല്ലാത്ത ഞെട്ടൽ നൽകിയത്.\nബിജെപി നേതാക്കളുമായി ജയരാജന് ചര്‍ച്ച നടത്തിയെന്നും വരുന്ന നിയമസഭാ തിരഞ്ഞെടുപ്പില് കണ്ണൂരിലോ തലശ്ശേരിയിലോ മത്സരിക്കാന് സാധ്യതയുണ്ട് എന്നുമാണ് പ്രചാരണം നടക്കുന്നത്. സംഘികളും മുസ്ലീം തീവ്രവാദികളുമാണ് പ്രചാരണത്തിന് പിന്നിലെന്ന് പി ജയരാജന് ആരോപിക്കുന്നു. വ്യാജ പ്രചാരണത്തിന് എതിരെ കണ്ണൂര് ഡിവൈഎസ്പിക്ക് ജയരാജന് പരാതി നല്‍കി. വിവാദത്തിൽ ചുട്ട മറുപടിയുമായി രംഗത്ത് വന്നിരിക്കുകയാണ് കണ്ണൂര് സിപിഎം. ഫേസ്ബുക്ക് പോസ്റ്റ് വായിക്കാം:\nപി ജയരാജന് ബി.ജെ.പിയില് ചേരുമെന്ന് സാമൂഹ്യമാധ്യമങ്ങളിലൂടെ ചിലര് നടത്തുന്ന പ്രചരണം കല്ലുവെച്ച നുണയാണ്. വ്യാജവാര്‍ത്തകള് സാമൂഹ്യമാധ്യമങ്ങളിലൂടെ ബോധപൂര്‍വ്വമായി ഒരു കൂട്ടര് നടത്തി വരുന്ന നുണ പ്രചരണത്തെ ജനങ്ങള് തള്ളിക്കളയണമെന്നും പാര്‍ട്ടി പ്രവര്‍ത്തകന്‍മാര് ജാഗ്രത പാലിക്കണമെന്നും സി.പി.ഐ(എം) ജില്ലാ സെക്രട്ടറിയേറ്റ് അഭ്യര്‍ത്ഥിച്ചു. അച്ചടി,ദൃശ്യ,ശ്രാവ്യ മാധ്യമങ്ങളില് നിന്നും വ്യത്യസ്തമാണ് സാമൂഹ്യ മാധ്യമങ്ങള്. മാധ്യമ ഉടമകളും, വാര്‍ത്തകള് രചിക്കുന്നവരും എല്ലാം സാമൂഹ്യമാധ്യമങ്ങളില് ഇടപെടുന്ന ജനങ്ങളാണ്.\nഅമിത് ഷായെ കണ്ടുവെന്ന്\nഅതുകൊണ്ട് തന്നെ വ്യാജവാര്‍ത്തകള്‍ക്കെതിരെ കരുതലും ജാഗ്രതയും ഓരോരുത്തര്‍ക്കും ഉണ്ടാകണം. പലപ്പോഴും കമ്മ്യൂണിസ്റ്റ് വിരുദ്ധ വാര്‍ത്തകള്‍ക്ക് സാമൂഹ്യമാധ്യമങ്ങളില് വന് പ്രചാരം ലഭിക്കാറുണ്ട്. സത്യം മനസ്സിലാക്കാതെ ലൈക്ക് ചെയ്യുന്നത് കൊണ്ടാണ് അങ്ങനെ സംഭവിക്കുന്നതും. പി ജയരാജന് അമിത് ഷായെ കണ്ടുവെന്നും താമസിയാതെ ബിജെപിയില് മെമ്പര്‍ഷിപ്പ് എടുക്കുമെന്നും മറ്റുമാണ് സാമൂഹ്യമാധ്യമങ്ങളിലൂടെ ഇപ്പോള് പ്രചരിപ്പിക്കുന്നത്. ഇത് തികച്ചും വാസ്തവ വിരുദ്ധമാണ്.\nപ്രചരണം ആരും വിശ്വസിക്കില്ല\nസംഘപരിവാര് ക്രമിനലുകള് വെട്ടിനുറുക്കിയ ജയരാജന് ബി.ജെ.പിയില് ചേരുമെന്ന പ്രചരണം ആരും വിശ്വസിക്കില്ല. രാജ്യത്തിന്‍റെ ഭരണഘടനയ്ക്ക് പകരം മനുസ്മൃതി പ്രതിഷ്ഠിക്കുന്നവരാണ് ആര്.എസ്.എസ്സുകാര്. ജനാധിപത്യത്തിനും, മതനിരപേക്ഷതയ്ക്കും, ഫെഡറലിസത്തിനും ഏതിരാണവര്. സ്വേച്ഛാധിപത്യമാണ് അവരുടെ മാര്‍ഗ്ഗം ഫാസിസ്റ്റ് സ്വഭാവമുള്ള നടപടികളാണ് സ്വീകരിക്കുന്നത്. എന്തും ചെയ്യുകയും അത് ശരിയാണെന്ന് ജനങ്ങളില് പ്രചരിപ്പിക്കാന് നുണകള് പടച്ചുവിടാന് ഒരു മടിയും കാണിക്കാത്തവരാണ് സംഘപരിവാര്.\nഅവശേഷിക്കുന്ന ആളും പൊരുതും\nഅത്തരം ഒരു സംഘടനയിലേക്ക് സാമൂഹ്യമാറ്റത്തിന് വേണ്ടി നിലകൊള്ളുന്ന ഒരു കമ്മ്യൂണിസ്റ്റ്കാരനും ചേരാന് കഴിയില്ല. തൃപുരയില് സര്‍ക്കാരും സംഘപരിവാരും നടത്തുന്ന സി.പി.ഐ(എം) വേട്ടയെക്കുറിച്ച് നിവേദനം നല്‍കാന് കേന്ദ്ര ആഭ്യന്തര മന്ത്രിയെ കാണാന് പോയപ്പോള് സി.പി.ഐ(എം) രാജ്യസഭാംഗമായ ജര്‍ണദാസിനോട് ബി.ജെ.പിയില് ചേരണമെന്നാവശ്യപ്പെട്ട അമിത്ഷായ്ക്ക് ചുട്ടമറുപടിയാണ് അവര് നല്‍കിയത്. അവശേഷിക്കുന്ന ഒരു മാര്‍ക്സിസ്റ്റുകാരന് പോലും നിങ്ങളുടെ വര്‍ഗ്ഗീയ പ്രത്യയശാസ്ത്രത്തിനെതിരെ പൊരുതുക തന്നെ ചെയ്യും.\nസത്യം അറിയാതെ ഷെയർ ചെയ്യുന്നു\nഇതു തന്നെയാണ് വര്‍ഗ്ഗീയതയ്ക്കെതിരായി ഉറച്ച നിലപാടോടുകൂടി പൊരുതുന്ന ഏതൊരു കമ്മ്യൂണിസ്റ്റുകാരന്‍റെയും നിലപാട്. പി ജയരാജനും അതില് നിന്ന് വ്യത്യസ്തനല്ല. ഒരാളുടെ ഫേയ്സ്ബുക്ക് എക്കൗണ്ടിലാണ് പി ജയരാജന് ബി.ജെ.പിയിലേക്ക് എന്ന പോസ്റ്റ് കണ്ടത്. വ്യജവാര്‍ത്തക്കെതിരെ പി ജയരാജന് നിയമനടപടികള് സ്വീകരിക്കുമെന്ന് പ്രഖ്യാപിച്ചപ്പോള് തന്നെ ആ എക്കൗണ്ട് പോലും പിന്‍വലിച്ചിരിക്കുകയാണ്. പലരും ഈ വാര്‍ത്തയുടെ നിജസ്ഥിതി മനസ്സിലാക്കാതെ ഷെയര് ചെയ്തിട്ടുണ്ട്.\nഓരോ ആളും സ്വയം പടവാളാകണം\nഅതുകൊണ്ടാണ് വസ്തുതയെന്തെന്ന് പാര്‍ട്ടി വ്യക്തമാക്കുന്നത്. സമാനരീതിയിലുള്ള വ്യാജവാര്‍ത്തകള് ഏനിയും വന്നേക്കും. പാര്‍ട്ടി നേതാക്കള്‍ക്കെതിരായ ഇത്തരം വ്യാജവാര്‍ത്തകള് പാര്‍ട്ടിയെ തകര്‍ക്കാന് ലക്ഷ്യമിട്ട ഒന്നാണ്. ഓരോ കമ്മ്യൂണിസ്റ്റുകാരനും നല്ല ജാഗ്രത പാലിക്കണം. നുണയന്‍മാരെ തിരിച്ചറിയണം. നുണ വാര്‍ത്തകള്‍ക്കെതിരെ സത്യം ജനങ്ങളിലെത്തിക്കാന് ഓരോ ആളും സ്വയം പടവാളാകണമെന്നും സെക്രട്ടറിയേറ്റ് അഭ്യര്‍ത്ഥിച്ചു' എന്നാണ് ഫേസ്ബുക്ക് പോസ്റ്റ്.\nസി.പി.ഐ(എം) കണ്ണൂര് ജില്ലാ സെക്രട്ടറിയേറ്റിന്‍റെ പ്രസ്താവന\np jayarajan cpm bjp kannur rss facebook post പി ജയരാജന് സിപിഎം ബിജെപി ആർഎസ്എസ് സംഘപരിവാർ ഫേസ്ബുക്ക് പോസ്റ്റ്\nKannur CPM rubbishes rumours about P Jayarajan joining BJP\nStory first published: Saturday, September 14, 2019, 11:24 [IST]


ഒ.പി.എസ് മുഖ്യമന്ത്രിയാവും, ഇ.പി.എസ് പാര്‍ട്ടി സെക്രട്ടറിയും; എ.ഐ.എ.ഡി.എം.കെയില് ധാരണയാകുന്നു • Suprabhaatham\nഒ.പി.എസ് മുഖ്യമന്ത്രിയാവും, ഇ.പി.എസ് പാര്‍ട്ടി സെക്രട്ടറിയും; എ.ഐ.എ.ഡി.എം.കെയില് ധാരണയാകുന്നു\nApril 22, 2017 | 9:43 am IST\nചെന്നൈ: ഒടുവില് വിമത നേതാവ് ഒ പനീര്‍ശെല്‍വം തന്നെ മുഖ്യമന്ത്രിയായി തിരിച്ചുവരുന്നുവെന്ന് സൂചന. ഇപ്പോഴത്തെ മുഖ്യമന്ത്രി ഇ.കെ പളനിസ്വാമി രാജിവച്ച് പാര്‍ട്ടിയുടെ ജനറല് സെക്രട്ടറി സ്ഥാനം നല്‍കാനും ധാരണയായി.\nഇരുവിഭാഗത്തിലെയും നേതാക്കള് തമ്മിലുള്ള കൂടിക്കാഴ്ചയ്ക്കു ശേഷം ഇതുസംബന്ധിച്ച പ്രഖ്യാപനമുണ്ടാവും. പളനിസ്വാമി രാജിവച്ച് പനീര്‍ശെല്‍വത്തിനെ മുഖ്യമന്ത്രിയാക്കും. ആദായ നികുതി വകുപ്പ് അധികൃതര് റെയ്ഡ് നടത്തിയ ആരോഗ്യമന്ത്രി വിജയഭാസ്‌കറിനെ മന്ത്രിസ്ഥാനത്തു നിന്ന് പുറത്താക്കും. ഒന്നോ രണ്ടോ പുതുമുഖങ്ങള് മന്ത്രിസഭയില് ഇടം പിടിക്കുമെന്നും മുതിര്‍ന്ന എ.ഐ.എ.ഡി.എം.കെ നേതാവ് പറഞ്ഞു.\nതമിഴ്‌നാട്ടിലെ വിശ്വാസവോട്ടെടുപ്പിന്റെ സാധുത പരിശോധിക്കും- സുപ്രിം കോടതി\nജെല്ലിക്കെട്ടിനിടെ തമിഴ്‌നാട്ടില് ഒരു മരണം; എണ്‍പതോളം പേര്‍ക്ക് പരുക്ക്\nസര്‍ക്കാര് നിര്‍ദ്ദേശം ലംഘിച്ച് വേല് യാത്രയുമായി വീണ്ടും ബിജെപി, നൂറോളം പേര് അറസ്റ്റില്\nതമിഴ്‌നാട്ടില് വ്യാഴാഴ്ച്ച മുതല് മദ്യവില്‍പ്പനശാലകള് തുറക്കും


(വെട്ടുപാല എന്ന താളിൽ നിന്നും തിരിച്ചുവിട്ടതു പ്രകാരം)\nഇന്ത്യയിലുടനീളം 1200 മീറ്റർ ഉയരം വരെയുള്ള ഇലപൊഴിക്കുന്ന ശുഷ്കവനങ്ങളിലും ആർദ്രവനങ്ങളിലും കാണുന്ന ചെറിയ മരമാണ് അപ്പോസൈനേസി (Apocynaceae) എന്ന സസ്യകുലത്തിൽപ്പെടുന്ന ദന്തപ്പാല അഥവാ വെട്ടുപാല. (danthapala) (ഇംഗ്ലീഷ്: Sweet Indrajao). ഇതിന്റെ ശാസ്ത്രീയനാമം Wrightia tinctoria എന്നാണ്.  . സോറിയാസിസ് എന്ന രോഗത്തിനു ഫലപ്രദമായ മരുന്നായി ദന്തപാലയെ വർഷങ്ങളായി ആയുർവേദവും നാട്ടുവൈദ്യവും ഉപയൊഗിച്ചുവരുന്നു.\nഇലകൾക്ക് 8-10 സെ.മീ നീളം ഉണ്ട്, 12 ജോഡി ഞരമ്പുകൾ പ്രധാനമായും കാണപ്പെടുന്നു\nഭാരതമാണ് ഈ സസ്യത്തിന്റെ സ്വദേശം. ബർമ്മയിലും ധാരാളം കണ്ടുവരുന്നു. എന്നാൽ കേരളത്തിൽ ദന്തപ്പാല സാധാരണയായി കാണുന്നില്ലെങ്കിലും ഇപ്പോൾ പല സ്ഥലത്തും ധാരാളം വളർത്തുന്നുണ്ട്. പീച്ചിയിലും കുതിരാന്റെ കയറ്റത്തിലും idukki mariyapuram ഇത് ധാരാളം വളരുന്നുണ്ട്. തമിഴ്നാട്ടിലെ മധുര, കാഞ്ചീപുരം, തിരുമങ്കലം, തഞ്ചാവൂർ എന്നീ സ്ഥലങ്ങളിൽ ദന്തപ്പാല വളരെയധികം കണ്ടു വരുന്നു.\n5-10 മീറ്റർ ഉയരത്തിൽ വളരുന്ന ഇലകൊഴിയും മരം. ഇലയിലും തണ്ടിലും വെള്ള കറയുണ്ട്. തടിക്ക് വെണ്ണ നിറം. ഇലകൾ വിവിധ വലിപ്പത്തിൽ കാണപ്പെടുന്നു. ഇവ സമ്മുഖമായി വിന്യസിച്ചിരിക്കുന്നു. അനുപർണ്ണങ്ങളില്ല. ഇലക്ക് 8-15 സെ.മീ. നീളവും 3-6 സെ.മീ. വീതിയും ഉണ്ട്. 12 ജോഡി പ്രധാന ഞരമ്പുകൾ കാണപ്പെടുന്നു. വെള്ള നിറത്തിലുള്ള പൂക്കൾ പൂങ്കുലയിൽ കാണുന്നു. പൂക്കൾക്ക് മണമുണ്ട്. ബാഹ്യദളപുടം ദീർഘസ്ഥായി, ബാഹ്യ ദളപുടത്തിനും ദളപുടത്തിനും5കർണ്ണങ്ങൾ ഉണ്ട്. ഒരു പൂവിൽ നിന്നും2കായ് ഉണ്ടാകും. അവയുടെ അഗ്രം ഒട്ടിച്ചേർന്നിരിക്കും .\nഈ ഔഷധം തമിഴ്നാട്ടിൽ മുഖ്യമായും പ്രചാരത്തിലുള്ള സിദ്ധവൈദ്യത്തിൽ ഉള്ളതാണ്. അഷ്ടാംഗഹൃദയാദി ആയുർവേദഗ്രന്ഥങ്ങളിൽ ഒന്നിലും ഈ ദന്തപ്പാലയെക്കുറിച്ച് പ്രസ്താവങ്ങൾ കാണുന്നില്ല. [അവലംബം ആവശ്യമാണ്] ബൃഹദ് ദന്തപ്പായ തൈലവും അയ്യപ്പാല തൈലവും ദന്തപ്പാല ചേർന്ന വെളിച്ചെണ്ണ തൈലമാണ്. സോറിയാസിസ് എന്ന ത്വക് രോഗത്തിന് ഏറ്റവും പ്രധാനപ്പെട്ട ഔഷധമാണ് ദന്തപ്പാല. ഇതിന്റെ ഇല കൊണ്ടുവന്ന ഇരുമ്പ് തൊടാതെ നുള്ളി നുള്ളി ചെറുതാക്കി ഒരു മൺചട്ടിയിൽ ഇട്ട്, മൂടത്തക്കവണ്ണം വെളിച്ചെണ്ണ ഒഴിച്ച് (ഒരു കിലോ ഇലയ്ക്ക് ഒരു കിലോ വെളിച്ചെണ്ണ എന്ന തോതിൽ) വെയിലത്ത് വയ്ക്കുക. ഏഴ് ദിവസം മുഴുവനും വെയിൽ കൊള്ളിച്ചതിനുശേഷം എട്ടാം ദിവസം പിഴിഞ്ഞ് അരിച്ച് എടുത്ത് ഒരു കുപ്പിയിൽ ആക്കുക. (പ്ലാസ്റ്റിക് കുപ്പി ഒഴിവാക്കുക) ഈ എണ്ണ വൈദ്യ നിർദ്ദേശപ്രകാരം അകത്തേയ്ക്ക് കഴിക്കാവുന്നതാണ്. പുറമേ പുരട്ടി രണ്ട് മണിക്കൂർ ഇരുന്നതിനുശേഷം സോപ്പ് തേയ്ക്കാതെ കുളിക്കണം. ഇത് മൂന്നു് മാസം തുടർന്നാൽ സോറിയാസിസ് എന്ന ത്വക് രോഗം മാറുന്നതാണ്.\nവിക്കിസ്പീഷിസിൽ ഇതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്: ദന്തപ്പാല\n"https://ml.wikipedia.org/w/index.php?title=ദന്തപ്പാല&oldid=3125112" എന്ന താളിൽനിന്ന് ശേഖരിച്ചത്\nറൈഗ്റ്റിയ ജനുസ്സിൽ ഉൾപ്പെടുന്ന സസ്യങ്ങൾ\nഈ താൾ അവസാനം തിരുത്തപ്പെട്ടത്: 10:44, 28 ഏപ്രിൽ 2019.


കരകാണാക്കടൽ (നോവൽ) - വിക്കിപീഡിയ\nകരകാണാക്കടൽ, മലയാള ഭാഷയിലെ പ്രശസ്ത ജനപ്രിയ നോവലിസ്റ്റായിരുന്ന മുട്ടത്തുവർക്കിയുടെ ഒരു നോവലായിരുന്നു. ഈ നോവൽ 1966 ൽ പുസ്തകരൂപത്തിൽ പ്രസിദ്ധീകരിക്കപ്പെട്ടു. തൃശൂരിലെ കറന്റ് ബുക്സ് ആയിരുന്നു ഈ നോവലിന്റെ പ്രസാധകർ.\nനഗരത്തിൽ നിന്നും ഉൾനാടൻ ഗ്രാമത്തിലേയ്ക്ക് ഭാര്യയോടും വൃദ്ധമാതാവിനോടും രണ്ടു പെൺകുട്ടികളോടുമൊപ്പം കുടിയേറുന്ന തോമ്മാ എന്ന ദരിദ്രനായ സാധാരണക്കാരനാണ് മുട്ടുത്തുവർക്കിയുടെ ഈ വ്യത്യസ്ത നോവലിലെ കേന്ദ്രകഥാപാത്രം. ഏതു പ്രതിബന്ധങ്ങളെയും കൈക്കരുത്തും മനോബലവും കൊണ്ടു നേരിടാമെന്നുളള ഉറച്ച വിശ്വാസമുണ്ട് അയാൾക്ക്. ഗ്രാമത്തിലെത്തിയതിനുശേഷം അയാൾക്ക് പലവിധത്തിലുള്ള എതിർപ്പുകളെയും നേരിടേണ്ടവന്നു. മൂത്തമകൾ മേരിയ്ക്ക് ഒരു പണക്കാരന്റെ മകനായ ജോയി മേരിയെ സ്നേഹിക്കുന്നു. ഗ്രാമത്തിലെ മറ്റു രണ്ടു പേർകൂടി അവളെ വിവാഹം കഴിക്കുവാൻ ആഗ്രഹിക്കുന്നു. അതിലൊന്നു ഭാര്യ മരിച്ചുപോയ യൂക്കാലി വിൽപ്പനക്കാരൻ കറിയയും മറ്റൊന്ന് പട്ടാളത്തിൽ ജോലി ചെയ്യുന്ന മാത്തുക്കുട്ടിയുമാണ്. എന്നാൽ മേരിയ്ക്കു ജോയിയെ മാത്രം വിവാഹം കഴിക്കുകയുള്ളു എന്നു മനസാ തീരുമാനിച്ചിരിക്കുകയുമാണ്. മകൾക്ക് വിവാഹാലോചനകൾ വന്നു തുടങ്ങിയപ്പോൾ ഒരു രണ്ടാംകെട്ടുകാരനാണന്ന കാരണത്താൽ കറിയയുമായുള്ള ആലോചന ആദ്യംതന്നെ നിരസിക്കപ്പെട്ടു. മത്തായി എന്ന ചെറുപ്പക്കാരനുമായുള്ള ആലോചന നടക്കുകയും സ്ത്രീധനം ഉറപ്പിച്ചു മനസ്സമ്മതവും നടത്തിയിരുന്നു. എന്നാൽ സമയത്തു സ്ത്രധനം നൽകാൻ തോമ്മായ്ക്കു സാധിക്കാതെ വന്നതിനെത്തുടർന്ന് ഇതു മുടങ്ങുകയും മറ്റു വഴികളൊക്കെ അടഞ്ഞതിനാൽ രണ്ടാംകെട്ടുകാരനായ കറിയായ്ക്കു തന്നെ മേരിയെ വിവാഹം കഴിച്ചു കൊടുക്കാമെന്നുള്ള തീരുമാനത്തിലെത്തുന്നു. ഇതിനിടെ മേരി ജോയിയുടെ കുട്ടിയെ ഉദരത്തിൽ വഹിക്കുന്നു. അവൾ തന്നെ വിവാഹം കഴിക്കുവാൻ ജോയിയോട് ആവശ്യപ്പെട്ടുവെങ്കിലും അയാൾ നിർദ്ദാഷണ്യം അവളെ കയ്യൊഴിഞ്ഞു. ഈ വിവരമറിഞ്ഞ് മാതാവ് ബോധരഹിതയായി വീഴുകയും താമസിയാതെ മരണമടയുകയും ചെയ്യുന്നു. അതിനിടെ പട്ടാളത്തിൽനിന്നു മാത്തുക്കുട്ടി എത്തുന്ന വിവരത്തിന് തോമ്മായ്ക്ക് എഴുത്തു കിട്ടുകയും മേരിയെ അയാൾ കല്ല്യാണം കഴിക്കുമെന്നുള്ള പ്രതീക്ഷ തോമ്മായ്ക്കുണ്ടാകുകയും ചെയ്തു. മകളെ വിവാഹവേഷത്തിൽ കാണാൻ അയാൾക്കു ധൃതിയായി. പിതാവിനുവേണ്ടി മേരി വിവാഹത്തിനുള്ള പുടവകൾ അണിയുകയും ഗാനം ആലപിക്കുകയും ചെയ്തു. ആ വേഷമണിഞ്ഞ് അവൾ ജീവൻ ത്യജിക്കുന്നു. തോമ്മാ തനിക്കുള്ള എല്ലാം വസ്തുവകകളും ഉപേക്ഷിച്ച് തന്റെ മാതാവിനോടും ഇളയ മകളോടുമൊപ്പം എങ്ങോട്ടെന്നറിയാതെ തിരിച്ചുപോകുന്നു. ഒപ്പം വിശ്വസ്തനായ നായയും. കാറ്റും കോളും നിറഞ്ഞ കരകാണാക്കടലിൽ ജീവിതമാകുന്ന കടലാസുതോണിയിൽ ഒറ്റപ്പെട്ടുപോയ തോമ്മ എന്ന കഥാപാത്രം ഈ നോവലിനെ ജീവസ്സുറ്റതാക്കുന്നു.\n1971 ൽ മുട്ടത്തുവർക്കിയുടെ ഈ പ്രശസ്ത നോവൽ സംവിധായകൻ കെ.എസ്. സേതുമാധവൻ അതേ പേരിൽത്തന്നെ സിനിമാക്കിയിരുന്നു. സത്യൻ, മധു, ജയഭാരതി എന്നിവരായിരുന്നു നോവലിന്റെ സിനിമാരൂപത്തിൽ പ്രധാന കഥാപാത്രങ്ങളെ അവതരിപ്പിച്ചത്.\n"https://ml.wikipedia.org/w/index.php?title=കരകാണാക്കടൽ_(നോവൽ)&oldid=2583565" എന്ന താളിൽനിന്ന് ശേഖരിച്ചത്


വാരണാസിയിലെ സ്ഥാനാര്‍ഥിയെ മാറ്റി മഹാസഖ്യം – East Coast Daily Malayalam\nApr 29, 2019, 04:55 pm IST\nലഖ്‌നൗ:വാരണസിയില് നരേന്ദ്രമോദിക്കെതിരെ മുന് ബിഎസ്എഫ് ജവാന് തേജ് ബഹാദൂര് എസ്പി-ബിഎസ്പി സഖ്യത്തിന്റെ സ്ഥാനാര്‍ത്ഥിയാകും.\nമഹാസഖ്യം ശാലിനി യാദവിനെ ആയിരുന്നു നേരത്തെ സ്ഥാനാര്‍ഥിയായി പ്രഖ്യാപിച്ചിരുന്നത്. ബിഎസ്എഫ് ജവാന്‍മാര്‍ക്ക് മോശം ഭക്ഷണം വിളമ്പിയത് വിമര്‍ശിച്ചതിന്റെ പേരില് സര്‍വ്വീസില് നിന്നും പുറത്താക്കപ്പെട്ട തേജ് ബഹാദൂര് യാദവ്.\nബിഎസ്എഫ് കോണ്‍സ്റ്റബിളായിരിക്കെ തേജ് ബഹാദൂര് ജവാന്‍മാര്‍ക്ക് മോശം ഭക്ഷണം നല്‍കുന്നതിനെതിരെ രംഗത്തെത്തിയത്. സഹപ്രവര്‍ത്തകര്‍ക്ക് മോശം ഭക്ഷണം വിളമ്പുന്നതിന്റെ വീഡിയോ സമൂഹ മാധ്യമങ്ങളില് പോസ്റ്റ് ചെയ്ത തേജ് ബഹാദൂറിനെ അച്ചടക്ക ലംഘനത്തിന്റെ പേരില് സര്‍വ്വീസില് നിന്ന് പരിച്ചിവിടുകയായിരുന്നു. 2017 ലാണ് ഏറെ വിവാദമായ സംഭവമുണ്ടായത്.\nവാരണസിയില് നരേന്ദ്ര മോദിക്കെതിരെ മത്സരിക്കുമെന്ന് തേജ് ബഹാദൂര് നേരെത്തെ വ്യക്തമാക്കിയിരുന്നു. ഏപ്രില് 22 ന് ശാലിനി യാദവിനെ വാരണസിയിലെ സംയുക്ത സ്ഥാനാര്‍ത്ഥിയായി എസ്പി-ബിഎസ്പി സഖ്യം പ്രഖ്യാപിച്ചിരുന്നു.\nsp BSP Varanasi modi


കഥച്ചെപ്പ്: November 2015\n2015, നവംബർ 24, ചൊവ്വാഴ്ച\nഎര്‍ച്ചക്കുളത്തെ കല്‍മലകള് (Erchakulam)\n8:45:00 PM Posted by പി കെ സുധി\nപ്രകൃതിയെ ചിലപ്പോള് കാണുമ്പോള് ഈ പ്രപഞ്ചത്തോളം പ്രായമായിട്ടും വികൃതിയൊട്ടും തീരാത്ത ഒരു കുട്ടിയെപ്പോലെ തോന്നും.\nനാഗര്‍കോവില് എര്‍ച്ചക്കുളത്തെത്തിയപ്പോള് പ്രകൃതിയൊരുക്കിയ കാഴ്ചകള്‍ക്കിടയില് വീണപ്പോള് അത് തീര്‍ത്തും ബോധ്യമായി.\nസഹ്യനിരകളുടെ തെക്കന് ഭാഗം. നീണ്ടു നിവര്‍ന്ന മലനിരകളുടെ വാല്‍പോലെയാണ് കാണപ്പെടുന്നത്. നെല്‍പ്പാടങ്ങള്‍ക്കും കുളങ്ങള്‍ക്കുമിടയിലെ ഇടനാട്ടിലേയ്ക്ക് അതങ്ങനെ അലസം നീണ്ടുകിടക്കുന്നു.\nഒരു വികൃതിക്കുട്ടി വാരിക്കൂട്ടിയ കല്‍ക്കെട്ടുകള്, മാനംമുട്ടെ കല്ലെറിഞ്ഞു കൂട്ടിയൊരുക്കിയ മലനിരകള്. അതും പോരാത്തതിന് അവന് വിവിധ നിറത്തിലെ ചായം പൂശി മലനിരകളെ അലങ്കരിക്കാനുള്ള ശ്രമവും നടത്തിയിരിക്കുന്നു.\nപച്ചപാടത്തിനുമപ്പുറത്തെ ഗിരിക്ക് ഒരു വെണ്‍മേഘച്ചുമട് എടുത്തു നില്‍ക്കാന് കൊടുത്താലോ? അതിന് കോടമഞ്ഞിന്റെ വെണ്‍മീശ വച്ചുകൊടുത്താലെങ്ങനെ? കഷണ്ടിത്തലക്കാരാണ് ഇവിടെയുള്ള ചില പാറക്കെട്ടുകള്.\nനീലമലനിരകള്‍ക്കു മുന്നില് പാടം കുളം എന്നിവയെ ഇരുത്തി ഒരു ചിത്രം എടുക്കാനുള്ള സാധ്യതകള് തരുന്നതാണ് ഈ പ്രകൃതി..\nമലകളുടെ ദൃശ്യവൈവിധ്യവും നിശ്ശബ്ദതയും അലിഞ്ഞതാണ് എര്‍ച്ചക്കുളത്തിന്റെ ഓര്‍മ്മ പത്രം. കാട്ടില് നിന്നുള്ള മയിലൊച്ചയും കിളികൂജനവും കാറ്റിന്റെ മൂളലും മാത്രം അവിടെ മുഴങ്ങും.\nനാഗര്‍കോവിലെ എര്‍ച്ചക്കുളത്ത് കണ്ട ഈ കാഴ്ചകള് ഒരു തുലാമഴപെയ്ത്തിന്റെ ബാക്കി പത്രമാണ്. തുലാമേഘങ്ങള്‍ക്കിടയിലൂടെ മങ്ങിവീഴുന്ന വെയില് വരച്ച ചിത്രങ്ങള്.\n0 comments Labels: യാത്ര\n8:13:00 PM Posted by പി കെ സുധി\nഎന്റെ ഗള്‍ഫവധി തീരാനിനി ഒരാഴ്ച കൂടി മാത്രമേയുള്ളു. മുന്നിലുള്ള മണിക്കൂറുകള് ഞാനെണ്ണിവച്ചിരിക്കുകയാണ്.\nഅടുക്കളയില് നിന്നും അവളെത്തുതിനു മുമ്പുള്ള ചെറിയ ഇടവേള.\nഭാര്യയെനിക്ക് ചെയ്തു തന്ന ഫേസ്ബുക്ക് അക്കൗണ്ട് നോക്കിയിരിക്കുകയാണ് ഞാന്. അവള് തന്നെ എനിക്കുള്ള മിത്രങ്ങളെയും സംഘടിപ്പിച്ചു തന്നിരുന്നു. വിവിധ ഭൂഖണ്ഡങ്ങളില് കിടക്കുന്ന ഞങ്ങളെല്ലാം ഒരു വലയ്ക്കുള്ളിലായതു പോലെ തുടക്കത്തിലെനിക്ക് തോന്നി. നേരിട്ടറിവില്ലാത്തവരുമായുള്ള ചങ്ങാത്തം. അതിലെനിക്കൊരു അസ്‌ക്യതയുമുണ്ടായിരുന്നു.\nകേരളനാടു വിട്ടതോടെ എനിക്കൊരു സ്‌നേഹിതനേയും സമ്പാദിക്കാനായില്ല. അത്തരമൊരു കുറവ് ഇതോടെ തീര്‍തായി ഞാന് കരുതാന് തുടങ്ങി. സത്യത്തില് മണല്‍ക്കാറ്റും മണലും മാത്രമേ എന്റെ ജീവിതത്തിലുള്ളു. ഞാനനുഭവിച്ചിരു ഊഷ്മളതകള് മറ്റേതോ ജന്മത്തിലുള്ളതാണ്. ഈ മണിയറ പോലും എപ്പോള് വേണമെങ്കിലും മൂടപ്പെട്ടുപോകാവുന്ന ഒരു മരുപ്പച്ചയായിട്ടാണ് എനിക്കനുഭവപ്പെടുത്.\nഅങ്ങനെയതില് വിരല് തൊട്ടു നീക്കിയും ചുരുക്കിയുമൊക്കെ മുബൈലുമായി ഇരിക്കു നേരത്താണ്. പ്രവീണിന്റെ സന്ദേശമെത്തിയത്. അവന് തോണിക്കടവില് കുടുങ്ങിക്കിടക്കുന്നു. ഈ രാത്രിയില് വീട്ടിലത്തിക്കാന് ബൈക്കുമായി ഞാനെത്തുമോ?\nഅവന്റെ ആവശ്യമെ സ്പര്‍ശിച്ചു. തുണിമാറാന് ഞാനെഴുേറ്റു.\nഭാര്യയെ െകട്ടിലില് പിടിച്ചിരുത്തി.\nഇതു ചാറ്റിംഗാണ്. നമ്മളവരോട് ചാറ്റു ചെയ്തു കൊണ്ടിരുാല് മാത്രം മതി.\nയ്യോ. നീയെത്ര നേരായി അവിടെ നിക്കണു?\nതുടര്‍ന്ന് ഒരു മൂന്നാലു മിനുട്ടുകള് കൊണ്ട് കുറച്ച് പോസ്റ്റുകള് വായിക്കണം. അതിനു ലൈക്കടിക്കണം. അപ്പോള് അവന്റെ മറുപടി വരും. ഉടനെ അടുത്ത ചോദ്യം അല്ലെങ്കില് മറുപടി. അതിലും ഒരല്പം ഗ്യാപ്പിടണം.\nഅങ്ങനെ വെറുതെ അക്ഷരങ്ങള് കുത്തിക്കുത്തി നേരം കളയണം. ഒടുവിലത് വരാണ്ടാവും. അവന്റെ ശല്യം തീരും.\nപിന്നെ നമ്മളിങ്ങനെ കിടന്നുറങ്ങും.\nഅതു പറഞ്ഞ് അവളെന്റെ ദേഹത്തോട് ഇങ്ങനെ ചാഞ്ഞുകിടന്നു.\nഎഫ്.ബി. യിലെ ചങ്ങാത്തം ഒരു ഓട്ടവലയ്ക്കുള്ളിലെ കൂട്ടുചേരലാണ്. അതില് നിെപ്പോള് വെണമെങ്കിലും ഊര്‍ുപോകാം.\nനാട്ടില് നിന്നും ഞാനൊരു വേദാന്തം കൂടിപ്പഠിച്ചു.\n0 comments Labels: കഥ\n2015, നവംബർ 15, ഞായറാഴ്‌ച\nബിമകളുടെ ലോകം (BIMA)\n8:57:00 PM Posted by പി കെ സുധി\nഇന്നു നാം നേരിടുന്ന ജൈവവൈവിധ്യ നാശത്തിന് എതിരെ തികച്ചും ശാസ്ത്രബോധത്തോടെ കുട്ടികളുടെ മനസ്സിലേക്ക് ആഴ്ത്തിയിറക്കുന്ന രസകരമായൊരു നേവലാണ് പി കെ സുധിയുടെ ബിമകളുടെ ലോകം. ശാസ്ത്രം നമ്മളെ പഠിപ്പിച്ചു തരുന്നതല്ല മറിച്ച് ശാസ്ത്രത്തിലൂടെ രസകരമായി, അറിയപ്പെടാത്ത ഒരു ജൈവവൈവിധ്യ സമൂഹത്തിന്‍റെ ഉള്‍ക്കാഴ്ച്ചകള് നമ്മിലേക്കു കൊണ്ടുവരാനാണ് എഴുത്തുകാരന് ശ്രമിക്കുന്നത്.\nബിമകളുടെ ലോകത്തിൽ പരിഭാഷ തിരിച്ചറിയുന്ന ജന്തു ഭാഷയിൽ ഗവേഷണം നേടിയ ജോണിനേയും ജീവികളുടെ പരിണാമം സംബന്ധിച്ച പഠനത്തിൽ മികവുറ്റ കെയ്സിനേയും പരിചയപ്പെടുന്നു. ഇന്നത്തെ ജനത്തിന് പരിസ്ഥിതിയോടുള്ള കാഴച്ചപ്പാടിൽനിന്നും വ്യത്യസ്തമായി ജൈവവൈവിധ്യനാശത്തിൽ അലോസരപ്പെടുന്നവരാണിവർ. നമ്മള് കുട്ടികളുടെ മനസ്സിൽ സാധാരണയായി ഉണ്ടാകുന്ന ചിന്തകള് , മനുഷ്യസമാനമായ ജീവികള് ഭൂമിയിലോ ഗ്രഹങ്ങളിലോ ഉണ്ടോ?. അങ്ങനെ ആരാലും കണ്ടുപിടിക്കപ്പെടാത്ത ഗ്രഹങ്ങള് ഉണ്ടോ?. ഇതൊക്കെ പി.കെ സുധി കഥയിലൂടെ ചോദിക്കുന്നു.. ഈ ചിന്തകള് തന്നെയാണ് ഇവരേയും ഒരു വലിയ യാത്രയിലേക്ക് പ്രേരിപ്പിച്ചതും പിന്നീട് ആമസോൺ കാടുകളിലെ നിഗൂഢമായ ഒരു പ്രദേശത്ത് ആ യാത്ര എത്തിച്ചേരുന്നതിനും സഹായിച്ചത്. അവിടെക്കണ്ട മനുഷ്യസമാനമായ ജീവികളുടെ ചലനങ്ങളും , ഭാഷ നിരീക്ഷിക്കുകയും അവർക്ക് 'ബിമ' എന്ന് പേരിടുകയും ചെയ്തു. ദിവസങ്ങള് കഴിഞ്ഞിടുമ്പോള് അത് ഇന്നത്തെ ജനതയെപ്പോലെ കാശിനുവേണ്ടി ഭൂമിയെപ്പോലും വിൽക്കാൻ തയ്യാറായവരിൽനിന്നും ജൈവവൈവിധ്യസംസ്കാരത്തെ കാത്തു സൂക്ഷിക്കാനായി ഈ പ്രദേശത്തെ ഒരു തരത്തിൽ ഒളിപ്പിച്ചു വയ്ക്കുന്ന കുറച്ചു ശാസ്ത്രജ്ഞരുടെ ബുദ്ധിയാണെന്ന് അവർക്ക് മനസ്സിലായില്ല.\nപ്രകൃതിയെ ചൂഷണം ചെയ്യുന്ന ഇന്നത്തെ സമൂഹം ഓർക്കുന്നില്ല ഇവരെപ്പോലെ ജൈവവൈവിധ്യ സംസ്കാരത്തെ തേടി നമുക്കും ദൂരെയാത്രക്ക് പോകേണ്ടിവരുമെന്ന്. അവയെ നശിപ്പിക്കുന്ന നമുക്ക് പരിഹാരം കണ്ടെത്താൻ കഴിയുമെങ്കിൽക്കൂടി ശ്രമിക്കാറില്ല. ചൂഷണങ്ങള് നിറഞ്ഞ ഒരു ശാസ്ത്രലോകത്തിലാണ് ഇന്ന് നാം ജീവിക്കുന്നത്. ബിമകളുടെ ലോകത്തിലൂടെ ഗ്രന്ഥകർത്താവ് വെളിച്ചപ്പെടാത്ത ഒരു സമൂഹത്തെ ആവിഷ്ക്കരിക്കുകയാണ്. കുട്ടികളിൽ ശാസ്ത്രബോധമുണ്ടാക്കുന്ന ഒരു കഥയാണിത്. "ഭാരതീയർ മൃഗങ്ങളേയും സസ്യങ്ങളേയും സ്വജാതികളായി കാണുന്ന വലിയ സംസ്കാരത്തിന്‍റെ ഉടമകളാണെന്ന് മുത്തഛൻ പറയാറുണ്ട് " കഥയില് ജോണ് പറയുന്ന മുത്തച്ഛന്റെ അഭിപ്രായത്തോട് പൂര്‍ണമായി യോജിക്കാന് കഴിയില്ല.കാരണം ഭാരതീയര് ഇന്നു പ്രകൃതിയില് നിന്നും വളരെ അകലെയാണ്.\nപൂജ -ക്ലാസ്9ജി എച്ച് എസ് കരിപ്പൂര്\nബിമകളുടെ ലോകം എന്ന പി.കെ സുധിയുടെ ഗ്രന്ഥം തീർത്തും ഒരു ശാസ്ത്രനോവലാണ്. ശാസ്ത്രവും സാഹസികതയും കൗതുകവും ഒത്തുചേർന്ന കൃതിയാണ് ബിമകളുടെ ലോകം. ഈ നോവൽ കുട്ടികള്‍ക്കു വേണ്ടി തയ്യാറാക്കപ്പെട്ടതാണ്. ഈ കഥയിൽ ശാസ്ത്രം പഠിപ്പിക്കുന്നില്ല. എന്നാൽ ശാസ്ത്ര ബോധമുണ്ട്. മാനവികതയ്ക്ക് ചേർന്ന ഒരിടമുണ്ട്. ഇന്നത്തെ സമുഹത്തിന് അത് അത്യാവശ്യവുമാണ്. പ്രത്യേകിച്ച് കുട്ടികള്‍ക്ക്. ലോകത്തിലെ വെളിച്ചപ്പെടാത്ത സമൂഹത്തെ ഈ കഥ ആവിഷ്ക്കരിക്കുന്നു.\nഇവരുടെ കൂട്ടത്തിലെത്തപ്പെടുന്നത് രണ്ടു സർവ്വകലാശാല വിദ്യാർത്ഥികളാണ്. ജോണും,കെയ്സും. ഇവർ ശാസ്ത്രത്തെ സ്നേഹിക്കുന്നവരാണ്. ജോണിന്‍റെയും കെയ്സിന്‍റെയും ശാസ്ത്ര ഗവേഷണത്തിലുള്ള താല്‍പര്യം അവരെ സാഹസിക യാത്രയിലേക്ക് നയിക്കുന്നു. അങ്ങനെ ശാസ്ത്രത്തിന്‍റെ രുചി നുകരാൻ വേണ്ടി പുറപ്പെടുന്ന അവർ ചെന്നെത്തപ്പെടുന്നത് തീർത്തും നിഗൂഢതകള് നിറഞ്ഞ ലോകത്താണ്. ആമസോണിലെ വന്യമായ നിഗൂഢതകളെക്കുറിച്ച് ജോണിനിന്റെ അച്ഛൻ എപ്പോഴും പറയുമായിരുന്നു. അവിടെ മനുഷ്യൻ കണ്ടെത്തിയിട്ടില്ലാത്ത ധാരാളം പക്ഷികളുണ്ട് എന്ന് ജോൺ കേട്ടിട്ടുണ്ട്. പക്ഷേ ആ കേള്‍വി ഇപ്പോള് യഥാർത്ഥ്യമായിരിക്കുകയാണ് ഇവരുടെ മുൻപിൽ. പക്ഷിയാണോ മനുഷ്യരാണോ എന്ന് തിരിച്ചറിയാത്ത ഒരു കൂട്ടം. പുതിയൊരു ജീവിയെ കണ്ടെത്തിയാൽ അതിന് പേരിടേണ്ടേ, അവർ അതിനെ ബിമ എന്ന് വിളിച്ചു. birdന്‍റെ biയും manന്‍റെ maയും ചേർന്നാൽ ബിമ. അവർ അവരെ സസൂക്ഷമം നിരീക്ഷിച്ചു. പലതും പക്ഷികളോടും മനുഷ്യരോടും സാമ്യമുണ്ട്. ഭക്ഷണ രീതികള് രണ്ടു വിഭാഗത്തോടും ഇണചേർന്നതാണ്.\nഅവസാനം വായനക്കാരന്റെ ആകാംഷയ്ക്കു വിരാമമിട്ടുകൊണ്ട് ബിമകളുടെ രഹസ്യത്തിന്റെ ചുരുളഴിയുന്നു. ഒരു ബിമ പെൺകുട്ടി തന്റെ കൊക്ക് ഊരിമാറ്റി ജോണിന്‍റെയും കെയ്സിന്‍റെയും സഹപാഠിയായ ട്രീനയായി മാറുന്നു. ഇവളാണ് യൂണിവേഴ്സിറ്റിയിലെ കുട്ടികള്‍ക്കിടയില് നിന്നും ജോണിനേയും കെയ്സിനേയും ഈ ഉദ്യമത്തിനായി തെരഞ്ഞെടുത്തത്. ബിമകള് പക്ഷികളൊന്നുമല്ല ഭൂമിയിലെ രീതികളും സബ്രദായങ്ങളും മടുത്തുകൊണ്ട് ഇവിടെ വന്ന് താമസിക്കുകയാണ്.\nപുതിയൊരു സംസ്കാരമാണ് ബിമകളുടെ ലോകം ചിത്രീകരിക്കുന്നത്.ചെറിയ കുട്ടികള്‍ക്കു പോലും വളരെ നന്നായി മനസിലാക്കാൻ കഴിയുന്നതാണ് ഈ കഥ. ബിമകളുടെ ലോകത്തിൽ . ചിലർക്കു തുടക്കത്തിൽ ചെറിയ മടുപ്പു തോന്നിയേക്കാം പക്ഷേ തുടർന്നു വായിക്കുമ്പോള്  നമ്മെ മറ്റൊരു ലോകത്തിലേക്ക് ഈകഥ കൂട്ടിക്കൊണ്ടു പോകും.\nറിസ്വാന എം എസ്-ക്ലാസ്9ജി എച്ച് എസ് കരിപ്പൂര്\n0 comments Labels: പുസ്തകം\n2015, നവംബർ 13, വെള്ളിയാഴ്‌ച\n7:27:00 PM Posted by പി കെ സുധി\nഞങ്ങളുടെ വീടുകള്‍ക്കിടയിലൊരു മതിലുണ്ട്. അതിനു മുകളില് പൊതുവസ്തുക്കള് പോലെ രണ്ടു പൂച്ചകളും.\nഅവരിലൊരാള് ചെറുതാണ്. അവന് അമ്മിഞ്ഞപ്പാല് ലേശമേ കി'ട്ടിക്കാണുള്ളു. തടിയനൊരു കാര്‍വണ്ണനായതിനാല് ഞങ്ങളുടെ വീ'ട്ടിലവന് കൃഷ്ണന് കുട്ടയായി അിറയപ്പെട്ട'ു. ചെറിയോന് രാമന്‍കു'ട്ടിയും.\nഅയലത്തെ കത്രീന്‍ച്ചേ'ട്ടത്തി ച്ച്. ച്ച്. എു വായ്ക്കുള്ളി അമര്‍ത്തി ശബദ്മുണ്ടാക്കുമ്പോള് കൃഷ്ണന്‍കുട്ട'ി & രാമന്‍കു'ട്ടി കൊതിമൂത്ത് അപ്പുറത്തേയ്ക്ക് ചാടും. അേരത്തവര് ജോസണും ജോസൂട്ട'ിയുമാണ്. ജോസൂട്ട'ി നമ്മുടെ ചെറിയോന് രാമന്‍കു'ട്ടിയാന്നേ! എത്ര കൂടുതലുണ്ടായാലും ചിക്കന് മുള്ളുകള് മുരണ്ടുകൊണ്ടേ അവറ്റ കറുമുറെ തിന്നുള്ളു. അതു പൂച്ച ജന്മം! ഇനി വെറും തലയും മീന്‍വാലുമേ നമ്മുടെ തറവാ'ട്ടടുക്കളയില് നിന്നും കി'ട്ടുള്ളുവെങ്കിലും അവിടെ കത്തിയെടുക്കേണ്ട താമസം ഒറ്റക്കുതിപ്പിന് മതില് താണ്ടി അവര് വടക്കേ മുറ്റത്ത് റെഡി.\nഅപ്പുറത്ത് ജോസ ഇപ്പുറത്ത് കൃഷ്ണന് കുട്ട'ി. അവിടെ എല്ലിന് കൂട്ട'ം. ഇവിടെ മീന്‍വാല്. ഒു ചിന്തിച്ചാല് മതിലുകള്‍ക്കപ്പുറത്തുമിപ്പുറത്തും നിന്നും നമ്മളെന്തിന്?\nഞാന് വലിയ ഫിലോസഫിയൊും പറഞ്ഞതല്ലേ! നിതേ്യാമുള്ള അവറ്റകളുടെ മതിലുചാട്ട'ം കണ്ടപ്പോള് തോന്നിയതാന്നേ!\nജനയുഗം വാരാന്തം 8.11.2015


ജൈവകൃഷി : കൊത്തും കിളയും പുതയിടലും\nകൃഷിയുടെ ഭാഗമായി മണ്ണില് നടത്തുന്ന ഏറ്റവും വലിയ ഇടപെടല് കൊത്തും കിളയുമാണ്. പ്രകൃതിയുടെ ക്രമങ്ങള്‍ക്ക് ഏറ്റവും വിരുദ്ധമായ കാര്യവും. ഇതു തന്നെ. അതുകൊണ്ട് പ്രകൃതികൃഷി കിളയ്ക്കുന്നതിനും മണ്ണിളക്കുന്നതിനുമെല്ലാം എതിരാണ്. എന്നാല് ജൈവകൃഷി കിളയ്ക്കുന്നതിനെതിരല്ല. പക്ഷേ, കിള പരമാവധി കുറയ്ക്കാവുന്ന രീതിയില് പുതയിട്ടും മറ്റും മണ്ണിനെ സംരക്ഷിക്കുന്നതിനാണ് ഊന്നല് കൊടുക്കുന്നത്. മണ്ണിളക്കുന്നതിന്‍റെ ഏറ്റവും വലിയ പ്രശ്നം മണ്ണിളക്കുന്നതിന്‍റെ ഏറ്റവും വലിയ പ്രശ്നം മണ്ണൊലിപ്പാണ്. വിലപ്പെട്ട മേല്‍മണ്ണ് ഒഴുകിപ്പോകുന്നത് കിളച്ചിളക്കിയിടുമ്പോഴാണ്.\nപ്രധാനമായും രണ്ടുകാര്യങ്ങള്‍ക്കു വേണ്ടിയാണ് കിളച്ചു മണ്ണിളക്കേണ്ടതായി വരുന്നത്. ഒന്നാമതായി നടീലിനും വിത്തുപാകലിനും വേണ്ട തടമോ കുഴിയോ എടുക്കുന്നതിനുവേണ്ടി. രണ്ടാമതായി കളയിളക്കുന്നതിനുവേണ്ടി.\nകിള വേണ്ടിവരുന്ന സാഹചര്യങ്ങള് തീരെ കുറവാണെന്നതാണ് വാസ്തവം. ദീര്‍ഘകാല വിളകളുടെ കാര്യത്തില് കിളയ്ക്കേണ്ട ആവശ്യമേയില്ല. കേരളത്തില് ഏറ്റവും കൂടുതല് കൃഷിചെയ്യുന്നതും ദീര്‍ഘകാല നാണ്യവിളകളായ റബ്ബര്, കുരുമുളക്, തെങ്ങ്, ഏലം, കമുക്, കാപ്പി, തേയില തുടങ്ങിയവയാണല്ലോ. ഇവയുടെ കൃഷിയിടത്തില് മണ്ണ് ഇളക്കമുള്ളതാക്കാന് പയര്‍വര്‍ഗത്തില് പെട്ട ചെടികള് നട്ടുപിടിപ്പിക്കുകയും അവ വെട്ടി പുതയിടുകയും ചെയ്താല് മതി. പുതുക്കൃഷിയുടെയും ആവര്‍ത്തനക്കൃഷിയുടെയും സമയത്താണ് കിള വേണ്ടിവരുന്നത്.\nഭക്ഷ്യവിളകള് കൃഷിചെയ്യുന്ന സ്ഥലത്താണ് ഉഴവും കിളയും കൂടുതലായും സ്ഥിരമായും വേണ്ടിവരുന്നത്. ഇക്കാര്യത്തില് ഏറ്റവും ആശാസ്യമായരീതി ഏറ്റവും കുറഞ്ഞ കിള എന്നതാണ്. ഒരിക്കലും വളരെ താഴ്ചയില് മണ്ണ് കിളച്ചോ ഉഴുതോ മറിക്കരുത്. അഥവാ ഉഴവ് വേണ്ടിവന്നാല് അത് ചെരിവിനു കുറുകെയാകണം. ചെരിവിനൊത്തായിരിക്കരുത്. ചെരിവിനൊത്ത് ഉഴുതിട്ടാല് വെള്ളച്ചാലിലൂടെയെന്നപോലെ മേല്‍മണ്ണ് ഒഴുകിപ്പോകും. ഉഴവ് നടത്തുന്നത് കഴിഞ്ഞ കൃഷിയുടെ അവശിഷ്ടങ്ങള് മണ്ണിലേക്ക് ചേര്‍ക്കുന്നതിനുവേണ്ടിയായിരിക്കണം. അവയൊരിക്കലും ഏറെ താഴ്ചയിലേക്കു പോകേണ്ട കാര്യമില്ല. സ്ഥിരമായി പുതയിട്ടുകൊണ്ടിരിക്കുന്ന മണ്ണില്‍മേല്‍മണ്ണ് നല്ല ഇളക്കമുള്ളതായിരിക്കും. അതില് ഉഴവ് കൂടാതെ കൃഷിയാരംഭിക്കാനും കഴിയും. നെല്ലൊഴികെയുള്ള ഭക്ഷ്യവിളകളുടെ കാര്യത്തില് കിളയ്ക്കല് വേണ്ടിവന്നാലും നടീലിനു വേണ്ട ഏറ്റവും കുറഞ്ഞ സ്ഥലം മാത്രം ഇളക്കുന്നതായിരിക്കും നല്ലത്. പല വിളകള് മാറിമാറി കൃഷിചെയ്തു കൊണ്ടിരുന്നാല് കളകള് വളരുന്നതിനുള്ള സാധ്യത തീരെ കുറയും. അതിനാല് കളയെടുപ്പിനുള്ള കിളയും വേണ്ടിവരില്ല. കളകളെ കിളച്ചു മറിക്കുകയല്ല, വെട്ടി മണ്ണില് ചേര്‍ക്കുകയാണ് നല്ലത്.\nമണ്ണും ജലവും സംരക്ഷിക്കാനുള്ള പ്രവര്‍ത്തനങ്ങള് നിരവധിയാണ് കല്ലുകയ്യാലകള് നിര്‍മിക്കുന്നതും കൃഷിയിടം ചെരിവിനനുസരിച്ച് പല തട്ടുകളായി തിരിക്കുന്നതും വളരെ പണ്ടേയുള്ള രീതികളാണ്. ഏറ്റവും ചെരിവു കൂടിയ ഭൂപ്രദേശത്ത് അടുത്തടുത്ത് തട്ടുകളുണ്ടായിരിക്കുന്നതാണ് നല്ലത്. ഇവയ്ക്കു പുറമെ ആവരണ വിളകള് നട്ടു പിടിപ്പിക്കുന്നതും ശക്തിയായ വേരുപടലമുള്ള രാമച്ചം പോലെയുള്ള ചെടികള് ഇടയ്ക്കിടെ നിരയൊപ്പിച്ച് നട്ടുവളര്‍ത്തുന്നതുമൊക്കെ മണ്ണൊലിപ്പ് തടയുന്നതിനുള്ള വഴികളാണ്.\nമണ്ണു സംരക്ഷണം പോലെ തന്നെ പ്രധാനമാണ് ജലസംരക്ഷണവും. ഇതിനും ഏറ്റവും ഫലപ്രദമായ മാര്‍ഗം മണ്ണില് പുതയിടുന്നതാണ്. പുതയിട്ടു സംരക്ഷിച്ച സ്ഥലത്തായിരിക്കും ഏറ്റവുമധികം ജലം സംരക്ഷിക്കപ്പെടുക. ജൈവവസ്തുക്കള് അഴുകിച്ചേര്‍ന്ന മേല്‍മണ്ണ് സ്പോഞ്ച് വെള്ളം പിടിച്ചു നിര്‍ത്തുന്നതെങ്ങനെയോ അതേ രീതിയില് വെള്ളം സംരക്ഷിക്കുന്നു. ഇതിനു പുറമേ നടപ്പാക്കാവുന്ന മറ്റു കാര്യങ്ങളാണ് നീര്‍ക്കുഴികളുടെ നിര്‍മാണവും ചാലുകള്‍ക്കു കുറുകെ ചിറകളും കല്‍ക്കെട്ടുകളും നിര്‍മിക്കുന്നതും ചെരിവിനു കുറുകെ കിടങ്ങുകളെടുക്കുന്നതുമെല്ലാം.\nVisitor's Count 5318366


കാശ്മീരില് മഞ്ഞിടിച്ചില്:9സൈനികര് കൊല്ലപ്പെട്ടു\nഡാറ്റാസെന്റര് വിവാദം സി.ബി.ഐ അന്വേഷിക്കുമെന്ന് സര്‍ക്കാര്\nThursday 23rd February 2012 10:17am\nThursday 23rd February 2012 9:39am\nശ്രീനഗര്: ജമ്മു കശ്മീരില് രണ്ടിടത്തുണ്ടായ കനത്ത മഞ്ഞിടിച്ചിലില്9സൈനികര് കൊല്ലപ്പെട്ടു. സോന്‍മാര്‍ഗിലും ദാവറിലുമാണ് മഞ്ഞിടിച്ചിലുണ്ടായത്. ദാവറില്6പേരും സോന്‍മാര്‍ഗില് മൂന്നു പേരും കൊല്ലപ്പെട്ടുവെന്നാണ് പ്രാഥമിക റിപ്പോര്‍ട്ട്.\nപ്രദേശത്തെ മറ്റ് ചില സൈനികത്താവളങ്ങള് മഞ്ഞ് മൂടിയ നിലയിലാണ്. ദാവറിലെ സൈനിക ക്യാമ്പ് പൂര്‍ണമായും മഞ്ഞില്‍മൂടിയിരിക്കുകയാണ്. ഇവിടെനിന്നും ആറ് സൈനികരുടെ മൃതദേഹം കണ്ടെടുത്തിട്ടുണ്ട്. 10 സൈനികരെ ഇതുവരെ കണ്ടെത്താനായിട്ടില്ല. സൈന്യം തിരച്ചില് തുടരുകയാണ്. പ്രതികൂല കാലാവസ്ഥ കാരണം രക്ഷാപ്രവര്‍ത്തനങ്ങള് ദുഷ്‌കരമായിരിക്കുകയാണ്. കനത്തമൂടല്‍മഞ്ഞ് കാരണം ഹെലികോപ്റ്റര് ഉപയോഗിക്കാന് കഴിയുന്നില്ല.


Ayurvedic research has potential in the field of psychology: Dr. Robert Schneider\nമനശാസ്ത്ര മേഖലയിൽ ആയുർവേദ ഗവേഷണങ്ങൾക്ക് സാധ്യതയേറെ : ഡോ. റോബർട്ട് ഷിനൈഡർ\nPublished on : 17 Mar, 2021 , 10:34 am\nതിരുവനന്തപുരം: കോവിഡ് പശ്ചാത്തലത്തിൽ മാനസിക സമ്മർദ്ദങ്ങളും പിരിമുറുക്കങ്ങളും വ്യാകുലതകളുംഅനുഭവിക്കുന്നവരുടെ എണ്ണം ക്രമാതീതമായി വർധിക്കുകയാണെന്നും മനശാസ്ത്ര മേഖലയിൽആയുർവേദ ഗവേഷണങ്ങൾക്ക് വലിയ സാധ്യത ഉണ്ടെന്നും മഹാർഷി ഇന്റർനാഷണൽ യൂണിവേഴ്സിറ്റി(യു.എസ്.എ) ഡയറക്റ്റർ ഡോ. റോബർട്ട് ഷിനൈഡർ പറഞ്ഞു. ഗ്ലോബൽ ആയുർവേദ ഫെസ്റ്റിവെല്ലിൽ ആയുർവേദ ഗവേഷണങ്ങളെക്കുറിച്ച്\nനടന്ന സെമിനാറിൽ സംസാരിക്കുകയിരുന്നു അദ്ദേഹം. ലോകത്തകമാനം 100 മില്ല്യൺ കോവിഡ് കേസുകളിൽ2മില്ല്യൺ മരണങ്ങൾ നടന്നതായി കണക്കാക്കുന്നു. ഇതിൽ ഒറ്റപ്പെടലും മാനസിക സമ്മർദ്ദവും കാരണമുള്ള മരണസംഖ്യ കൂടുതലാണ്.\nശാരീരിക പ്രതിരോധ ശേഷിക്കൊപ്പം മാനസിക പ്രതിരോധശക്തിയുടെ ആവശ്യകതായാണ് ഇത്കാണിക്കുന്നതെന്നും അദ്ദേഹം പറഞ്ഞു.\nമനസ്സിന്റെയും ശരീരത്തിന്റെയും അസന്തുലിതമായ അവസ്ഥയാണ് രോഗം എന്നും മാനസിക ആരോഗ്യത്തെ വില കുറച്ച് കാണരുതെന്നും യൂണിവേഴ്സിറ്റി ഓഫ് മിലൻ പ്രൊഫസർ ഡോ. അന്റനെല്ല ഡെൽ ഫേവും അഭിപ്രായപ്പെട്ടു. പാശ്ചാത്യ രാജ്യങ്ങളിൽ യോഗ, ധ്യാനം തുടങ്ങിയവക്ക് പ്രചരണം വർധിച്ചു വരുകയാണെന്നും അവർ ചൂണ്ടികാട്ടി.\nനാലമത് ഗ്ലോബൽ ആയുർവേദ ഫെസ്റ്റിവലിനോടനുബന്ധിച്ച് നടന്ന സെമിനാറിൽ സന്ധിവാത ചികിത്സയിൽ ആയുർവേദത്തിന്റെയും അലോപ്പതിയുടെയും സാധ്യതകൾ, ആയുർവേദത്തിലെ ക്ലിനിക്കൽ പഠനങ്ങൾ,ഗവേഷണങ്ങളിലെ ജർമ്മൻ സംഭാവനകൾ തുടങ്ങിയ വിഷയങ്ങളിൽ യൂണീവേഴ്സിറ്റി ഓഫ്കാലിഫോർണിയ ലോസ് ആഞ്ചലസ് പ്രൊഫസർ ഡോ.ഡാനിയൽ ഇ ഫ്രസ്റ്റ്, ഡോ.വാൽദിസ് പിരാഗ്, ഡോ.ക്രിസ്റ്റ്യൻ കെസ്ലർ എന്നിവർ സംസാരിച്ചു. ആയുഷ് നാഷണൽ റിസർച്ച് പ്രൊഫസർ ഡോ. ഭൂഷൺ പട് വർധൻ, ഡോ.രാം മനോഹർ പി


കൊല്ലത്തെ വിസ്മയയുടെ മരണം കേരളത്തിൽ പുതിയ തരഗം. പരാതികെട്ടഴിച്ച് സ്ത്രീകള്. - Pravasabhumi\nകൊല്ലത്തെ വിസ്മയയുടെ മരണം കേരളത്തിലെ സ്ത്രീകള്‍ക്ക് സ്ത്രീധനത്തിനും അതിന്‍റെ പേരില് ഉണ്ടാകുന്ന പീഢനങ്ങള്‍ക്കുമെതിരെ പ്രതികരിക്കുവാനുള്ള പുതിയ പ്രചോദനം ആയിരിക്കുകയാണ്. സ്ത്രീധനത്തിനെതിരെ പൊതുസമൂഹത്തിൽ ഉയർന്നിരിക്കുന്ന പൊതുവികാരം പരാതികളായി പൊലീസിന് സമീപത്തേക്ക് എത്തിത്തുടങ്ങി. സ്ത്രീധനവുമായി ബന്ധപ്പെട്ട കാര്യങ്ങള് അന്വേഷിക്കുന്നതിനു സംസ്ഥാന സര്‍ക്കാര് പുതുതായി നിയമിച്ചിരിക്കുന്ന സ്റ്റേറ്റ് നോഡല് ഓഫീസര്‍ക്ക് ആദ്യദിനമായ ഇന്നുമാത്രം ലഭിച്ചത് 108 പരാതികൾ. പത്തനംതിട്ട ജില്ലാ പോലീസ് മേധാവിയായ ആര്. നിശാന്തിനിയാണ് സ്ത്രീധന പ്രശ്നങ്ങൾ കൈകാര്യം ചെയ്യുന്ന സംസ്ഥാന നോഡൽ ഓഫീസർ.\nഇന്ന് നിശാന്തിനിയുടെ മൊബൈല് ഫോണില് വിളിച്ചാണ് 108 പേരും പരാതി നൽകിയത്. ഗാര്‍ഹികപീഡനം, സ്ത്രീധനവുമായി ബന്ധപ്പെട്ട പരാതികള് എന്നിവ അറിയിക്കുന്നതിന് പോലീസ് ആരംഭിച്ച അപരാജിത എന്ന സംവിധാനത്തില് ഇ-മെയില് വഴി ഇന്ന് 76 പരാതികള് ലഭിച്ചിട്ടുണ്ട്. ഈ പദ്ധതിയുടെ മൊബൈല് നമ്പറില് വിളിച്ച് പരാതിപ്പെട്ടത് 28 പേരാണ്. ഇന്ന് വൈകിട്ട് ഏഴ് മണിവരെയുള്ള കണക്കാണിത്.\nസ്റ്റേറ്റ് നോഡല് ഓഫീസറുടെ മൊബൈല് നമ്പര് 9497999955 ആണ്. ഗാര്‍ഹികപീഡനവും സ്ത്രീധനവുമായി ബന്ധപ്പെട്ട പരാതികള് aparajitha.pol@kerala.gov.in എന്ന ഇമെയിൽ വിലാസത്തിലാണ് അയയ്ക്കേണ്ടത്. ഫോണ് 9497996992.\n← വാക്‌സിൻ സ്ലോട്ട് കിട്ടാൻ പുതിയ വെബ്‌സൈറ്റ്.\nവനിത കമ്മീഷന് അദ്ധ്യക്ഷ എം.സി ജോസഫൈനെതിരെ പ്രതിക്ഷേധം ഇരമ്പുന്നു →


ടീം ഇന്ത്യക്കു വധ ഭീഷണി!! ഒരാള് പിടിയില്... അറസ്റ്റിലായത് അസം സ്വദേശി - Malayalam MyKhel\n» വധഭീഷണി, ഇന്ത്യന് ടീമിലെ എല്ലാവരെയും തീര്‍ക്കും!! യുവാവ് പിടിയില്, ഒരാഴ്ചയ്ക്കിടെ രണ്ടാമത്തേത്\nUpdated: Friday, August 23, 2019, 12:18 [IST]\nദില്ലി: വെസ്റ്റ് ഇന്‍ഡീസില് പര്യടനം നടത്തുന്ന ഇന്ത്യന് ക്രിക്കറ്റ് ടീമിന് വധഭീഷണി. സംഭവത്തില് മഹാരാഷ്ട്ര പോലീസിലെ ഭീകര വിരുദ്ധ സ്‌ക്വാഡ് (എടിഎസ്) ഒരാളെ അറസ്റ്റ് ചെയ്തു. അസ്സമില് നിന്നുള്ള 19 കാരനാണ് ഇന്ത്യന് ടീമിലെ എല്ലാവരെയും വക വരുത്തുമെന്ന് ഭീഷണി മുഴക്കിയത്.\nഇതാദ്യമായല്ല ഇന്ത്യന് ടീമിനു നേരെ ഭീഷണിയുയരുന്നത്. ദിവസങ്ങള്‍ക്കു മുമ്പ് ഇന്ത്യന് സംഘത്തിനു ഭീകരാക്രമണ മുന്നറിയിപ്പുണ്ടെന്നു റിപ്പോര്‍ട്ടുകള് വന്നിരുന്നു. ഇന്ത്യന് ടീമിനെ അപായപ്പെടുത്തുമെന്നു തങ്ങള്‍ക്കു ഇമെയില് വന്നതായി പാകിസ്താന് ക്രിക്കറ്റ് ബോര്‍ഡാണ് അറിയിച്ചത്.\nഅസ്സം പോലീസിന്റെ സഹായതോടെയാണ് എടിഎസ് ഇന്ത്യന് ടീമിനു നേരേ വധഭീഷണി സന്ദേശമയച്ച യുവാവിനെ പിടികൂടിയത്. അസ്സമിലെ മോറിഗാം ജില്ലയിലെ ശാന്തിപൂര് സ്വദേശിയായ ബ്രാജ മോഹന് ദാസെന്ന യുവാവിനെയാണ് അറസ്റ്റ് ചെയ്തത്.\nഇന്ത്യന് ടീമിലെ താരങ്ങളുടെ ജീവനെടുക്കുമെന്ന് ഇയാള് ബിസിസിഐയ്ക്കു ഇമെയില് അയക്കുകയായിരുന്നു.\nബിസിസിഐയ്ക്കു മാത്രമല്ല ഇന്ത്യന് താരങ്ങളെ വധിക്കുമെന്നു രാജ്യത്തെ വേറെയും ചില ക്രിക്കറ്റ് ബോര്‍ഡുകള്‍ക്കു യുവാവ് ഇമെയില് സന്ദേശമയച്ചതായി അന്വേഷണത്തില് തെളിഞ്ഞിട്ടുണ്ട്.\nഇമെയില് അയക്കാന് ഉപയോഗിച്ച ഇന്റര്‍നെറ്റ് കണക്ഷന്റെ ഐപി അഡ്രസാണ് 19 കാരനെ പിടികൂടാന് പോലീസിനെ സഹായിച്ചത്. അറസ്റ്റിനു ശേഷം കോടതിയില് ഹാജരാക്കിയ ഇയാളെ തിങ്കളാഴ്ച വരെ എടിഎസ് കസ്റ്റഡിയില് വിട്ടു.\nപിസിബിക്കു ലഭിച്ച സന്ദേശം\nവിന്‍ഡീസ് പര്യടനം നടത്തുന്ന ഇന്ത്യന് ടീമിനു നേരെ ഭീകരാക്രമണമുണ്ടാവുമെന്ന് തങ്ങള്‍ക്കു ഇമെയില് ലഭിച്ചതായി ഈയാഴ്ച തന്നെയാണ് പാകിസ്താന് ക്രിക്കറ്റ് ബോര്‍ഡ് അറിയിച്ചത്. തങ്ങള്‍ക്കു ലഭിച്ച ഇമെയില് കോപ്പി ഐസിസിക്കും ബിസിസിഐയ്ക്കും പിസിബി അയച്ചുകൊടുക്കുകയും ചെയ്തിരുന്നു. ഇതിന്റെ ഞെട്ടല് മാറും മുമ്പാണ് ഇന്ത്യന് ടീമിനുനേരെ വധഭീഷണി ഉയര്‍ത്തിയ 19 കാരനെ എടിഎസ് വലയിലാക്കിയത്.\nRead more about: india team threat assam arrest cricket ഇന്ത്യ ടീം ഭീഷണി അറസ്റ്റ് ക്രിക്കറ്റ്